"Spelling Bee" ge evvana cancer balee ge kujjakah\nމުބާރާތުގެ އިނާމް ލިބިގަންނަނީ\nއިންޑިއާގެ މުމްބައިގައި ދިރިއުޅޭ 10 އަހަރުގެ ޝްރަދާ އަކީ ކެންސަރު ބަލި ހުރި އަދި ރަނގަޅުވާނެ ކަމުގެ އުންމީދު ކަނޑާލާފައިވާ ކުއްޖެކެވެ. އެމެރިކާގެ ނިއު ޔޯކް ޓައިމްސް އިން ބޭއްވި "ސްޕެލިން ބީ" މުބާރާތުގައި "ކުއީން ބީ" އަކަށް ޝްރަދާ ހޮވައި އޭނާއަށް އެކަމުގެ މެޑަލް ވަނީ ދީފަ އެވެ.\nމިކަން ހިނގީ ވަރަށް އެހެން ކަހަލަ ގޮތަކަށެވެ. ނިއު ޔޯކް ޓައިމްސްގެ އެގްޒެކެޓިވް އެޑިޓަރު އެއް ރެޔަކު ނިދަން އޮށޯންނަން އުޅެނިކޮށް އޭނާއަށް ފޯނެއް އައެވެ. މި ފޯނު ކޯލު އަޑުއަހާފައި އޭނާގެ މޫޑު މުޅިން ބަދަލު ވެގެން ދިޔަ އެވެ. އެ ރޭގެ 11.45 ހާއިރު އޭނާ ނިދޭތޯ މަސައްކަތް ކުރަމުން ދިޔައީ ވަރަށް ބުރަ އެހާމެ މާޔޫސްކަމާއި ސްޓްރެސް އިހްސާސްކުރެވުނު ދުވަހެއް ނިންމާލާފަ އެވެ. ފޯނު އައުމުން "އަނެއްކާ ކޮން ކަމެއް ލައިގަތީހޭ" އޭނާއަށް ބުނެވުނެވެ.\nއެގްޒެކެޓިވް އެޑިޓަރަށް ގުޅީ "ސްޕެލިން ބީ" މުބާރާތް އިންތިޒާމްކުރުމާއި ހިންގުމުގައި އިސްކޮށް އުޅުނު ހެޑް އޮފް ޕަޒްލްސް އެވެ. އޭނާ އެދުނީ "ސްޕެލިން ބީ" ލައިވްގެ ޖަވާބުތައް އެޑިޓް ކުރުމުގެ ހުއްދަ އަކަށެވެ.\nއެޑިޓަރު ކައިރިއަށް އައީ އަމަށަކު ރުޅިއެއް ނޫނެވެ. އޭނާ ނިދިނިދި އޮއްވާ ގުޅާފައި ދައްކަން ފެށި ވާހަކައިންނެވެ. ނަމަވެސް ފޯނު ކުރި މީހާ ކައިރީ އޭނާ ދައްކަމުންދާ ވާހަކައިގެ ތަފްސީލު ކޮށްދޭން އެޑިޓަރު އެދުނެވެ.\nނިއު ޔޯކް ޓައިމްސް ކަހަލަ މަޝްހޫރު އަދި ގަދަރުވެރި ނޫހަކުން ބާއްވާ މުބާރާތެއްގެ ޖަވާބުތައް އެޑިޓް ކުރުމަކީ މިހާތަނަށް ދުވަހަކުވެސް ކުރިކަމެއް ނޫނެވެ. ނަމަވެސް އެ މުބާރަތް އިންތިޒާމުކުރާ ފަރާތުގެ ވާހަކަ އެޑިޓަރު އެހި އެވެ.\nއޭނާ އެޑިޓަރު ކައިރީ ބުނީ މުބާރާތުން "ޖީނިއަސް" ގެ ލަގަބު މި ކުއްޖާ އަށް ނުލިބެނީ އެންމެ ބަހެއްގެ މާނަ ނުބައި ވެގެންނެވެ. ވީމާ ޖަވާބު ކަރުދާހުން އެ ކުއްޖާ ދިން ޖަވާބަކީ ރަނގަޅު ޖަވާބު ކަމަށް ހަދަން ބޭނުން ވެގެން އެކަމުގެ ހުއްދަ ހޯދަން އެމީހާ މަސައްކަތް ކުރަނީ އެވެ.\nކެންސަރު ބައްޔާ ހަނގުރާމަ ކުރަމުންދިޔަ ނަމަވެސް މި ކުއްޖާ މި މުބާރާތް ކާމިޔާބު ކުރުމަށް ގަދައަޅާ މަސައްކަތްކުރާތާ އެތައް މަހެއް ވެއްޖެ އެވެ. އެހެންވީމާ ކުއްޖާގެ ހަޔާތުގެ އެންމެ ފަހު ދުވަސްކޮޅު އޭނާއަށް މުބާރާތް ކާމިޔާބު ނުވެ ބޮޑު މާޔޫސްކަމެއް ލިބެން މުބާރާތް އިންތިޒާމްކުރާ މީހާ ބޭނުމެއް ނޫނެވެ.\nކުއްޖާގެ މި ހާލަތު މުބާރާތް އިންތިޒާމްކުރާ ފަރާތަށް ބުނެދިނި އެ ކުއްޖާގެ ބައްޕަ އެވެ. މި މުބާރާތަކީ އެ ކުއްޖާ އަށް ބައިވެރި ވެވޭ އެންމެ ފަހު މުބާރާތަށް ވެދާނެ ކަމަށާއި މުބާރާތުން އެއް ވަނަ ލިބިއްޖެނަމަ ކުއްޖާ އަށް ބައްޔާ ހަނގުރާމަކުރުމުގެ ހިތްވަރު އިތުރަށް ލިބި އެންމެ ދުވަހަކަށް ވެސް އިތުރަށް ދިރިހުރުމުގެ އުންމީދެއް ލިބިދާނެކަމަށް ގަބޫލު ކުރެވޭ ކަމަށެވެ.\nކުއްޖާގެ ނުބައި ކަމަށް ދެއްކި ސްޕެލިން އަކީ "ޖީ އޭ އޯ އެލް" އެވެ. އެއީ އަސްލު ރަނގަޅު ބަހެކެވެ. ނަމަވެސް ނިއު ޔޯކް ޓައިމްސްގެ މުބާރާތުގެ ޖަވާބު ކަރުދާހުގައި އިނީ އެ ސްޕެލިން އެގޮތަށް ނޫންވީމަ އެ ނުބައި ވަނީ އެވެ.\nހަގީގަތުގައި އެ ސްޕެލިން ރަނގަޅެވެ. އެއީ ވަރަށް ކުރީ ޒަމާނެއްގައި އެ ބަސް ބޭނުން ކުރި ގޮތެކެވެ. އެހެންވީމަ ޖަވާބު ބަދަލުކުރުން އެއީ މުޅިއަކުން ގޯސް ކަމަކަށް ވެސް ނުވެ އެވެ. ނަމަވެސް ޖަވާބު ޝީޓުން އެގޮތަށް ބަދަލު ނުކޮށްފިނަމަ އެ ކުއްޖާގެ ޖަވާބު ގޯސް ކަމަށް ނިންމޭނެ އެވެ. ކޮންމެއަކަސް ކުއްޖާގެ ހާލަތަށް ބަލައި ޖަވާބު ކަރުދާން ބަދަލުކުރަން އެޑިޓަރުގެ ހުއްދަ ލިބުނެވެ. އަދި މި މުބާރާތުން "ޖީނިއަސް"ގެ ލަގަބު މި ކުއްޖާ އަށް ދިނީ އެވެ.\nއުމުރު އޮޅުވާލައިގެން ކުޑަ ކުއްޖަކާ ކައިވެނިކުރި މީހަކު ހޫނުފެނަށް\nއަލަށް އުފަންވީ ކުއްޖަކު ޑޮކްޓަރުގެ މާސްކް އަތުލައިފި


ހުރަވީދުވަސް އައިއިރު ޤައުމު ރޮއި އާދޭސްކުރަނީ އަނެއްކާވެސް ދޮންބަންޑާރައިންނަކަށް އެދި!\nމިއަދަކީ ހުރަވީ ދުވަހެވެ. ހުރަވީ ދުވަސް ފާހަގަކުރަނީ ރާއްޖެ ދެކެފައިވާ އެންމެ ބޮޑެތި ޚާއިނުންކަމުގައިވާ ޙަސަން ތާޖުއްދީނުގެ2ދަރިން ދިން ދައުވަތަށް އިންޑިއާ ބައަކު މާލެ ހިފައި ރާއްޖެ އަޅުވެތިކޮށްގެން ތިބި ތިބުން ނިމުމަކަށް ގެނައި ދުވަހުގެ ގޮތުގައެވެ.\nހުރަވީ ދުވަހުގެ ނަމުން ނަންދެވުނީ އިންޑިއާއިން އައިސް މާލެ ހިފައި ދިވެހިން އަޅުވެތިކޮށްގެން ތިބި ހޮޅީންނާއި ހަމަލަ ދެއްވައި ބަލިކުރައްވައި ދިވެހިރާއްޖެއަށް، ދިވެހިރައްޔިތުންނަށް މިނިވަންކަން ހޯއްދަވައިދެއްވީ ހުރާގޭ ދޮންބަންޑާރައިން ކަމުގައިވާތީއެވެ.\nއިންޑިއާ މީހުންނަށް އެފަހަރު ރާއްޖޭގައި ތިބެވުނީ މަދު ދުވަސްކޮޅެއްގައި ނަމަވެސް އެމީހުންގެ އާދަކާދައިގެމަތިން ދިވެހިންގެ މުދައު ފޭރުމުގައި ވަނީ ހައްދުފަހަނައަޅައިފައެވެ. މީހެއްގެ އަންތބަކަށް ބެލުމެއް ނެތި، ޅަދަރިންނަށް ބެލުމެއް ނެތި ދިއައީ ދިވެހި އަންހެނުންގެ ޢިއްފަތް ފޭރެމުންނެވެ.\nއިންޑިއާ އަކީ އަބަދުވެސް ރާއްޖެ އަޅުވެތިކުރަން ދަހިވެތިވެގެން ތިބޭ ބައަކު ދިރިއުޅެމުން އައިޤައުމަކަށްވާތީ އެކި ޒަމާނުގައި އެކި ނަންނަމުގައި އެކި ގޮތްގޮތުން އައީ ރާއްޖެއަށް އަރައިގަނެ އަޅުވެތިކުރަން މަސައްކަތްކުރަމުންނެވެ. ރާއްޖޭގެ ރަށްތަކަކީ ކުދިކުދި ރަށްތަކަކަށްވެފައި އާބާދީމަދުވުމުން އެއްވެސް ބިރެއްނެތި ރަށްރަށަށް އަރައި ރައްޔިތުންގެ މުދައު ފޭރުމަކީ އިންޑިއާ މީހުން ޢާންމުކޮށް ކުރަމުން އައި ކަމެކެވެ. ރަށްރަށަށް އަރައި ފައިބައިގެންދާއިކައްކަން ގެންގުޅޭ ތެލިކޮޅުވެސް ގެންދާކަން ތާރީޚު ފޮތްތަކުން އެނގެން އެބައޮތެވެ.\nޒަމާނަށް އައި ބަދަލުތަކާއިއެކު ކަންކަން ކުރާ ގޮތް ތަފާތުވި ނަމަވެސް އެދުވަހު ރާއްޖެއިން ފެނުނު ހަސަން ތާޖުއްދީނުގެ2ދަރިންފަދަ ދަރިން ރާއްޖެއިން މިއަދުވެސް އެބަފެނެއެވެ. އެދުވަހު ދޮންބަންޑާރައިން ދިވެހި ޤައުމަށްކޮށްދެއްވި އަގުހުރި ޚިދުމަތްކޮށްދެއްވާނެ ދޮންބަންޑާރައިންނަށް މިއަދުވެސް ވަނީ އިންތިހާއަށް ބޭނުންވެފައެވެ. ދޮންބަންޑާރައިން ފަދަ ލީޑަރުންނަށް އެދި ޤައުމު ރޮއި ސަލާންޖަހަމުން ގެންދަނީއެވެ. ދެފައިގައި ހިފައި އާދޭސްކުރަމުން ގެންދަނީއެވެ!


5 aharu therey Pakistan Footboalha ah2vana suspension\nޕާކިސްތާންގެ ފުޓްބޯޅަ ފެޑްރޭޝަންގެ އޮފީސް، ފީފާގެ ނޯމަލައިޒޭޝަން ކޮމިޓީ އާ ހަވާލު ނުކުރުމުން ފުޓްބޯޅައިގެ ހުރިހާ ހަރަކާތްތަކުން ޕާކިސްތާން ސަސްޕެންޑް ކޮށްފި އެވެ.\nޕާކިސްތާންގެ ފުޓްބޯޅައިގެ ރައީސް ކަމަށް ޝައުގުވެރިވާ، ސައްޔިދު އަޝްފާގް ހުސައިން ޝާހްގެ ލޮބީ ގުރޫޕުން ވަނީ ލާހޫރުގައި ހުންނަ ޕީއެފްއެފްގެ އޮފީހަށް ވަދެ އެތަނުގެ ކޮންޓްރޯލް ހޯދާފަ އެވެ. ފީފާއިން ޕާކިސްތާން ސަސްޕެންޑް ކުރީ ތިން ވަނަ ފަރާތެއްގެ ނުފޫޒު ޕާކިސްތާންގެ ފުޓްބޯޅައަށް ވަދެފައިވާ ކަން ފާހަގަ ކުރަމުންނެވެ.\nޕީއެފްއެފްގެ އޮފީސް ނޯމަލައިޒޭޝަން ކޮމިޓީ އާ ހަވާލު ކުރުމަށް، ފީފާއިން ވަނީ އެކި ފަހަރުމަތިން ވަގުތު ދީފަ އެވެ. އިއްޔެ އާ ހަމައަށް ވެސް އޮފީސް ހަވާލު ނުކުރުމުން ފީފާއިން އިއްޔެ ވަނީ، ސަސްޕެންޑް ކޮށްފަ އެވެ. މިއީ ފަސް އަހަރު ތެރޭ ޕާކިސްތާންގެ ފުޓްބޯޅަ ސަސްޕެންޑްވި ދެ ވަނަ ފަހަރެވެ.\nފީފާއިން ބުނީ، ސަސްޕެންޝަން އުވިގެން ދާނީ، އޮފީހާއި ޕީއެފްއެފްގެ އެކައުންޓުތައް ނޯމަލައިޒޭޝަން ކޮމިޓީ އާ ހަވާލު ކުރުމުންނެވެ.\nފީފާއިން ނޯމަލައިޒޭޝަން ކޮމިޓީއެއް ޕާކިސްތާންގެ ފުޓްބޯޅަައަށް ހަމަޖެއްސީ ސެޕްޓެމްބަރު 2019 ގަ އެވެ. އޭގެ ކުރިން 2017 އިގެ އޮކްޓޯބަރުން ފެށިގެން މާޗް 2018 އަށް ސަސްޕެންޑް ކުރި އެވެ. އެއީ އޭރު ޕީއެފްއެފްގެ ރައީސް ފައިސަލް ހައްޔާތުގެ ބާރު ކަނޑުވާލައި ސްޕްރީމް ކޯޓު މެދުވެރިކޮށް ޕީއެފްއެފްގެ ހިންގުމަށް ކޮމިޓީ އަކާ ހަވާލު ކުރުމުންނެވެ. އަދި އޭގެ ފަހުން ސުޕްރީމް ކޯޓު ބެލުމުގެ ދަށުން އިންތިހާބެއް ބާއްވައި ސައްޔިދު އަޝްފާގް ހުސައިން ޝާހް ރައީސް ކަމަށް ހޮވި އެވެ.


covid 19 faruvaa hoadhamun dhiya kureege sifainge beykalaku niyaa vejje\nކޯވިޑް19 އަށް ފަރުވާ ހޯދަމުންދިޔަ ކުރީގެ ...\nގައުމު ސްޓްރީޓް ކަޕް : ރޭ ...\nby vomadmin August 21, 2020\nކޯވިޑް19 އަށް ފަރުވާހޯދަމުން ދިޔަ ކުރީގެ ސިފައިންގެ ބޭކަލަކު ނިޔާވެއްޖެ އެވެ.\nމިއީ މިބަލީ ގައި ރާއްޖެއިން ނިޔާވި 25 ވަނަ މީހާއެވެ. އެޗްޕީއޭއިން ރަސްމީކޮން އަދި އިޢުލާންކޮށްފައެއް ނުވެއެވެ.\nއެމްއެންޑީއެފް އިން ނޫސްވެރިންނަށް މަޢުލޫމާތު ދެމުން ބުނެފައިވަނީ ކޯވިޑް19 އަށް ފަރުވާހޯދަމުން ދިޔަ ލެފްޓިނެންޓް ކާނަލް (ރިޓަޔަރޑް) ޢަބްދުލްޣަނީީ (ސ. ނަންބަރު:105) ނިޔާވެފައިވާކަމަށެވެ.\n(ރިޓަޔަރޑް) ޢަބްދުލްޣަނީީ އަކީ 1960 ވަނަ އަހަރު އޯގަސްޓް މަހުގެ 27 ވަނަ ދުވަހުން ފެށިގެން, މޯލްޑިވްސް ނޭޝަނަލް ޑިފެންސް ފޯސް (އެމް.އެން.ޑީ.އެފް) ގައި ތެދުވެރިކަމާއި އިޚްލާޞްތެރިކަމާއެކު 48 އަހަރާ 11 މަހާ4ދުވަހުގެ ދިގު މުއްދަތުގައި ޚިދުމަތްކުރައްވާފައިވާ ބޭފުޅެކެވެ. ލެފްޓިނަންޓް ކާނަލް (ރިޓަޔަރޑް،) ޢަބްދުލް ޣަނީ ދިވެހި އަސްކަރިއްޔާގައި ޚިދުމަތް ކުރެއްވި ދިގު މުއްދަތުގައި ގިނަ ދުވަހު ޚިދުމަތް ކުރެއްވީ އެމްޑީއެފް ކޯސްޓްގާޑްގައި ކަނޑުމަތީގެ ޚިދުމަތްތަކުގައެވެ. ލެފްޓިނެންޓް ކާނަލް ޢަބްދުލްޣަނީީ ސިފައިންގޭގައި އިޚްލާސްތެރިކަމާއި ވަފާތެރިކަމާއެކު އަދާކުރެއްވި ޚިދުމަތްތަކުގެ ސަބަބުން ޝަރަފުގެނިޝާނުގެ ގޮތުގައި9ކުލައާ7މެޑަލް ލިބިވަޑައިގެންފައިވާކަމަށް އެމްއެންޑީއެފްއިން ހާމަކުރެއެވެ.\nއަބްދުލްޣަނީ ނިޔާވިއިރު އުމުރުފުޅުން 82 އަހަރެވެ.\nރާއްޖެއިން ކޯވީޑް-19އަށް ޕޮޒިޓިވްވެ މީގެ ކުރިން ނިޔާވި 24 މީހުންގެ ތެރޭގައި ހިމެނެނީ ދިވެހިންގެ 18 މީހަކާއި، ބިދޭސީންގެ6މީހެކެވެ. ފަހަކަށް އައިސް ރާއްޖޭގައި މިބަލީގައި ނިޔާވާ މީހުންގެ ޢަދަދު ވަނީ އިތުރުވެފައެވެ. ކޯވިޑް-19އަށް ޕޮޒިޓިވް ވާ މީހުންގެ ތެރޭގައި ދިގު މުއްދަތަކަށް ފަރުވާ ހޯދަންޖެހޭ ބަލި މީހުން އިތުރުވަމުން ދިއުމާއި، ހޮސްޕިޓަލުގައި އެޑްމިޓްކޮށްގެން ފަރުވާ ދޭންޖެހޭ މީހުންގެ ޢަދަދު ފަހަކަށް އައިސް އިތުރުވެފައި ވާއިރު، މިކަމުގެ ސަބަބުން ރާއްޖޭގައި މިބަލީގައި ނިޔާވާ މީހުންގެ އިތުރުވެދާނެކަމުގެ ކަންބޮޑުވުން ޑޮކްޓަރުން ވަނީ ފާޅުކޮށްފައެވެ.\nކޯވިޑް-19އަށް ޕޮޒިޓިވްވެފައިވާ މީހުންގެ ތެރެއިން މިހާރުވެސް 161 މީހަކަށް ހޮސްޕިޓަލުގައި އެޑްމިޓްކޮށްގެން އަންނަނީ ފަރުވާދެމުންނެވެ.\nކޯވިޑް-19ގައި ރާއްޖެއިން އެންމެ ފުރަތަމަ މީހަކު ނިޔާވެފައި ވަނީ އޭޕްރީލް މަހުގެ 29ވަނަ ދުވަހުއެވެ. މިހާތަނަށް ރާއްޖޭގައި ނިޔާވި މީހުންގެތެރޭގައި ގިނައިން ހިމެނެނީ ޢުމުރުން ދުވަސްވީ މީހުންނެވެ. މީގެތެރޭގައިވެސް އެހެން ބޮޑެތި ބަލިތަކަށް ފަރުވާ ހޯދަމުންދާ މީހުން އިތުރެވެ.\nރާއްޖެއިން އިއްޔެވެސް ކޯވިޑް-19އަށް ޕޮޒިޓިވްވި މީހުންގެ ތެރެއިން މާލެ ސަރަހައްދުން ޕޮޒިޓިވްވި މީހުންގެ އަދަދު އުޅެނީ ސަތޭކައަށްވުރެ މަތީގައެވެ.\nއެޗްޕީއޭއިން އާންމުކޮށްފައިވާ ތަފާސްހިސާބަށް ބަލާއިރު އިއްޔެރޭގެ އިރުއޮއްސި 6:00 ން ރޭގެ އިރުއޮއްސި 6:00އާ ހަމައަށް ރާއްޖެއިން 145 މީހަކު ވަނީ ކޯވިޑް-19އަށް ޕޮޒިޓިވްވެފައެވެ. އަދި އޭގެ ތެރެއިން 142 މީހުންނަކީ މާލެ ސަރަހައްދުން ޕޮޒިޓިވްވި މީހުންނެވެ. އަތޮޅުތަކުން ޕޮޒިޓިވްވެފައިވަނީ3މީހުންނެވެ.\nއިއްޔެ ޕޮޒިޓިވްވި މީހުންގެ ތެރޭގައި ހިމެނެނީ 123 ދިވެހިންނާއި ބަންގްލަދޭޝްގެ 11 މީހަކާއި އިންޑިއާގެ3މީހުންނާއި ސްރީލަންކާގެ5މީހުންނާއި ނޭޕާލްގެ މީހަކާއި ޖަޕާނުގެ މީހެއްގެ އިތުރުން އުރުދުންގެ މީހެކެވެ. މިއާއެކު މިހާތަނަށް ރާއްޖެއިން ކޯވިޑް-19އަށް ޕޮޒިޓިވްވި މީހުންގެ އަދަދު ވަނީ 6370އަށް އިތުރުވެފައެވެ. މިހާރު ރާއްޖޭގައި މި ބައްޔަށް ފަރުވާ ހޯދަމުންދަނީ 2431 މީހުންނެވެ.\nރާއްޖެއިން ކޯވިޑް-19އަށް ޕޮޒިޓިވްވި މީހުންގެ ތެރެއިން އިއްޔެ ބަލިން ރަނގަޅުވެފައިވަނީ 127 މީހުންނެވެ. މިހާތަނަށް ރާއްޖެއިން މި ބަލި ޖެހުނު މީހުންގެ ތެރެއިން 3915 މީހަކު ވަނީ ބަލިން ރަނގަޅުވެފައެވެ.\nޗެލެންޖާސް އާއި އުސްގަޑަ ޖޫނިއާސްގެ ކުރިމަތިލުން އެއްވަރު


SunOnline: Sarangu Adam Manik MDP aa dhurakah nudhey, Vee gurubaanee!\nސަރަނގު އާދަމް މަނިކު އެމްޑީޕީއާ ދުރަކަށް ނުދޭ، ވީ ގުރުބާނީ!\nމައްޗަންގޮޅީ ދެކުނު ދާއިރާއަށް ސަރަނގު އާދަމް މަނިކު ކުރިމަތިލެއްވމުން އެމަނިކުފާނަށް ކެމްޕެއިން ކުރުމަށް 2010 ވަނަ އަހަރު ބޭއްވި ކެމްޕެއިން ހަފްލާއެއްގައި ރައީސް ނަޝީދު އޭނާއާ ވާހަކަފުޅު ދައްކަވަނީ-- ސަން ފޮޓޯ/ އަލީ ނަސީރު\nލޯކަލް ކައުންސިލް އިންތިހާބަށް ވަގުތު ކުޑަތަންވަމުން އަންނައިރު، އެންމެ ވާދަވެރި ރޭހަކީ، މާލޭ ސިޓީގެ މޭޔަރު ކަމުގެ ރޭހެވެ. މި ރޭހުގެ ވާދަވެރިކަން އެންމެ ބޮޑީ، ރާއްޖޭގައި އޮތް އެންމެ ބޮޑު ސިޔާސީ ޕާޓީ، އެމްޑީޕީގެ ތެރޭގައެވެ.މި މަހުގެ 31 ވަނަ ދުވަހު ބާއްވާ އެމްޑީޕީ ޕްރައިމަރީގައި މާލޭ ސިޓީގެ 19 ގޮނޑިއަށް ހަމައެކަނި އެމްޑީޕީން 48 މީހަކު ވާދަކުރެ އެވެ. އޭގެ ތެރެއިން ހަތް މީހަކު ވާދަކުރަނީ މޭޔަރުގެ މަގާމަށެވެ.\nމި ހަތް ބޭފުޅުންގެ ތެރޭގައި މެދުކެނޑުމެއް ނެތި އެމްޑީޕީގެ އިސް ސަފުން ފެންނަ މޫނުތަކާއި، ސިޓީ ކައުންސިލުގައި ރީނދޫ ކުލަ ތަމްސީލު ކުރާތާ ދެ ދައުރު ހަމަވެފައި ތިއްބެވި ބޭފުޅުން ވެސް އެބަތިއްބެވެ. ގިނަ ބޭފުޅުން ވަނީ އެމްޑީޕީ އާންމު މެމްބަރުންގެ އިތުބާރު ހޯދައިފަ އެވެ.\nމި ބޭފުޅުންނާ ވާދަކުރައްވަން ދެން މި ހުންނެވީ އެމްޑީޕީއަށް އެންމެ ބޭނުން ޖެހުނު ގަޑީގައި އެމްޑީޕީ ދޫކޮށްލެއްވި ކަމަށް އެ ޕާޓީގެ ގިނަ އަދަދެއްގެ އާންމު މެމްބަރުން ތުހުމަތު ކުރައްވާ މާލޭ ސިޓީ ކައުުންސިލްގެ ކުރީގެ މޭޔަރު، ސަރަނގު އާދަމް މަނިކެވެ. ސަރަނގު އާދަމް މަނިކަކީ އެމްޑީޕީގައި ގިނަ ދުވަސްތަކެއް ވަންދެން އުޅުއްވި އެޕާޓީގެ ރައީސް އަދި ކުރީގެ ރައީސް މުހައްމަދު ނަޝީދާ އަރިސްކޮށް އުޅުއްވި ބޭފުޅެކެވެ. އޭރު އާދަމް މަނިކު މާލޭ ސިޓީ ކައުންސިލަށް އިންތިހާބުވީވެސް އެމްޑީޕީ ޓިކެޓުގަ އެވެ.\nޖެނުއަރީ 13، 2020: ސަރަންގު އާދަމް މަނިކު ސަން އަށް މައުލޫމާތު ދެއްވަނީ -- ސަން ފޮޓޯ/ ަފަޔާޒު މޫސާ\nއެހެން ނަމަވެސް ރައީސް ނަޝީދުގެ ވެރިކަން ވެއްޓި، ޑރ. ވަހީދު ހުސައިން މަނިކު ވެރިކަމަށް ވަޑައިގެންނެވިތާ މާގިނަ ދުވަސްތަކެއް ނުވަނީސް، ނަޝީދުގެ އަރިހުގައި ހުންނެވި ސަރަނގު އާދަމް މަނިކު ފެނުނީ ރައީސް ވަހީދުގެ ފަހަތުންނެވެ. ދެހާސް ތޭރަ ވަނަ އަހަރުގެ ޖޫން އަށްވަނަ ދުވަހުގެ ރޭ ޓީވީ އިން ވަގުތުން ދުރަށް ދެއްކި ބޮޑު ރަސްމިއްޔާތެއްގައި ސަރަނގު އާދަމް، ރައީސް ވަހީދުގެ ގައުމީ އިއްތިހާދު ޕާޓީއާ ގުޅިވަޑައިގެންނެވިކަން އިއުލާނުކުރެއްވިއެވެ.\nއެ ރެއާއި ހަމައަށް ވެސް ސަރަނގު ހުންނެވީ އެމްޑީޕީގެ މެމްބަރެއްގެ ގޮތުގައެވެ. އެމްޑީޕީއަށް ގިނަގުނަ ހިދުމަތްތަކެއް ވެސް ކޮށްދެއްވިއެވެ. އެހެންކަމުން އެ ނިންމުން ވެގެންދިޔައީ އެމްޑީޕީގެ މެމްބަރުންނަށް ބަލައިގަންނަން ވަރަށް ދަތިވި ކަމަކަށެވެ. އެމްޑީޕީ މެމްބަރުން އިންތިހާއަށް ނަފުރަތު ކުރާ ޑރ. ވަހީދުގެ ޕާޓީއަށް ސަރަނގު އާދަމް ދިއުން، އަދި އެމަނިކުފާނުގެ ކެމްޕޭނުގައި ބައިވެރިވުން އެ މެމްބަރުން ސިފަކުރަނީ ވަރަށް ބޮޑު ބޭވަފާތެރިކަމެއްގެ ގޮތުގައެވެ. އެ ނުރުހުން އެމްޑީޕީގެ ބައެއް މެމްބަރުންގެ ހިތުގައި އަދިވެސް އެބަ އޮތެވެ.\nގައުމީ އިއްތިހާދު ޕާޓީ އުފެއްދުމުގައި ވެސް އިސް ދައުރެއް އަދާކުރެއްވި ސަރަނގު އާދަމް އެ ޕާޓީއާ ގުޅިވަޑައިގެންނެވުމުގެ ކުރިން، އެކަކު މަދުވެގެން އެ ޕާޓީ އުވިގެންދާނަމަ، ގައުމީ އިއްތިހާދު ޕާޓީއަށް ސޮއިކުރައްވާނެ ކަމަށް ވެސް ވަނީ ވިދާޅުވެފައެވެ. އަދި ރައީސް ވަހީދަކީ އެމަނިކުފާނުގެ "ބެސްޓް ފްރެންޑް" ކަމަށް ވިދާޅުވެ ޑރ. ވަހީދަށް ވަރަށް ބޮޑަށް ތައުރީފު ވެސް ކުރެއްވިއެވެ. "ފަރުދެއްގެ ހައިސިއްޔަތުން" ރިޔާސީ އިންތިހާބުގައި ތާއިދު ކުރައްވާނީ ރައީސް ވަހީދަށް ކަމަށް ވެސް ވިދާޅުވިއެވެ.\nއެހެންކަމުން އެމްޑީޕީ މެމްބަރުންނަށް ގަބޫލުކުރެވުނީ ގައުމު ހަލަބޮލިވެ، ރައީސް ވަހީދުގެ ސަރުކާރާ ދެކޮޅަށް އަޑުއުފުލަމުން ދިޔަ ފަރާތްތަކުން ކުރިމަތިވި ފިއްތުންތަކުން ރެކުމަށް ސަރަނގު ސަލާމަތުގެ އައްސޭރިއަކަށް އެރީ ކަމަށެވެ. ޑރ. ވަހީދުގެ ފަހަތަށް ވަދެ، އެ ކޮޅިގަނޑުން ހިމާޔަތް ހޯއްދެވީއެވެ. އެމްޑީޕީއަށްޓަކައި ގިނަގުނަ ހިދުމަތްތަކެއް ކޮށްދެއްވި ސަރަނގު މި ހެއްދެވީ ކިހިނެތް ހެއްޔެވެ؟ ސަރަނގަކީ ހަމަ އެހާ ފިނޑި މީހެއް ބާއެވެ؟ ގައުމީ އިއްތިހާދާ ގުޅިވަޑައިގެންނެވި އަސްލު ސަބަބަކީ ކޮބާހެއްޔެވެ؟ ސިޔާސީ އޮޑި ބަދަލުކޮށްލަން ޖެހިވަޑައިގަތީ މަޖުބޫރަކުން ހެއްޔެވެ؟\n"އެކަމާ ޝަކުވާއެއް އޮތް ބޭފުޅަކު ވިއްޔާ ރައީސް ނަޝީދު ކައިރީގަ އައްސަވާލައްވައި އަޅުގަނޑު ޑރ. ވަހީދު ކައިރިޔަށް ދިޔައީ ކީއްވެގެންތޯ. ކާކު ހިމާޔަތް ކުރަންތޯ، ކާކު ރައްކާތެރި ކުރަންތޯ،" ސަރަނގު އާދަމް ވިދާޅުވިއެވެ.\nސަރަނގު އާދަމް ވިދާޅުވީ އޭނާ ރައީސް ވަހީދުގެ އަރިހުގައި މަސައްކަތް ކުރަން ފެއްޓެވީ ރައީސް ނަޝީދު ފަރެސްމާތޮޑާގައި ހުންނަވަނިކޮށް ހައްޔަރުކޮށްގެން މާލެ ގެނެސް ކޯޓަށް ހާޒިރުކުރި ހިސާބުން ކަމަށެވެ. އެހިސާބުން ފެށިގެން ރައީސް ނަޝީދާއި އެމްޑީޕީގެ އާންމު މެމްބަރުން ހިމާޔަތަށްޓަކައި، ރައީސް ވަހީދާއެކު މަސައްކަތް ކުރަން "ޑީލް" އެއް ހެދީއެވެ.\nސަރަނގު އާދަމް ޑރ. ވަހީދުގެ ސަރުކާރާ ގުޅި އެމަނިކުފާނުގެ އަރިހުގައި މަސައްކަތް ކުރުމުގެ ބަދަލުގައި ނަޝީދުގެ މައްޗަށް ދައުވާއެއް ނުކޮށް، މިނިވަނެއްގެ ގޮތުގައި އެމަނިކުފާނު ހުންނަވައި ޖެހިގެން އައި އިންތިހާބުގައި ރިޔާސީ ކެނޑިޑޭޓެއްގެ ގޮތުގައި ވާދަކުރެވޭނެކަން ކަށަވަރު ކުރިއެވެ. އަދި އާންމު ރައްޔިތުންގެ ލޯތަކަށް ނުފެންނަ ހެން، މުޒާހަރާތަކުގައި އަނިޔާވެ، ޖަލަށް ލަމުން ދިޔަ އެމްޑީޕީގެ މެމްބަރުންނަށް ހިމާޔަތް ހޯދައިދިނުމަށް ހިތާ ދެކޮޅަށް، އެމްޑީޕީގެ ފިކުރު ނޫން އެހެން ފިކުރެއްގައި މަސައްކަތް ކުރައްވަން ފެއްޓެވިއެވެ.\n"ރައީސް ޔާމީން ވެރިކަމަށް އައިސްގެން ދެން އެ އޮންނަ ހަސަދަވެރިކަމެއްގައި ރައީސް ނަޝީދުގެ މައްޗަށް ދައުވާކޮށް ޖަލަށް ލަންދެން ހުންނެވީ މިނިވަނެއްގެ ގޮތުގައި. އެވަރުގެ ގުރުބާނީއެއް ކުރީ ކާކުތޯ؟ ނުހުންނާނެ އެމްޑީޕީއަށް އަޅުގަނޑަށް ވުރެ ބޮޑަށް ގުރުބާނީ ކުރާ މީހަކު،" ސަރަނގު އާދަމް ވިދާޅުވިއެވެ.\nމިއޮއް ހުރިހާ ދުވަހު އެވާހަތައް ނުދައްކަވާ ހުރެފައި ލޯކަލް ކައުންސިލް އިންތިހާބާ ދިމާކޮށް ވޯޓުގެ ދަހިވެތިކަމުގައި އާ ވާހަކަތަކެއް ސަރަނގު ދައްކަވަނީ ކަމަށް ބަޔަކު ތުހުމަތުކޮށްފާނެއެވެ. އާންމު މެމްބަރުންްގެ އިތުބާރާއި ލޯބި އަލުން ހޯދުމަށް، ސަރަނގު އާދަމަކީ ނަޝީދާއި އެމްޑީޕީއަށްޓަކައި ގުރުބާން ކުރި ކަންބަޅި އަށް ވާން މަސައްކަތް ކުރަނީ ކަމަށް ވެސް ބަޔަކު ބުނެފާނެ އެވެ.\nނަމަވެސް ރައީސް ވަހީދުގެ ސަރުކާރުގައި އެވާހަކަތައް ދެއްކޭކަށް ނެތެވެ. އެވާހަަކަ ދައްކައިފިނަމަ އަނެއްކާވެސް ރައީސް ނަޝީދު ފަހާ ދުއްވައިގަތީހެވެ. އެހެންކަމުން އެ ވާހަކަތައް ފާޅުގައި ދެއްކުން ބުއްދިވެރި ނޫންކަމަށް ދެކިވަޑައިގެން، މަޑުމަޑުން ހުންނެވީއެވެ.\n"ބައެއް ކަހަލަ ކަންކަން ޖެހޭނެ، ޕާޓީ އަށާއި ޕާޓީގެ ލީޑަރުންނަށްޓަކައި ކުރާ ގުރުބާނީތައް ފޮރުވާފައި ބަހައްޓަން. އެންމެން ފިލަފިލައިގެން ގޮސް ލަންކާގައި އުޅުނު އިރު އަޅުގަނޑު ވަހީދު ކައިރީގައި ހުރީ މި މައްސަލަތައް ހައްލު ކުރެވޭތޯ. ބައްލަވާ ކޮންމެ ރެޔަކު އެމްޑީޕީގެ އެކްޓިވިސްޓުން މަގުމައްޗަށް ނުކުތީމަ ދިހަ ބާރަ ކުދިން ހައްޔަރުކުރޭ. ވިހި ތިރީސް ކުދީން ގައިގަ ތަޅާލާ. އެދުވަހުން ފެށިގެން އެކުދިން ހިމާޔަތްވެފައި ތިބީ ސަރަނގު އާދަމް މަނިކު ކުރި މަސައްކަތުންނޭ،" އޭނާ ވިދާޅުވިއެވެ.\nއެމްޑީޕީގެ އާންމު މެމްބަރުންނަށް ނޭނގުނު ނަމަވެސް، ސަރަނގު އާދަމް ވެވަޑައިގެންނެވި ގުރުބާނީ އަކީ އެމްޑީޕީގެ ލީޑަޝިޕަށް އެނގޭނެ ކަމެއް ކަަމަށް އޭނާ ވިދާޅުވިއެވެ. މިއަދު އަނެއްކާވެސް އެމްޑީޕީގެ ޓިކެޓަށް ވާދަކުރެއްވުމުގެ ފުރުސަތު އޭނާއަށް ލިބިވަޑައިގަތީ އެހެންވެއެވެ. އެމްޑީޕީއާ އަލުން ގުޅިވަޑައިގަތުމަށްފަހު، އަދި އަމިއްލަ ހައިސިއްޔަތުން ރައްޔިތުންްގެ މަޖިލީހަށް ވާދަކުރެއްވި އިރުވެސް ތަކުރާރުކޮށް ވިދާޅުވަމުން ދިޔައީ އެންމެ ވާހަކައެކެވެ. އެއީ ދުވަހަކު ވެސް އެމްޑީޕީއާ ދުރުނުވާ ކަމަށާއި، އަބަދުވެސް ތާއީދު ކުރާނީ އެމްޑީޕީގެ ފިކުރަށް ކަމަށެވެ. މިއަދު ވެސް ތަކުރާރު ކުރައްވަނީ ހަމަ އެ ވާހަކައެވެ.\nމައްޗަންގޮޅި އުތުރު ދާއިރާއަށް ވާދަކުރައްވާ އާދަމް މަނިކު ކެމްޕެއިން ލޯންޗް ކުރުމުގެ ޖަލްސާގެ ތެރެއިން --- ސަންފޮޓޯ/ ފަޔާޒު މޫސާ\nއެހެންކަމުން ގަނޑެއްގައި ސޮއިކޮށް، ޓީވީން އެ ފެނުނު މަންޒަރުތަކަކީ ބައެއްގެ ލޮލުގައި އެޅުވި އަނދުނެކެވެ. ޕާޓީއަށް ސޮއިކުރި ރެޔާ ޖެހިގެން އައި ދުވަހުގެ އިރު އެރި އިރު، ސަރަނގު އާދަމް އެ ސޮއިކުރި ފޯމު ވެސް "ގެއްލުނު" ކަމަށް ވެއެވެ. އެ ފޯމަށް ވީގޮތެއް ވެސް ނޭނގުނެވެ.\nކޮންމެ ޕާޓީއެއްގެ ދަފްތަރުގައި ސަރަނގު އާދަމް މަނިކުގެ ނަން އޮތް ނަމަވެސް، ހިތް އޮތީ އެމްޑީޕީގަ އެވެ. އެ ފިކުރެއް، އެ ލޯތްބެއް ދުވަހަކު ވެސް ފަނޑުނުވާނެ ކަމުގެ ޔަގީންކަން ސަރަނގު ދެއްވަ އެވެ.\n"އެމްޑީޕީގެ މެމްބަރުންނަށް އަޅުގަނޑު ދަންނަވާލަން ބޭނުންވަނީ އަޅުގަނޑު އެއް އިރެއްގައި ވެސް އެމްޑީޕީ އަކާ ދުރެއް ނުވަމޭ. އަޅުގަނޑު އަބަދުވެސް ހުރީ އެމްޑީޕީގައޭ،" ސަރަނގު ވިދާޅުވިއެވެ.\nއުމުރުން ދުވަސްވީ މީހުންނަށް ދަތި ދުވަސްވަރެއް


Dhagandey TC lead gai dhamahahtai dheefi\nދަގަނޑޭ ޓީސީ ލީޑުގައި ދަމަހައްޓައި ދީފި\nދަގަނޑޭ (32) އަތުން ބޯޅަ ހޯދުމަށް، ގުރީންގެ ކުޅުންތެރިން މަސައްކަތް ކުރަނީ —-\nގްރީން ސްޓްރީޓާ ދެކޮޅަށް އަލީ އަޝްފާގް ‘ދަގަނޑޭ’ ކާމިޔާބު ކުރި ލަނޑުން، އެއް ވަނައިގައި ޓީސީން ހިފަހައްޓަމުން އަންނަ ލީޑުގައި، އެ ޓީމު ދަމަހައްޓައި ދީފީ އެވެ. ޓީސީ މެޗު ކާމިޔާބު ކުރީ 1-0 އިންނެވެ.\nފުރަތަމަ ބުރުގައި ގްރީން އިން ވަނީ ޓީސީ ބަލިކޮށްފަ އެވެ. މިރޭގެ މެޗުގެވެސް ފުރަތަމަ ހާފުގައި ގްރީންއިން ވަނީ ޓީސީ ހިފަހައްޓާލާފަ އެވެ. ގްރީންގެ ކޯޗް އަލީ ސުޒޭން ބުނީ، މެޗު އެއްވަރު ވިޔަސް ޓީސީއަށް ޕްރެޝަރު ވާނެ ކަމަށެވެ. އެހެންވެ ތަފާތަކަށްވީ ޕްރެޝަރުގައިވެސް ޓީސީގެ ކުޅުންތެރިން މޮޅުވާން ބޭނުން ވެގެން ކުޅުން ކަމަށެވެ. ޢޭނާ ބުނީ ފުރަތަމަ ބުރުގެ މެޗާ ހިލާފަށް ޓީސީ ފެނުނީ މާ އޯގަނައިޒްޑްކޮށް ކަމަށޭވެ. އަދި މެޗުން މޮޅުވުން އެ ޓީމަށް ހައްގުކަމަށް ސުޒޭން ބުންޏެވެ.\nމެޗުގެ ލަނޑު ޖެހުމުގެ ކުރިން، ޓީސީގެ ހަމަލާތައް ހުއްޓުވުމުގައި އެންމެ މުހިންމު ދައުރެއް އަދާކުރީ، ގްރީންގެ ކީޕަރު އިބްރާހިމް ލަބާން ‘ލަބޯ’ އެވެ. އޭނާ ވަނީ ގިނަ ބޯޅަތަކެއް ހުއްޓުވާފަ އެވެ.\nމެޗުގެ 59 ވަނަ މިނެޓްގައި އަޝްފާގް ލަނޑު ޖެހުމަށް ޓީސީން އުފެއްދި ހަމަލާ ދިފާއު ކުރުމަށް ލަބާން ބުރަ މަސައްކަތެއް ކުރި އެވެ. އޭނާގެ ކޮންޓްރޯލުގެ ދަށަށް ބޯޅަ ނުގެނެވުނަސް އޭނާ ވަނީ ވަރަށް ރަނގަޅަށް ބޯޅައަށް ހުރަސް އަޅައިފަ އެވެ. ޓީސީގެ ހަމަލާ ދިފާއު ކުރުމުގައި ގްރީން އަށް ކާމިޔާބު ނުހޯދުނީ، ލަބާންއަށް ސަޕޯޓް ދިނުމުގައި ގްރީންގެ ޑިފެންސުން ކުރަން ޖެހޭ މަސައްކަތް ނުކުރެވުމުންނެވެ.\nމި މޮޅާއެކު ޓީސީ ވަނީ އެއް ވަނައިގައި، އަށް ޕޮއިންޓްގެ ލީޑެއް ނަގާފަ އެވެ. ދެ ވަނައިގައި އޮތް މާޒިޔާ ވިކްޓަރީއާ ދެކޮޅަށް ކުޅޭ މެޗުން މޮޅުވެގެން އަލުން ފަސް ޕޮއިންޓަށް ލީޑުގެ ފަރަގު ކުޑަ ކުރެވޭނެ އެވެ.


Jaadhu Ge Minivan Dhuvahuge Lava Varah Reethi, Kaizeen Aai Jabir Ge Dhekanbalunves Fenigendhey - Vaguthu\nރައްޔިތުންގެ މަޖިލިހުގެ ކާށިދޫ ދާއިރާގެ މެންބަރު އަދި ޑީއާރުޕީގެ ލީޑަރު އަބްދުﷲ ޖާބިރާއި އޭނާގެ އަނބިކަނބަލުން، ކުރީގެ ބަންޑާރަ ނައިބް ދިޔާނާ ސައިދުގެ އިތުރުން ރާއްޖޭގެ މަޝްހޫރު މޮޑެލް ކައިޒީން އާއި އަދިވެސް 100 އަށްވުރެ ގިނަ ދިވެހިން ހިމަނައިގެން ކުޅަދާނަ ކޮރިއޯގްރާފާ އަދި ޕްރޮޑިއުސަރ ޖާދުﷲ އުފެއްދި މިނިވަން ދުވަހުގެ ލަވަ ކަމަށްވާ 'ގަލަމުންވެ ސޫރަ ރަންދެލީ' ބެލުންތެރިންނަށް ދައްކާލައިފިއެވެ.\nމިއީ މިނިވަންދުވަހާއި ގުޅުވައިގެން ޖާދު އަބަދުވެސް ނެރެމުން އަންނަ ލަވަތަކުގެ ތެރެއިން ލަވައެކެވެ.\nޖާދު ބުނީ މި ލަވައަކީ މިނިވަންދުވަހަށް ހާއްސަކޮށްގެން ހުށަހަޅައިދޭ ފަސް ވަނަ ލަވަ ކަމަށެވެ. ލަވައާއި ގުޅިގެން އިތުރަށް މައުލޫމާތުދެމުން ޖާދު ބުނީ އަބަދުވެސް ގައުމީ ލަަވަތަކަށް ޝައުގުވެރިކަން ހުންނަ ކަމަށާއި، ކޮންމެ އަހަރަކުވެސް މިނިވަން ދުވަހާއި ދިމާކޮށް ލަވައެއް ނެރެދެމުން އަންނަ ކަމަށެވެ.\nމި ލަވައިން ފެނިގެންދަނީ މިހާރު ސިޔާސީ މަގާމުތަކުގައި ތިއްބެވި ބޭފުޅުންނާއި، މީގެ ކުރިން އެފަދަ މަގާމުތަކުގައި މަސައްކަތް ކުރައްވާފައިވާ ބޭފުޅުންގެ އިތުރުން މަޝްހޫރު ފަންނާނުންނާއި، އާންމުންގެ ތެރޭގައި މާބޮޑަށް މަގްބޫލް ނޫން ފަރާތްތަކެވެ.\nމިއީ ދިވެހި ބަހުގެ އެކަޑަމީގެ ރައީސް އަޝްރަފް އަލީގެ ޅެމަކަށް ޓައިމް އެކަޑަމީ ސްޓޫޑިއޯއިން ޝާޒް ސައީދު މުއިޒިކް ތައްޔާރުކޮށް، އަލީ ރަޝީދު ގޮޅާ (ކެމެރާ)ކޮށްދީފައިވާ ރީތި ލަވައެކެވެ. މި ލަވައަށް ތޭރަވާގެ ބޮޑު އެއްބާރުލުމެއް ލިބުނު ކަމަށް އޭނާ ބުނެއެވެ.\nމި ލަވަ ފަށަނީ އައިމިނަތު ރަޝްފާ(އާޝާ) އާއި އަޙްމަދު އީސާ (އާނަންދު) އެވެ. ރައިވަރުގެ ބައިތަކުތަކަކުން ލަވަ ފަށައިގަތްއިރު ވަރަށް ފުރިހަމަ އެވެ. ދެން ފެނިގެން ދަނީ ރާއްޖޭގެ މަޝްހޫރު ބަތަލާ ނިއުމާ މުހައްމަދު "އުދުހިލާ" މަންޒަރެވެ. މިއީ ޔަގީނުންވެސް މިނިވަންކަން ދެއްކުމުގެ ނިޔަތުގައި ދައްކުވައިދިން މަންޒަރެކެވެ. މިއާއެކު ލަވަ ފަށައިގަނެއެވެ. މި ލަވަ ކިޔާފައީ ވަނީ ޖޫނީ އާއި އިޝާމް އެވެ. ދެން މި ލަވައިން ފެނިގެން ދަނީ ޖޫނީއެވެ. އޭނާ ތަންކޮޅެއް ގެނެސްދިނުމަށްފަހު ދިޔާނާ ދެން ފެނިގެން ދާއިރު، ސިޔާސީ އެކި ބޭފުޅުންނާއި އެކި ދާއިރާތަކުން ރާއްޖެއަށް ފަހުރުވެރި ނަން ހޯދާފައިވާ މަޝްހޫރު މޫނުތައް ފެނިގެން ދެއެވެ. އަދި އެކި ދާއިރާތަކުގައި މަސައްކަތް ކުރާ ފަރާތްތަކާއި، ބައެއް އާއްމުންވެސް މި ލަވައިން ފެނިގެންދާކަން ފާހަގަކޮށްލަން ޖެހެއެވެ.\n"މިފަހަރު ތަފާތު ކޮށްލަން ވެގެން ހަމައެކަނި ފަންނާނުން ނުހިމަނައި އެކި ފަންތީގެ މީހުން ބައިވެރިކޮށްގެން ލަވަ ނިންމާލައިފައި އެވަނީ" ލަވައާއި ގުޅިގެން އިތުރު މައުލޫމާތު ހިއްސާކުރަމުން ޖާދު ބުންޏެވެ.\nޖާދު ބުނީ ލަވަައިގައި ބައިވެރިވުމަށް އެދި ވަރަށް ގިނަ ފަރާތްތަކަށް ގުޅަމުންދިޔަ ކަމަށެވެ. އަދި އެ ފަރާތްތަކަށް މިއީ ގައުމީކަމެއްގެ ގޮތުގައި ކިހައި މުހިންމުކަމެއްކަން ކިޔައިދީފައިވާނެކަން ޖާދު ފާހަގަކުރިއެވެ.\n"ވަކި ބަޔަކަށް އަމާޒުކޮށްގެނެއް ނޫން ލަވައިގައި ބައިވެރިވުމަށް ފުރުސަތު ދީފައިވާނީ. ބެލިން ވީހާވެސް ގިނަ މީހުންނަށް ފުރުސަތު ދިނުމަށް. މިކަމަށް ލޯބިކުރާ ފަރާތްތަކުން ކަންނޭންގެ ބައިވެރިވީ. ހުރިހާ ގޮތަކުން ބަލާއިރު ލަވައިން ފެނިގެން އެދަނީ މިކްސް އެއް" މާލޭގެ އިތުރުން ހިންމަފުއްޓާއި މާފުށީގެ މަންޒަރުތައް ފެނިގެންދާ މި ލަވައިގެ ބައިވެރިން ހޮވާފައިވާ ގޮތާއި ގުޅިގެން ޖާދު ބުންޏެވެ.\nޖާދުއަކީ ފިލްމީ ދާއިރަގައި ގިނަ މަސައްކަތްތަކެއް ކޮށްފައެވެ. އޭނާއަކީ މަޝްހޫރު ނެށުންތެރިއެއްގެ އިތުރުން، މުޅި ރާއްޖޭގެ މަޝްހޫރުކަން ހޯދާފައިވާ މޮޅު ފެޝަން ޑިޒައިނަރެކެވެ. އޭނާ ވަނީ އެ ދާއިރާގައި އެތައް މަސައްކަތެއް ކޮށް، އެވޯޑްވެސް ހާސިލްކޮށްފައެވެ.\nޖާދުއަށް މި އަހަރުގެ މިނިވަން ދުވަހާއި ގުޅުވާލައިގެން ނެރެފައިވާ 'ގަލަމުންވެ ސޫރަ ރަންދެލީ' މި ލަވަ ހާއްސައެވެ. ދެ ހަފްތާއިން ލަވައިގެ މަންޒަރުތައް ނިންމާލައިފައިވާއިރު، ޖާދު ބުނީ ދިވެހި ރައްޔިތުން މި ލަވަ ބަލައިގެންފި ކަމަށެވެ. މީގެ ކުރިން ކޮށްފައިވާ މަސައްކަތްތަކަށް ނުލިބޭހާ ބޮޑު ތަރުހީބެއް މި މަސައްކަތަށް ލިބެމުންދާކަން އޭނާ ފާހަގަކުރިއެވެ.\n100 އަށް ވުރެ ބައިވެރިން ފެނިގެންދާ މި ލަވަ ޕީއެސްއެމް ގެ މިނިވަން ދުވަހުގެ ހާއްސަ ޓެލެތޯނުގައި ވަނީ ދައްކާފައެވެ.\nޖުލައި 26, 2021 17:54\nއަޝްރަޕްގެ ލަވަ އަދަބީ ގޮތުން ވަރަށް ސަޅި! މުޖްތަމައުގެ އެކި "ފަންތީ" ގެ މީހުން ޝާމިލުކުރުމަކީ ވަރަށް ސަޅި ކަމެއް އެކަމަކު ހުރި މުޖްތަމައުގެ އެކި ގިންތިތަކުގައި ހުރި ފަރަގު މިލަވައިން ވަރަށް ރީއްޗަށް ފެނިގެން ގޮއްސި! ފޯރާ މީހުން ނަލަ ހެދިގެން އެންމެ ދުވަހަކަށްޓަކައި ރީތި ހެދުންތައް ފަހައިގެން ލައިގެން ހުރި އިރު ބާޒާރު މަތީމީހުންނަށް އެނަސީބު ލިބިފައި ނުވާކަން ފެނިގެން ގޮއްސި! ހަރަދެއް ކޮއްލައިގެން އެމީހުންވެސް އެހެންމީހުންނެކޭ އެއްގޮތަށް ނަލަކޮށް ފަރިކޮށްލިނަމަ ލަވަ ބަލާ ނިމުމުން ކުރެވޭ ހިތާމައެއް ނުކުރީސްތޯއްޗެ!\nޖުލައި 26, 2021 18:52\nލަވައިގެ ފެށުން ސަކަރާތް. ޜައިވަރަށް އާޝާގެ ލިޕްސިން އަދި އެކްޓިން ވަރަށް ނުގުޅޭ. ލަވަ ކިޔާފަ އިންގޮތް ވެސް ކަމަކު ނުދޭ. ގައުމީ ލަވައެއްވީމަ ޖީލު ތަކަކަށް ފޯޜާނެ އެއްޗެއް ވީމަ އަދި ރީޓަޗް ކޮއްލަން ރަނގަޅު. ޖާދު އައް ސާބަހާއި ޝުކުރު ހައްގު\nޖުލައި 26, 2021 19:35\nޖާބެ ކުރާ ކަންތަކުން ހީ ހީ ހަލާކު ވެދާނެ\nޖުލައި 26, 2021 20:14\nނިއުމާއަށް އެހާ ކަންތައްބޮޑު ހެދުމެއްނޫނީ ނުލެއްވެދޯ…\nޖުލައި 26, 2021 20:33\nމިކަހަލަ ޒަމާނެއްގަ ހުންނަން ޖެހޭ ސިފަ މިލަޔަކުން ނުދެއްކޭ. އަގަޔާ ބަހާ ދިމާނުވޭ އަދި ހަރަކާތް ތައްވެސް އަޅައިގަންނަ ގޮތް ހުރޭ.މިއީ އެކަމަކު އެކިމަންޒަރު ފެންނަލަވައެއް.\nޖުލައި 26, 2021 20:49\nފައްކާމަސައްކަތެއް.ވަރަށް ޝައުގުވެރި.މިއީ ގައުމީ ރޫހަކީ.ހަބޭސް.\nޖުލައި 26, 2021 22:17\nޖުލައި 26, 2021 22:21\nދެން އައްޗީޑި. ރައްޔި ތުންނަށް ނަމޫނާ ދައްކަން ތިއްބެވި އެކިޔާ "ޢިއްޒަ ތްތ ތެރިން" ގެ ޙާލަ ތު ހުރި ގޮ ތް... އަހަރުމެންނާއި އަހަރުމެންގެ ދަރީންގެ ހި ތާމަ. ހި ތާމައިގެ ކޮޅެއް ނެ ތް...\nޖުލައި 26, 2021 23:30\nމި ފަހުގެ ތާރީޚެއްގަ އަޑު އިވުނު ވަރަށް ފުރިހަމަ ޅެންވެރި ކަމެއް. ހަމަ ގައިން ހީބިހި ނަގައިގެން ހިނގައްޖެ. ތަކުރާރުކޮށް އަޑުއަހާލާހާވެސް ފުރިހަމަ. އަޝްރަފްގެ ޅެންވެރިކަމަށް ހަމަ ސަތޭކަ. ވީޑިޔޯގައި އެމްއެންޑީއެފް ހިމަނާފަ ނުވުމަކީ ވަރަށް ދެރަ ކަމެއް. މިނިވަން ކަމާ ގުޅޭ ވީޑިޔޯއެއް އެމްއެންޑީއެފް ނުލާ ފުރިހަމަ ވާނެ ކަމަށް ގަބޫލެއް ނުކުރެވޭ.\nޖުލައި 26, 2021 23:37\nނައު ޔުއަރ ޓޯކިން! އަންކޯ!!\nޖުލައި 27, 2021 10:23\nއަލީ ރަމީޒުވެސް ތަންކޮޅެއްގަ ބައިވެރިވިނަމަ ވ.ފުރިހަމަވީސް


ރިޔާސީ ބަޔާން 2017 - The President's Office\nރިޔާސީ ބަޔާން 2017\n6 ފެބުރުވަރީ 2017، ރިފަރެންސް: ..\nވޭތުވެދިޔަ އަހަރަކީ، މާތްﷲގެ ވާގިފުޅާއެކު، ރައްޔިތުންނަށް ބޭނުންވެފައިވާ ވަރަށްގިނަ ކަންތައްތައް ފުއްދައިދިނުމުގައި ސަރުކާރުން ވަރަށް ބޮޑެތި ކާމިޔާބީތަކެއް ހާސިލު ކުރި އަހަރެއް. ރާއްޖޭގައި މީގެކުރިން ދުވަހަކުވެސް ތަރައްޤީގެ މަސައްކަތްތައް ހިނގާފައިނުވާ ހަލުވިމިނެއްގައި ތަރައްޤީގެ ބޮޑެތި މަޝްރޫޢުތަކެއް ހިނގައިދިޔަ އަހަރެއް.\nކޮންމެ ކަމެއްގައިވެސް އަޅުގަނޑު އަބަދުވެސް އިސްކުރާނީ، މި ލޮބުވެތި ޤައުމުގެ މަޞްލަޙަތުކަން ތިޔަ ޢިއްޒަތްތެރި މަޖިލީހުގެ މެންބަރުންނަށް އަޅުގަނޑު މިއަދުވެސް ޔަޤީންކޮށް އަރުވަން. ރައްޔިތުންގެ އަބުރު ރައްކާތެރިކޮށް، ރައްޔިތުން ޙިމާޔަތްކޮށް، ރައްޔިތުންގެ ރައްކާތެރިކަމާއި ސަލާމަތްކަން ކަށަވަރުކޮށްދީ، ޤައުމުގައި އަމަންއަމާންކަން ޤާއިމުކުރުމަކީ، މި ސަރުކާރުގެ އެންމެ މުހިއްމު އެއް ވަޢުދު. އެ ވަޢުދު ފުއްދުމަށް މި ވޭތުވެދިޔަ ތިން އަހަރު ދުވަހުގެ ތެރޭގައި ކުރެވުނު ގިނަ މަސައްކަތްތަކުގެ ސަބަބުން، މީގެކުރިން ރާއްޖޭގައި އޮތް ބިރުވެރިކަމާއި ނާމާންކަމަށް ކޮންމެވެސް މިންވަރެއްގެ ޙައްލެއް އަތުވެއްޖެ.\nރާއްޖޭގައި ކުށްކުރުމުގެ ޙާލަތާއި އަދި ކުށުގެ ވެށްޓާ ބެހޭގޮތުން ރައީސުލްޖުމްހޫރިއްޔާގެ އޮފީހުން އިސްނަގައިގެން ޤައުމީ ޔުނިވަރސިޓީއިން ހަދަން ފަށާފައިވާ ދިރާސާގެ ފުރަތަމަ ނަތީޖާތަކަށް ބަލާއިރު، 2014 ވަނަ އަހަރުން ފެށިގެން، ރާއްޖޭގައި ކުށްކުރެވޭ ނިސްބަތް ވަރަށް ބޮޑުތަން ދަށަށް ގޮސްފައިވާކަން އަޅުގަނޑު އުފަލާއެކު ފާހަގަކުރަން.\nދިވެހިންގެ މެދުގައި ޚާއްޞަކޮށް، ދަރިވަރުންނާއި ޒުވާނުންގެ މެދުގައި އިސްލާމީ ވަޙުދަތާއި، އިސްލާމީ ޙަޟާރަތާއި، ދީނީ އަދި ޤައުމީ ރޫޙު އާލާކުރުމުގެ ޤައުމީ މަޝްރޫޢެއް ހިންގަން ސަރުކާރުން މިހާރު ވަނީ ނިންމާފައި. އިރާދަކުރެއްވިއްޔާ، ކުރިއަށް އޮތް ދެތިން މަހެއްގެ ތެރޭގައި މި މަޝްރޫޢު ފެށޭނެ.\nއިޖުތިމާޢީ ގޮތުން ރާއްޖެއަށް ދިމާވެފައިވާ އެންމެބޮޑު ގޮންޖެހުމަކީ ގެދޮރުވެރިކަމުގެ ދަތިކަން ކަމުގައިވާއިރު، ގެދޮރުގެ ތަނަވަސްކަން އިތުރުކުރުމަށް ތަފާތު ފުރުޞަތުތައް ހޯދައިދިނުމުގެ ގޮތުން ސަރުކާރުން ހިންގާ ޕްރޮގްރާމްތަކުގެ ދަށުން ހުޅުމާލެ، ގއ. ވިލިނގިލި، ގދ. ތިނަދޫ، ފުވައްމުލައް ސިޓީ އަދި އައްޑޫ ސިޓީގައި ޢިމާރާތް ކުރުމަށް ހަމަޖެހިފައިވާ ޖުމްލަ 1500 ހައުސިންގ ޔުނިޓްގެ މަސައްކަތް މިހާރުވަނީ ނިމިފައި. އަދި މީހުން ދިރިއުޅޭ ރަށްތަކުގެ ތެރެއިން ށ. ކޮމަންޑޫ، ރ. މަޑުއްވަރި، ބ.އޭދަފުށި، ޅ. ހިންނަވަރު، ޅ. ނައިފަރު، ދ. މީދޫ، ދ. ކުޑަހުވަދޫ އަދި އައްޑޫސިޓީ ފޭދޫގައި ޢިމާރާތް ކުރުމަށް ހަމަޖެހިފައިވާ ޖުމްލަ 600 ހައުސިންގ ޔުނިޓްގެ ޢަމަލީ މަސައްކަތް، އިރާދަކުރެއްވިއްޔާ މިއަހަރުގެ ތެރޭގައި ފެށޭނެ.\nރާއްޖޭގެ ރަށްރަށުގެ ބިމުގެ މުއްސަނދިކަން އިތުރުކުރުމުގެ ގޮތުން، މިދިޔަ އަހަރުގެ ތެރޭގައި4ރަށެއްގެ ބިން ހިއްކައި، ހިއްކާފައިވާ ސަރަޙައްދު ޙިމާޔަތް ކުރުމުގެ މަސައްކަތް ވަނީ ކުރެވިފައި. އަދި އިތުރު3ރަށެއްގެ ބިން ހިއްކުމުގެ މަޝްރޫޢު މިހާރުވަނީ ފަށާފައި.\nބައެއް މޫސުންތަކުގައި އެން ހޯދުމަށް މަސްވެރިންނަށް ދިމާވެފައިވާ ދަތިތައް ޙައްލުކުރުމުގެ ގޮތުން، ބޭންގް އާލާކުރުމުގެ މަޝްރޫޢެއް އިރާދަކުރެއްވިއްޔާ މިއަހަރު ފެށިގެންދާނެ. އަދި މަހާއި މަހުގެ އުފެއްދުންތަކުން އުކާލަމުންދާ ބައިތައް ބޭނުންކޮށްގެން، މެރިކަލްޗަރ ޞިނާޢަތަށް ބޭނުންވާ ފިޝްމީލް އުފެއްދުމުގެ މަސައްކަތް، ރާއްޖޭގެ ތިން ސަރަޙައްދެއްގައި ފެށޭނެ.\nމިފްކޯގެ ހިންގުން ހަރުދަނާކުރުމުގެ ގޮތުން އެސް.ޓީ.އޯ ގެ ދަށަށް މިފްކޯ ބަދަލުކޮށް، އެކަމުގެ ހެޔޮ ބަދަލު، މަސްވެރިންނަށާއި މަސްވެރިކަމުގެ ޞިނާޢަތަށް މިހާރު މިދަނީ ލިބެމުން.\nޔޫރަޕުގެ ބޮޑެތި ސުޕަމާކެޓު ޗެއިންތަކަށް ބޭނުންވާ ކޮލިޓީއަށް މަސް ބަންދުކުރެވޭ ފެންވަރަށް، ފެލިވަރުގެ މަސް ފެކްޓްރީ އަޕްގްރޭޑްކޮށް، ރާއްޖޭގައި އުފައްދާ ދަޅުމަސް މިފަދަ ސުޕަރމާކެޓުތަކަށް މިހާރުވަނީ ބޭރުކުރަން ފަށާފައި.\nމަސްވެރިން ބާނާ މަސްގަނެ ފިނިކޮށްފައި ބެހެއްޓޭނެ ފެސިލިޓީއެއް އިރާދަކުރެއްވިއްޔާ މިއަހަރުގެ ތެރޭގައި އައްޑޫސިޓީގައި ޤާއިމުކުރެވޭނެ.\nފަރުދީ ފެންވަރުގައި ދަނޑުވެރިކަމުން ނަފާ ހޯދައިދިނުން އިތުރުކުރުމުގެ ސިޔާސަތުގެ ތެރެއިން ދަނޑުވެރިންގެ ޤާބިލުކަން އިތުރުކުރުމަށާއި، ފަންނީ ހުނަރުވެރިކަން ތަރައްޤީ ކުރުމަށް ހިންގަމުންގެންދާ ދަނޑުވެރިކަމުގެ ޕްރޮގްރާމްތައް މިދިޔަ އަހަރު 26 ރަށެއްގައި ވަނީ ހިންގައި ނިންމާފައި.\nފަޅުރަށްތައް ބަލަހައްޓައި މެނޭޖް ކުރުމަށް ޝައުޤުވެރިވާ ފަރާތްތަކަށް ފުރުޞަތު ލިބޭނެ ގޮތްތަކަށް ބަލައިގެން، ފަޅުރަށްތައް ވަރުވާއަށް ދޫކުރާ އުސޫލަށް ގެނެވުނު ބަދަލާ ގުޅިގެން، އެ ރަށެއްގެ ވަރުވާއަށް ސަރުކާރަށް ލިބޭ އާމްދަނީ ވަރަށްބޮޑަށް އިތުރުވެގެން ގޮސްފައިވާ ކަމަށް ދަންނަވަން.\nރާއްޖެއަށް އިމްޕޯޓް ކުރެވޭ ތަކެތި މަދުކުރުމަށްޓަކައި، އިމްޕޯޓްކުރާ ދަނޑުވެރިކަމުގެ5ބާވަތެއް ރާއްޖޭގައި އުފައްދައި، އެ ބާވަތްތައް އިމްޕޯޓްކުރާ މިންވަރު މަދުކުރުމުގެ ޕްރޮގްރާމެއް އިރާދަކުރެއްވިއްޔާ މިއަހަރުގެ ތެރޭގައި ފެށޭނެ.\nމަސްވެރިކަމާއި ދަނޑުވެރިކަމުގެ ދާއިރާއަށް ޒުވާނުން ނެރުމަށް މި ވޭތުވެދިޔަ3އަހަރު ދުވަހުގެ ތެރޭގައި ކުރެވުނު މަސައްކަތްތަކުންނާއި، މަސްވެރިންނަށް ޤާއިމުކޮށްދެވުނު ވަސީލަތްތަކުގެ ނަތީޖާއެއްގެ ގޮތުން، މި ދެ ޞިނާޢަތުން އެކަނި، ޖުމްލަ 6235 ވަޒީފާގެ ފުރުޞަތު ވަނީ ފަހިކޮށްދެވިފައި.\nވޭތުވެދިޔަ 2016 ވަނަ އަހަރު ތަޢުލީމީ ދާއިރާއިން ލިބުނު އެންމެ ބޮޑު އެއްކާމިޔާބީއަކީ، އޯލެވެލް އިމްތިޙާނާއި، އެސް.އެސް.ސީ އިމްތިޙާނުން ކޮންމެ 10 ކުއްޖެއްގެ ތެރެއިން7ކުއްޖެއް5މާއްދާއިން ފާސްވެފައިވުން. މިއީ، ޤައުމީ މިންގަނޑުން ހާސިލުކުރުމަށް ކަނޑައެޅިފައިވާ 60% ގެ ލަނޑުދަނޑި ހާސިލުކުރެވުނު ފުރަތަމަ ފަހަރު.\nސްކޫލް ތަޢުލީމުގެ ރަސްމީ ބައެއްގެ ގޮތަށް ޕްރީ-ސްކޫލް ތަޢުލީމު ކަނޑައަޅައި، ރާއްޖޭގެ މީހުން ދިރިއުޅޭ ހުރިހާ ރަށަކުން ޕްރީ-ސްކޫލް ތަޢުލީމު ހިލޭ ފޯރުކޮށްދޭން މިހާރުވަނީ ފަށާފައި. އެހެންކަމުން، ބައިނަލްއަޤްވާމީ ތަޢުލީމުގެ އެޖެންޑާގައި، 2030 ވަނަ އަހަރު ހާސިލުކުރުމަށް އެއްބަސްވެފައިވާ އެއް އަހަރު ދުވަހުގެ ހިލޭ ޕްރީ-ސްކޫލް ތަޢުލީމަށްވުރެ، މި މަރުޙަލާގެ ތަޢުލީމު ފުޅާކޮށް، 2016 ވަނަ އަހަރު ރާއްޖެ މި ލަނޑުދަނޑި ހާސިލުކޮށްފައިވާކަން އުފަލާއެކު އަޅުގަނޑު ފާހަގަކުރަން.\nސްކޫލް އުމުރުފުރާގެ އެންމެ ކުއްޖަކުވެސް ބާކީނުކޮށް، އެކުދިންގެ ޤާބިލިއްޔަތުކަމާއި ހުނަރާއި ބޭނުންތައް ދެނެގަނެ، ތަޢުލީމުގެ ނިޒާމަށް ގެނެވުނު ބަދަލާއެކު، ރާއްޖޭގެ ތަފާތު ޞިނާޢަތްތަކަށް ބޭނުންވާ މަސައްކަތްތަކާއި، ހުނަރު އުނގަންނައިދިނުމުގެ މަސައްކަތްތެރިކަމުގެ ސްޓްރީމްގައި މިހާރު 40 އިންސައްތަ ކުދިން ކިޔަވަމުންދާކަން އަޅުގަނޑު ފާހަގަކުރަން. އަދި ނުކުޅެދުންތެރިކަން ހުންނަ ކުދިންނަށް ކިޔަވައިދިނުމަށް ބޭނުންވާ ޓީޗަރުން، މިއަހަރު ރާއްޖޭގެ ހުރިހާ ސްކޫލަކަށް ހަމަޖެހިގެންދާނެ.\nސަރުކާރުގެ އަމާޒަކީ ރާއްޖޭގެ ޞިއްޙީ ޚިދުމަތްތަކުގެ ފެންވަރު ރަނގަޅުކުރުން. އަދި ރާއްޖޭގައި ހުރި ސަރުކާރުގެ އެންމެބޮޑު ހޮސްޕިޓަލް، އައި.ޖީ.އެމް.އެޗަށް ކުރާ އިތުބާރު ބޮޑުވެގެންދިޔުން. ހަމައެއާއެކު ޞިއްޙީ ޚިދުމަތް ހޯދުމަށް ދިވެހިން ރާއްޖެއިން ބޭރަށް ކުރާ ޚަރަދުތައް ކުޑަކުރުން.\nމިދިޔަ އަހަރު ޞިއްޙީ ދާއިރާއިން ސަރުކާރުން އެންމެބޮޑު އިސްކަމެއް ދިނީ ރާއްޖެއިން ލިބެންނެތް ބައެއް ޞިއްޙީ ޚިދުމަތްތައް އައި.ޖީ.އެމް.އެޗް.ގައި ޤާއިމުކުރުމަށް. މިގޮތުން، ކާޑިއެކް ސެންޓަރެއް ޤާއިމުކޮށް، އެ ސެންޓަރުން ޚިދުމަތްދޭން ފެށުމާއި، ޔޫރޯ-ރީނަލް އެންޑް ފަރޓިލިޓީ ސެންޓަރެއް ޤާއިމުކޮށް، ކިޑްނީގެ ބަލިތަކަށާއި، ކުޑަކަމުދާ ނިޒާމުގެ ބަލިތަކުގެ ފަރުވާ ލިބޭނެ އިންތިޒާމު، އައި.ޖީ.އެމް.އެޗް.ގައި ވަނީ ހަމަޖައްސައިދީފައި. އަދި މިދިޔަ އަހަރު، ޑިޖިޓަލް އެކްސްރޭގެ ޚިދުމަތް އައި.ޖީ.އެމް.އެޗްގައި ފެށިގެން ދިޔުމަކީ، ހޮސްޕިޓަލުން ދެވޭ ޚިދުމަތްތަކަކީ، އެންމެފަހުގެ ޒަމާނީ އާލާތްތައް ބޭނުންކޮށްގެން ފަރުވާދިނުމަށް ކުރެވެމުންދާ މަސައްކަތްތަކުގެ ތެރެއިން އެޅުނު މުހިންމު ފިޔަވަޅެއް.\nއައްޑޫސިޓީގައި 100 އެނދުގެ ހޮސްޕިޓަލެއް ޤާއިމުކުރުމުގެ މަސައްކަތް މިހާރުވަނީ ބަޔަކާ ހަވާލުކުރެވިފައި. އަދި އިރާދަކުރެއްވިއްޔާ މި އަންނަ އަހަރު އެ ހޮސްޕިޓަލް ހުޅުވިގެންދާނެ.\nމީގެއިތުރުން، ރާއްޖޭގެ އުތުރުގައިވެސް ރަނގަޅު ފެންވަރުގެ ޞިއްޙީ ޚިދުމަތް ލިބޭނެ އިންތިޒާމު ހަމަޖެއްސުމަށްޓަކައި 150 އެނދުގެ މަލްޓި ސްޕެޝަލިޓީ ޓަރޝަރީ ހޮސްޕިޓަލެއްގެ ގޮތުގައި ކުޅުދުއްފުށީ ރީޖަނަލް ހަސްފަތާލު ތަރައްޤީ ކުރުމަށް ބޭރުގެ ފަރާތަކާ ހަވާލުކުރުމުގެ މަސައްކަތް މިހާރު ހިނގަމުން އެބަދޭ.\nއާސަންދައިގެ ދަށުން ދެމުންގެންދާ ޚިދުމަތްތައް ވީހާވެސް ފުޅާ ދާއިރާއެއްގައި ރައްޔިތުންނަށް ލިބިދިނުމަށްޓަކައި 2015 ވަނަ އަހަރުން ފެށިގެން ކުރިއަށްގެންދާ ސުޕަރ ސްޕެޝަލިސްޓް ޕްރޮގްރާމްގެ ތެރެއިން މިދިޔަ އަހަރު ތަފާތު އެތައް ދާއިރާއަކުން 80 ސުޕަރސްޕެޝަލިސްޓުން ރާއްޖޭގެ 14 އަތޮޅަކަށް ޒިޔާރަތްކުރައްވައި، 5427 ބަލިމީހުންނަށް ޚިދުމަތް ދެއްވާފައިވޭ.\nކުޑަކުދިންނަށް ރަނގަޅު ދުޅަހެޔޮ އަދި ރައްކާތެރި މާޙައުލެއް ޤާއިމުކޮށް ބިނާކޮށްދިނުމަކީ، މުޅި މުޖުތަމަޢުގެ ޒިންމާއަކަށްވާއިރު، އަނިޔާއިން ކުޑަކުދިން ރައްކާތެރިކުރުމާއި، އެކަށީގެންވާ މާޙައުލުތައް ޤާއިމުކޮށްދިނުމުގެ ގޮތުން، ކުދިންނާއި ބެލެނިވެރިންނާއި، ޓީޗަރުން ހޭލުންތެރިކުރުވުމުގެ ޚާއްޞަ ޕްރޮގްރާމްތަކެއް މިދިޔަ އަހަރުވެސް ވަނީ ހިންގާފައި.\nނުކުޅެދުންތެރިކަން ހުންނަ ކުދިންނާއި މީހުންގެ ޙައްޤުތައް ޙިމާޔަތްކޮށް، މުޖުތަމަޢުގައި އެފަރާތްތަކުގެ ބައިވެރިވުން އިތުރުކުރުމަށް އެކި ޕްރޮގްރާމްތައް މިގެންދަނީ ހިންގަމުން. އަދި ނުކުޅެދުންތެރިކަން ހުންނަ މީހުންގެ ތެރެއިން ވަޒީފާ އަދާކުރެވޭވަރުގެ 277 މީހުންނަށް މިހާރުވަނީ ވަޒީފާ ހަމަޖައްސައިދެވިފައި.\nދައުލަތުގެ ބެލުމުގެ ދަށަށް ގެނެވޭ ކުޑަކުދިންގެ އަސާސީ ބޭނުންތައް ފުއްދައިދީ، އަމާން، ރައްކާތެރި މާޙައުލެއް ޤާއިމުކުރުމަށް ސަރުކާރުން ދަނީ ގިނަ މަސައްކަތްތަކެއް ކުރަމުން. އަދި ދައުލަތުގެ ބެލުމުގެ ދަށަށް ގެންނަންޖެހޭ ކުދިންގެ އަދަދު އިތުރުވެފައިވާތީ، ހަމަހަމަ ފުރުސަތުތަކަށް މަގުފަހިކޮށްދިނުމަށްޓަކައި އިތުރު މުވައްޒަފުންނަށް ވަޒީފާ ހަމަޖައްސައިދިނުމަށް ވަރަށް ގިނަ އަމިއްލަ ކުންފުނިތަކުންނާއި، ދަރުމަވެރި ފަރާތްތަކުން، ޕާޓްނަރޝިޕް އުސޫލުން ސަރުކާރާ ގުޅިގެން މިހާރުވެސް މަސައްކަތްކުރަމުންދާ ވާހަކަ ވަރަށް އުފަލާއެކު ދަންނަވަން.\nވަޒީފާ ބޭނުންވާ އެކި ފަރާތްތަކަށް އަމާޒުކޮށްގެން ސްކިލް ޑިވެލޮޕްމަންޓް ޕްރޮގްރާމް މިދިޔަ އަހަރުގެ އޮކްޓޫބަރުމަހުން ފެށިގެން ހިންގަމުން އެބަ ގެންދެވޭ. އަދި ޒުވާނުންނަށް އެކި ރޮނގުތަކުން ކުރު މުއްދަތުތަކުގެ ކޯސްތައް ހިންގައި، 600 އަށްވުރެ ގިނަ ޒުވާނުން މިދިޔަ އަހަރު ތަމްރީނު ކުރެވިފައިވޭ.\n1000 ން މަތީގެ އާބާދީ ހިމެނޭ ރަށްތަކުގެ 96 އިންސައްތަ ރަށުގައި ކުޅިވަރު ކުޅެވޭނެ ވަސީލަތްތައް ޤާއިމުކުރުމުގެ ގޮތުން ސްޕޯޓްސް އެރީނާގެ މަސައްކަތް ވަނީ ފެށިފައި. މިއަހަރު ނިމޭއިރު އިރާދަކުރެއްވިއްޔާ ސްޕޯޓްސް އެރީނާ ޤާއިމުކުރުމުގެ މަޝްރޫޢުގެ 80 އިންސައްތަ މަސައްކަތް ނިމޭނެ.\nވޭތުވެދިޔަ އަހަރަކީ، ކުޅިވަރުގެ ދާއިރާއިން ރާއްޖެއަށް ބައިނަލްއަޤްވާމީ ފެންވަރުގައި ގިނަ ކާމިޔާބީތަކެއް ލިބިގެންދިޔަ އަހަރެއްކަން އުފަލާއެކު އަޅުގަނޑު ފާހަގަކުރަން. އެކި ކުޅިވަރުތަކުން4ގޯލްޑް މެޑެއްޔާއި،6ސިލްވަރ މެޑެއްޔާއި، އަދި 22 ބްރޯންޒް މެޑެލް ރާއްޖޭގެ ކުޅުންތެރިންނާއި ޓީމުތަކުންވަނީ ހާސިލުކޮށްފައި.\nވޭތުވެދިޔަ އަހަރު 13 ރަށެއްގެ ބަނދަރު ހަދައި ވަނީ ނިމިފައި. އަދި 43 ރަށެއްގެ ބަނދަރު ހެދުމުގެ މަސައްކަތް ފެށިގެން މިހާރު ކުރިއަށް އެބަދޭ. އަދި އާބާދީ ކުދި ރަށްތަކަށް ދިމާވެފައިވާ ލަފާފުރުމުގެ މައްސަލަ ޙައްލުކުރުމަށްޓަކައި 8 ރަށެއްގެ ފާލަން ހެދުމުގެ މަސައްކަތް މިއަހަރުގެ ތެރޭގައި ކުރިއަށްދާނެ.\nނަރުދަމާގެ ނިޒާމުގެ ޚިދުމަތް ޤާއިމުކުރުމަށް ސަރުކާރުން ކުރަމުންގެންދާ މަސައްކަތްތަކުގެ ތެރެއިން 2016 ވަނަ އަހަރު 56 ރަށެއްގެ ނަރުދަމާގެ މަސައްކަތް، އެކި މަރުޙަލާގައި ކުރިއަށް ގެންދެވުނު. މީގެ ތެރެއިން 32 ރަށެއްގެ ޑިޒައިން މަސައްކަތް ނިންމައި، 11 ރަށެއްގެ ޢަމަލީ މަސައްކަތް ކުރާނެ ފަރާތްތައް ހޯދުމުގެ މަރުޙަލާއަށް އާދެވުނު. މީގެ އިތުރުން، މިދިޔަ އަހަރު 21 ރަށެއްގައި ނަރުދަމާ ނިޒާމު ޤާއިމުކުރުމުގެ ޢަމަލީ މަސައްކަތް ކުރިޔަށްދިޔައިރު 8 ރަށުގެ ޢަމަލީ މަސައްކަތް ނިމި ނަރުދަމާގެ ޚިދުމަތް ދޭންވަނީ ފަށާފައި. އަދި މި އަހަރުގެ ތެރޭގައިވެސް 46 ރަށެއްގައި ނަރުދަމާ ނިޒާމު ޤާއިމުކުރުމުގެ މަސައްކަތްތައް އެކި މަރުޙަލާގައި ކުރިއަށް ގެންދެވޭނެ.\nމިދިޔަ އަހަރު 40 ރަށެއްގައި ފެނުގެ ނިޒާމު ޤާއިމުކުރުމުގެ މަސައްކަތް، އެކި މަރުޙަލާގައި ކުރިއަށް ގެންދެވުނު. އަދި މިއަހަރުގެ ތެރޭގައި ފެނުގެ ނިޒާމު ޤާއިމުކޮށްދިނުމުގެ 28 މަޝްރޫޢެއް، އެކި މަރުޙަލާގައި ކުރިއަށްގެންދާނެ. މީގެތެރެއިން 19 ރަށުގެ ޑިޒައިން މަސައްކަތް ނިންމައި، 16 ރަށެއްގައިވަނީ ޢަމަލީ މަސައްކަތް ކުރާނެ ފަރާތް ހޯދުމުގެ މަރުޙަލާއާ ހަމައަށް އާދެވިފައި. މީގެ އިތުރުން، ޢަމަލީ މަސައްކަތް ކުރިޔަށްދިޔަ 16 ރަށެއްގެ ތެރެއިން4ރަށެއްގެ މަސައްކަތް ވަނީ ނިމިފައި.\nބޯފެން ރައްކާކުރާ ނިޒާމު ޤާއިމުކުރުމަށް އެކުލަވާލެވިފައިވާ ޚާއްޞަ މަޝްރޫޢުގައި ހިމެނޭ 86 ރަށެއްގެ މަސައްކަތް 2016 ވަނަ އަހަރު ކުރިޔަށްދިޔައިރު، މީގެތެރެއިން 15 ރަށުގެ މަސައްކަތް ނިމި ޚިދުމަތްދޭންވަނީ ފަށާފައި. މި މަޝްރޫޢުގައި ހިމެނޭ އެހެން ރަށްރަށުގެ މަސައްކަތް މިއަހަރުގެ ތެރޭގައި ކުރިއަށްދާނެ.\nރާއްޖޭގައި ގިރަމުންދާ ރަށްރަށުގެ ގޮނޑުދޮށް ޙިމާޔަތް ކުރުމުގެ 22 މަޝްރޫޢެއް، މިދިޔަ އަހަރު ކުރިއަށް ގެންދެވި، މީގެތެރެއިން 12 މަޝްރޫޢެއްގެ މަސައްކަތް، އެ އަހަރުގެ ތެރޭގައި ވަނީ ނިމިފައި. ގޮނޑުދޮށް ޙިމާޔަތް ކުރުމުގެ6މަޝްރޫޢެއްގެ މަސައްކަތް، 2016 ވަނަ އަހަރު ކޮންޓްރެކްޓަރުންނާ ހަވާލުކުރެވި މަސައްކަތްދަނީ ހިނގަމުން. އަދި މިއަހަރު އަލަށް3ރަށެއްގެ ގޮނޑުދޮށް ޙިމާޔަތް ކުރުމުގެ މަޝްރޫޢާއި،3ރަށެއްގެ ފެން ހިންދުމުގެ މަޝްރޫޢު ކުރިއަށް ގެންދިޔުމަށް ވަނީ ހަމަޖެހިފައި.\nރާއްޖޭގެ އެކި އަތޮޅުތަކަށް ވައިގެ މަގުން ފަސޭހައިން ދަތުރުފަތުރުކުރެވޭނެ މަގު ފަހިކޮށްދިނުމަށްޓަކައި ސަރަޙައްދީ ވައިގެ ބަނދަރުތައް ޤާއިމުކުރުމަށް ސަރުކާރުން ހިންގާ މަޝްރޫޢުގެ މަސައްކަތްތަކުގެ ދަށުން ހދ. ކުޅުދުއްފުށި، ށ.ފުނަދޫ، ފ.ނިލަންދޫ، ގދ. މާވަރުލު، އަދި ގދ. ފަރެސްމާތޮޑާގައި ސަރަޙައްދީ ވައިގެ ބަނދަރު ޤާއިމުކުރުމުގެ ޢަމަލީ މަސައްކަތް އިރާދަކުރެއްވިއްޔާ މިއަހަރުގެ ތެރޭގައި ފެށޭނެ.\n2016 ވަނަ އަހަރު ރާއްޖޭގެ 21 ރަށެއްގައި ކުނިކޮށި އެޅުމުގެ މަސައްކަތް ވަނީ ފަށާފައި. އަދި ކުނި މެނޭޖް ކުރުމަށް ބޭނުންވާ އިކްވިޕްމަންޓް، 10 ރަށަކަށް ފޯރުކޮށްދިނުމުގެ މަސައްކަތްވަނީ ފަށާފައި. އަދި އިރާދަކުރެއްވިއްޔާ މިއަހަރު 37 ރަށެއްގައި ކުނިކޮށި އަޅައިދިނުމަށް މަސައްކަތް ފެށުމަށް ވަނީ ރާވާފައި.\nޞިނާޢީ މަސައްކަތް ކުރުމަށް ބޭނުންވާނެ ބިން މާލޭގެ ހުޅަނގު ދެކުނު ފަރާތުން ހިއްކައި، މާލޭގެ ކުނި މެނޭޖް ކުރުމުގެ މަސައްކަތް، މިދިޔަ އަހަރު ވަނީ އެ ސަރަޙައްދަށް ބަދަލުކޮށްފައި. މާލޭގައި އުފެދޭ ކުނި، ކޮމްޕެކްޓްކޮށް ބަންދުކުރެވިފައިވާ ކޮންޓެއިނަރުތަކަކަށް ބަރުކުރުމަށްފަހު، މާލޭގައި ޖަމާކުރުމެއްނެތި، ދުވަހުން ދުވަހަށް ބޭރުކުރެވިގެންދާނެ.\nރާއްޖޭގެ މީހުން ދިރިއުޅޭ ރަށްރަށަށް ދުވާލުގަޑީގައި ބޭނުންވާ އެންމެ މަތީ ކަރަންޓުގެ 30 އިންސައްތައަކީ އިޢާދަކުރަނިވި ހަކަތައިގެ ވަސީލަތްތައް މެދުވެރިކޮށް އުފައްދާ ކަރަންޓަށް 2018 ގެ ނިޔަލަށް ހެދުމަށް ސަރުކާރުން ކަނޑައަޅާފައިވާ އަމާޒަށް ވާޞިލުވުމަށް ފެށިފައިވާ މަޝްރޫޢުގެ ދަށުން މިދިޔަ އަހަރު 112 ރަށެއްގެ މަސައްކަތް އެކި މަރުޙަލާގައި ކުރިޔަށް ގެންދެވުނު.\nމި މަޝްރޫޢުގެ ޢަމަލީ މަސައްކަތް 83 ރަށެއްގައި 2017 ވަނަ އަހަރު ކުރިޔަށް ގެންދެވޭއިރު، މި ނިޒާމުތަކުން 12 މެގަވޮޓްގެ ކަރަންޓު އުފެއްދޭނެ.\nދިވެހިރާއްޖޭގެ އިޤްތިޞާދު 2016 ވަނަ އަހަރު ކުރިއަރާފައިވާ ނިސްބަތަކީ 3.9 ޕަސެންޓް. އަދި 2017 ވަނަ އަހަރު ޤައުމުގެ އިޤްތިޞާދީ ދުވެލި އިތުރަށް ހަލުވިވެ، 4.7 ޕަސެންޓަށް ކުރިއަރާނެ ކަމަށް އަންދާޒާ ކުރެވޭ.\nރާއްޖޭގެ އިންފްލޭޝަން ރޭޓު، ވޭތުވެދިޔަ އަހަރު އެވްރެޖްކޮށް ހުރީ 1 ޕަސެންޓަށްވުރެ ދަށުގައި، އާދެ، 0.4 ޕަސެންޓްގައި. ފާއިތުވެދިޔަ އަހަރުވެސް ތަކެތީގެ އަގު އުފުލެމުންދާ މިންވަރުވަނީ2ޕަސެންޓަށްވުރެ ދަށުގައި ހިފެހެއްޓިފައި. 2017 ގައިވެސް ސަރުކާރުގެ ސިޔާސަތުތައް ބައްޓަން ކުރެވިގެންދާނީ، އިންފްލޭޝަން ރޭޓު2ޕަސެންޓަށްވުރެ ދަށުގައި ބެހެއްޓުމަށް.\n2016 ވަނަ އަހަރު ދައުލަތަށް 18.1 ބިލިއަން ރުފިޔާ ލިބިފައިވާއިރު، 22.4 ބިލިއަން ރުފިޔާ ޚަރަދުކުރެވިފައިވޭ. 2017 ވަނަ އަހަރުގެ ނިޔަލަށް 22.2 ބިލިއަން ރުފިޔާ ޚަރަދުކުރެވޭނެ ކަމަށް ލަފާކުރެވޭއިރު، 21.9 ބިލިއަން ރުފިޔާ ލިބޭނެކަމަށް ލަފާކުރެވިފައިވަނީ. އެހެންކަމުން، 2017 ވަނަ އަހަރުގެ ބަޖެޓް ޑެފިސިޓް 303 މިލިއަން ރުފިޔާއަށް ކުޑަކުރެވި، ޕްރައިމަރީ ބެލެންސް 1.1 ބިލިއަން ރުފިޔާއިން އަރަނިވާނެކަމަށް ބެލެވޭ. ސަރޕްލަސްވާނެކަމަށް ބެލެވޭ. 2017 ވަނަ އަހަރުގެ ދައުލަތުގެ ބަޖެޓް ޑެފިސިޓްގެ ނިސްބަތް ހުންނާނެ ކަމަށް އަންދާޒާކުރެވެނީ އުފެއްދުންތެރިކަމުގެ ނިސްބަތުން 1 ޕަސެންޓަށްވުރެ ދަށުގައި. އާދެ، 0.5 ޕަސެންޓްގައި. 2016 ވަނަ އަހަރު ބޮލަކަށްޖެހޭ އާމްދަނީގެ ނިސްބަތް ހުރީ 8063 އެމެރިކާ ޑޮލަރުގައި.\nސަރުކާރުން ހިންގާ ތަރައްޤީގެ މުހިންމު މަޝްރޫޢުތަކަށް ބޭނުންވާ ފައިސާ ހޯދުމަށް 2016 ވަނަ އަހަރު ނިމުނުއިރު، 4.79 ބިލިއަން ރުފިޔާގެ5ލޯނެއްގައި ސޮއިކުރެވިފައިވޭ. 2017 ވަނަ އަހަރުގެ ތެރޭގައިވެސް ތަރައްޤީގެ ބިޔަ މަޝްރޫޢުތަކަށް ފަންޑުކުރުމަށް ބޭރުގެ އެހީ ހޯދުމަށް މަސައްކަތް ކުރުމަށް ވަނީ ކަނޑައަޅާފައި.\nދިވެހިރާއްޖޭގެ އިޤްތިޞާދު ފުޅާކުރުމަށް ކުރެވެމުންދާ މަސައްކަތްތަކުގެ ދަށުން ޓޫރިޒަމްގެ ޞިނާޢަތް ފިޔަވައި އެހެން ޞިނާޢަތްތަކުގައި 56 އިންވެސްޓްމަންޓެއް ވަނީ ރަޖިސްޓަރީކޮށްދެވިފައި. މި އިންވެސްޓްމަންޓްތަކުން5އަހަރު ދުވަހުގެ ތެރޭގައި، އެމެރިކާ ޑޮލަރު 1.483 ބިލިއަން، ފަށާ އިންވެސްޓްމަންޓްގެ ގޮތުގައި ރާއްޖޭގައި އިންވެސްޓް ކުރުމަށް ހުށަހަޅާފައިވޭ.\nޚާއްޞަ އިޤްތިޞާދީ ސަރަޙައްދުތައް ތަރައްޤީކުރުމަށް ކުރެވެމުންދާ މަސައްކަތްތަކުގެ ދަށުން، ދިވެހިރާއްޖޭގެ އެންމެ އުތުރުގައި ތަރައްޤީ ކުރުމަށް ހަމަޖެހިފައިވާ، އައިހެވަން މަޝްރޫޢުގެ ތަފްޞީލު ޕްލޭންތައް، މިއަހަރުގެ އެޕްރީލްގެ ކުރިން ނިމޭނެ. މިއާއެކު، މަޝްރޫޢުގެ ޢަމަލީ މަސައްކަތް ފެށުމަށް ބޭނުންވާ ބޭރުގެ އިންވެސްޓްމަންޓްތައް ހޯދުމުގެ މަސައްކަތް ސަރުކާރުން ފަށްޓާނެ.\nއިޤްތިޞާދާއި ވިޔަފާރީގެ ހަރަކާތްތައް ދިވެހިރާއްޖޭގައި އިތުރުކުރުމަށް، ފާއިތުވެދިޔަ އަހަރު އެންމެބޮޑު އިންވެސްޓްމަންޓްތަކެއް ކުރެވިފައިވަނީ، ދިވެހިރާއްޖޭގެ ކަނޑާއި ވައިގެ ބަނދަރުތަކުގައި ޢުމްރާނީ ގޮތުންނާއި، ވަސީލަތުގެ ގޮތުން ހުރި ދަތިކަން ޙައްލުކުރުމަށް. މިގޮތުން، ވެލާނާ އިންޓަރނޭޝަނަލް އެއަރޕޯޓުގެ ތަރައްޤީއަށް ފާއިތުވި3އަހަރު ހިންގިފައިވާ އަދި ހިންގަން ފަށާފައިވާ މަޝްރޫޢުތަކުގެ ޖުމްލަ އިންވެސްޓްމަންޓް އަދަދަކީ ގާތްގަނޑަކަށް 900 މިލިއަން އެމެރިކާ ޑޮލަރު.\nމިއާއެކު، މާލޭ ޕޯޓަށް ދިމާވެފައިވާ ގޮންޖެހުންތައް ޙައްލުކުރުމަށާއި، މުދާ ކްލިއަރ ކުރުމުގައި ބޭނުންކުރާ ވެހިކަލްތަކާއި އާލާތްތައް އާކުރުމަށް 140 މިލިއަން ރުފިޔާ ޚަރަދުކޮށްގެން، މުދާ ކްލިއަރ ކުރުމުގެ ޕްރޮސެސްވަނީ ވަރަށް ބޮޑަށް ހަލުވިކުރެވިފައި. އަދި މާލޭ ޕޯޓްގެ ޖާގައިގެ ދަތިކަން ޙައްލު ކުރުމަށްޓަކައި، މުދާ ކްލިއަރ ކުރުމުގެ ބައެއް އޮޕަރޭޝަންތައް ހުޅުމާލެއަށް ބަދަލުކުރެވި، ހަލާކުވާ ޒާތުގެ މުދާ ބެހެއްޓުމަށް ކޯލްޑް ސްޓޯރޭޖް ހެދުމާއި، މުދާ ރައްކާކުރާ ސްޓޯރޭޖް ކެޕޭސިޓީ އިތުރުކުރުމަށް މަސައްކަތް ކުރަން ވަނީ ފެށިފައި.\nކުދި އަދި މެދުފަންތީގެ ވިޔަފާރިތައް ތަރައްޤީ ކުރުމަށް ސަރުކާރުން ފަށާފައިވާ މަސައްކަތްތަކުގެ ދަށުން ކްރެޑިޓް ގްރެންޓީ ސްކީމް 50 މިލިއަނުން 100 މިލިއަނަށް އިތުރުކުރެވިފައި. ރަހުނު ނުލައި ލޯނު ލިބޭނެ މަގު، އަލަށް ވިޔަފާރިއަށް ވަންނަ ފަރާތްތަކަށް ނުވަތަ ވިޔަފާރި ފުޅާކުރާ ފަރާތްތަކަށް ފަހިކޮށްދެވިގެންދާނެ.\nސަރުކާރުން ހިންގަމުންދާ ޢުމްރާނީ ތަރައްޤީގެ ޕްރޮގްރާމްތަކާއި، އުފެއްދުންތެރިކަން އިތުރުކުރުމުގެ މަޝްރޫޢުތަކުގެ ސަބަބުން ޒުވާނުންގެ މެނިފެސްޓޯގައި ހިމެނޭ 94,000 ވަޒީފާގެ ފުރުޞަތުގެ ދަށުން، މިވޭތުވެދިޔަ3އަހަރު ދުވަހުގެ ތެރޭގައި، 64,000 އަށްވުރެ ގިނަ ވަޒީފާ ރާއްޖޭގެ އެކި ދާއިރާތަކުގައި އުފެދިފައިވާ ކަމަށް އަންދާޒާ ކުރެވޭ. މިއަހަރުގެ ތެރޭގައި ހުޅުވެން ހުރި ރިސޯޓުތަކާއި، ހިންގުމަށް ހަމަޖެހިފައިވާ ބޮޑެތި މަޝްރޫޢުތަކަށް ބަލާއިރު، މިއަހަރަކީވެސް ވަޒީފާގެ ބާޒާރު ތިޔާގި އަހަރަކަށް ވެގެންދާނެ ކަމަށް ގަބޫލުކުރެވޭ.\nމި ސަރުކާރުގެ އެންމެ އިސް އަމާޒަކީ، ރާއްޖޭގެ ތަރައްޤީ. ރައްޔިތުންނަށް ދުޅަހެޔޮ އަދި ފެންވަރު ރަނގަޅު ދިރިއުޅުމެއް ފަހިކޮށްދިނުން. ވުމާއެކު، ރާއްޖެއަކީ ހުރިހާ ގޮތަކުންވެސް އިންވެސްޓަރުންނަށް ފަހި ތަނަކަށް ހެދުމަކީ، މި ސަރުކާރުގެ އެންމެ މުހިންމު އެއް މަސައްކަތް. މިގޮތުން، މިހާރު އެންމެ އިސްކަމެއް ދެވިގެން ކުރެވޭ އެއް މަސައްކަތަކީ، ރާއްޖޭގެ އިޤްތިޞާދީ ދާއިރާ ކުރިއެރުވުމަށް ބޭނުންވާނޭ dispute resolution mechanism އެއް ނުވަތަ މައްސަލަ ޙައްލުކުރުމުގެ ނިޒާމެއް ޤާއިމުކުރުން. މި މަސައްކަތުގެ ތެރޭގައި، ރާއްޖޭގައި މާލީ އަދި ތިޖާރީ މައްސަލަތަކަށް ޚާއްޞަ ކޮމަރޝަލް ކޯޓެއް ޤާއިމުކުރުމާއި، ދިވެހިރާއްޖޭގައި ބައިނަލްއަޤްވާމީ ފެންވަރުގައި ޤަބޫލުކުރެވޭ އާބިޓްރޭޝަން ސެންޓަރެއް ޤާއިމުކުރުމުގެ މަސައްކަތް ހިމެނޭ.\nޓޫރިޒަމަކީ، ރާއްޖޭގެ އިޤްތިޞާދުގެ އެންމެ މުހިންމު ޞިނާޢަތު ކަމަށްވުމާއެކު، ސަރުކާރުން އެންމެބޮޑު އިސްކަމެއް ދެމުން މިގެންދަނީ، މި ދާއިރާގައި ކުރެވޭ އިންވެސްޓްމަންޓްތައް ފުޅާކޮށް، ދައުލަތަށް ލިބޭ އާމްދަނީ އިތުރުކުރުމުގެ މައްޗަށް.\nމިވޭތުވެދިޔަ3އަހަރު ދުވަހުގެ ތެރޭގައި 20 ރިޒޯޓާއި 1 ހޮޓާ ވަނީ ހުޅުވިފައި. މި ސަރުކާރުގެ5އަހަރުގެ ދައުރު ނިމޭއިރު، 50 އާ ރިޒޯޓް ތަރައްޤީ ކުރުމުގެ އަމާޒުގެ ދަށުން މިދިޔަ އަހަރު6އަތޮޅަކުން 11 ރިޒޯޓުވަނީ ރަޖިސްޓަރީ ކުރެވިފައި. އަދި 135 ޓޫރިސްޓް ގެސްޓްހައުސް ވަނީ ރަޖިސްޓަރީ ކުރެވިފައި.\nއިރާދަކުރެއްވިއްޔާ މިއަހަރު ނިމޭއިރު 13 އަތޮޅެއްގައި 25 ރިޒޯޓް، އަދި ގއ.ކޫއްޑޫގައި ޓޫރިސްޓް ހޮޓަލެއް ހުޅުވި، 5275 އެނދު އިތުރުވެގެންދާނެ ކަމަށް އަންދާޒާ ކުރެވޭ.\nމާތްﷲގެ ވާގިފުޅާއެކު، ނިމިގެންދިޔަ 2016 ވަނަ އަހަރު ބައިނަލްއަޤްވާމީ މަސްރަޙުގައި ދިވެހިރާއްޖެވަނީ ދިވެހީން ފަޚުރުވެރިވާ ފަދަ ކާމިޔާބީތަކެއް ހާސިލުކޮށް، ދިވެހި ޤައުމުގެ ޤަދަރާއި ޝަރަފު މަތިވެރިކޮށް، ރާއްޖޭގެ ޤައުމީ މަޞްލަޙަތު ޙިމާޔަތްކޮށް، ކުރިއަރުވާފައި.\nކޮމަންވެލްތުން ދިވެހިރާއްޖެ ވަކިވުމަށް މިދިޔަ އަހަރު ދިވެހި ސަރުކާރުން ނިންމި ނިންމުމަކީ، ރާއްޖޭގެ ޚާރިޖީ ސިޔާސަތުގެ ތާރީޚުގައި ނިންމި އެންމެ އުނދަގޫ ނިންމުން.\nވޭތުވެދިޔަ އަހަރު، ދޭދޭ ޤައުމުތަކާއި ރާއްޖެއާ ދެމެދު އޮންނަ ގުޅުން އިތުރަށް ބަދަހިކުރުމަށްޓަކައި ގިނަ މަސައްކަތްތަކެއް ކޮށް، އެކުވެރި ދައުލަތްތަކުގެ ޖަމްޢިއްޔާގައި އާދެ، ޔޫ.އެން. ގައި ދިވެހިރާއްޖޭގެ ހަރަކާތްތައް އިތުރުކުރެވުނު.\nމާތްﷲ ގެ ވާގިފުޅާއެކު ކުރިއަށް އޮތް ތާނގައިވެސް ރާއްޖެއަށް ހެޔޮ އެދޭ، ރާއްޖޭގެ ޤައުމީ ސިޔާދަތަށް އިޙްތިރާމްކުރާ ޤައުމުތަކާ ގުޅިގެން މަސައްކަތްކޮށް، ރާއްޖޭގެ ތަރައްޤީއަށް ބޭނުންވާ އިތުރު ފުރުޞަތުތައް ހޯދައި ފަހިކުރުމަށް، ޚާރިޖީ ދާއިރާއިން މަސައްކަތް ކުރާނެ.\nރާއްޖެއިން ބޭރަށް ދަތުރުކުރާ ދިވެހީން، ވިސާ ނަގަންޖެހޭ ޤައުމުތަކާއެކު މަޝްވަރާކޮށް، ދިވެހީންނަށް ލުއިފަސޭހަ ގޮތްތަކެއް ހޯދައިދިނުމަށް އިރާދަކުރެއްވިއްޔާ މިއަހަރުގެ ތެރޭގައި މި ސަރުކާރުން އިތުރު މަސައްކަތްތަކެއް ކުރާނެ. އަދި ރާއްޖެއިން ބޭރުގައި ދިރިއުޅޭ ދިވެހީންނަށް، ވަކިން ޚާއްޞަކޮށް، ރާއްޖޭގެ ކިޔަވާކުދިންނަށް ޑިޕްލޮމެޓިކް އަދި ކޮންސިއުލަރ އުސޫލުން ދެވިދާނެ ޚިދުމަތްތައް، މި ޤައުމުގެ ފުދުންތެރިކަން ހުރި މިންވަރަކުން އިތުރަށް ފޯރުކޮށްދެވޭނެ.\nސަރުކާރުގެ އެންމެ މުހިއްމު އެއް އަމާޒަކީ، ސަރުކާރުން ރައްޔިތުންނަށް ވެފައިވާ ވަޢުދުތައް އަވަހަށް ފުއްދައިދިނުން. މި ސަރުކާރުގެ ފުރަތަމަ3އަހަރު ނިމިގެން ދިޔައިރު، މާތްﷲ ގެ ވާގިފުޅާއެކު ރާއްޖޭގެ އެކި ކަންކޮޅުތަކުގައި އެތަކެއް މަޝްރޫޢު ކާމިޔާބުކަމާއެކު ނިމިގެން ހިނގައްޖެ. ރައްޔިތުންނަށް އުފާވެރިކަމާއި ހިތްހަމަޖެހުން ގެނެސްދެވިއްޖެ. އަމާންކަމާއި ހަމަޖެހުން ޤާއިމުކުރެވިއްޖެ. ކުރިއަށް އޮތް ތާނގައިވެސް މާތްﷲގެ އިރާދަފުޅާއި އެކަލާނގެ ވާގިފުޅާއެކު، ދިވެހި އުންމަތަށް ފާގަތި ދުވަސްތަކެއް މި ސަރުކާރުން ފަހިކޮށްދޭން މަސައްކަތް ކުރާނެކަމުގެ ޔަޤީންކަން ތިޔަ ޢިއްޒަތްތެރި މަޖިލީހަށް އަޅުގަނޑު އަރުވަން.\nيــا اللّـــه މި ލޮބުވެތި ދިވެހިރާއްޖެ، މާތްވެގެންވާ އިސްލާމްދީނުގެ ހިދާޔަތުގައި ދަމަހައްޓަވާށި! ޤައުމުގެ ހަމަޖެހުމާއި ޞުލްޙަމަސަލަސްކަން ދެމެހެއްޓުމަށް ކުރަމުންމިދާ މަސައްކަތްތަކުގައި ބަރަކާތް ލައްވާށި! މި ޢިއްޒަތްތެރި މަޖިލީހަށާއި، އަޅުގަނޑަށާއި ސަރުކާރަށް އަދި ރާއްޖޭގެ ލޮބުވެތި ރައްޔިތުންނަށް، ޤައުމުގެ ލާބައާއި މަންފާއަށްޓަކައި، ވަރުގަދަ ޢަޒުމަކާއި، ކެތްތެރިކަމާއެކު މަސައްކަތް ކުރުމުގެ ހެޔޮ ތައުފީޤު ދެއްވާށި! އާމީން.


ހުވަފެނީ ދުނިޔެ – Esfiya\nއުފާވެރި ހަޔާތެއްގައި ތާ އަބަދު އުޅެވޭނެ ހެއްޔެވެ؟ އެއްވެސް ޝަރުތަކާއިނުލާ މީހަކަށް ލޯބިދެވޭނެ ހެއްޔެވެ؟ ކުރާ ކޮންމެ ކަމަކަށް މާފު ދެވޭނެ ހެއްޔެވެ؟ އަނެކާގެ ހިތުގައި އަޅާ ވޭން އެއްވެސް ލަފްޒަކާއި ނުލާ ދެނެ ގަންނަން އެނގޭނެ ހެއްޔެވެ؟ މީ ހައްތަހާވެސް ސުވާލުތަކެކެވެ. ޖަވާބު ވަރަށް ސާފު ސުވާލު ތަކެކެވެ. އެހެނަސް ޅަ އުމުރުގައި ލޮލައް ފެނި އަދި އިވުނު އަޑުތަކެއްގެ ސަބަބުން އެ ސުވާލުތަކުގެ ޖަވާބު ސާފެއް ނޫނެވެ. ނޫނެކެވެ. އެ ސުވާލުތައް އޭރު ހިތައްވެސް ނާރާނެއެވެ. އެކަންތައްތަކާއި ވިސްނާވެސް ނުލެވެއެވެ. އެއީ ކަންތައްތަކާއި ވިސްނި ޒަމާނެއް ނޫން ވިއްޔާއެވެ. އެއީ މުޅިންވެސް ހުވަފެން ދެކުނު ޒަމާނެވެ. ހިތް އެދޭ ލޯބިވެރިޔާއާއި ދިމާވުމުން “އުފާވެރި ހަޔާތެއްގައި ތާ އަބަދު އުޅޭނެ މަންޒަރުގެ ހުވަފެންތަކެވެ.” އަހަރެންގެ ގައިގައި ކިތަމެ އުނިކަމެއް ހުއްޓަސް އޭނާގެ ލޯތްބައް އެއްވެސް އުނިކަމެއް ނައިސް ދެމީހުންގެ މޫނުމަތިން ހިނިތުންވުން ނުފިލާނޭ މަންޒަރުތަކެވެ. ކުރުކޮށް ބުނަންޏާ އަހަރެންދެކެ ލޯބިވާން އޭނާއަށް ޝަރުތުތަކެއް ބޭނުންނުވާނެ ކަމެވެ. ދެމީހުންނަށް ކިތަމެ ކުށެއް ކުރެވުނަސް އެކަކު އަނެކެއްދެކެވާ ލޯބިން މާފުކޮށް ދުވަހަކުވެސް ވަކި ނުވާނޭ މަންޒަރުތަކެވެ. އަހަރެން ހިތައް އަރާ ކަންތައްތަކާއި، އަހަރެންގެ ބޭނުންތައް އަހަރެން ނުބުންޏަސްވެސް އެ ލޯބިވެރިޔާއަށް އެނގި ފުއްދާދޭނެ މަންޒަރުތަކެވެ. އެއީ މުޅިންވެސް އަހަރެންނަށް ދެކެވުނު ހުވަފެންތަކެވެ. ހާދަހާވާ ހުވަފެނީ ދުނިޔެއެކެވެ.\nއެ ހުވަފެންތައް އަހަރެންގެ ސިކުނޑިއަށް ވަނީ ކިހިނެއްކަން އެނގޭ ހެއްޔެވެ؟ ބިއުޓީ އެންޑް ދަ ބީސްޓް، ސިންޑްރެއްލާ، ޝްރެކް ފަދަ ކާޓޫން ތަކަކީ އޭރުގެ އެންމެ ފެވަރިޓެވެ. ކުޑަކުދިންނަށް ހާއްސަކޮށްފައިވާ މި ކާޓޫން ތަކުން ފެންނަމުން ދިޔައީ ގަޔާވާ މީހަކާއި ދިމާވާ ހިސާބުން އެމީހަކަށް ހިތް ލެނބި، ދެން އެ ލޯބި ހާސިލް ކުރުމަށް ކުރާ މަސައްކަތްތަކެވެ. އަނެކާގެ އުނި ސިފަތައް ކަމަކަށްނުވެ، ކޮންމެ ގޮތަކަށްވެސް އެމީހަކު ބޭނުންވެގެން އުޅޭ މަންޒަރެވެ. އެއަށްފަހު އެމީހަކު ލިބުމުން “ހެޕިލީ އެވާ އާފްޓާ” އަށް ފިލްމު ނިމިދަނީއެވެ. އަހަރެންނަށްވެސް ދެކެވެންފެށީ އެ “ހެޕިލީ އެވާ އާފްޓާ”ގެ ހުވަފެންތަކެވެ. އެ ހުވަފެންތަކުގައި ޖެހި ގަޔާވާ މީހަކު ފެނޭތޯ ހިތް ހޯދަމުން ދިޔައީ އިތުރު ފިކުރަކާއި ނުލައެވެ. ހިތް ނަށަމުން ދިޔައީ އެ ކާޓޫންތަކުގެ މަޝްހޫރު ލަވަތަކުގެ ރާޤުތަކަށެވެ.\nދެން ބޮޑުވި ބޮޑުވިހެން ފެންނަމުން ދިޔައީ ހިންދީ ފިލްމުތަކެވެ. ލިސްޓު ގުނާ އަދަދުވެސް ނުކުރެވޭނެއެވެ. އެތަކެތިން ފެންނަމުންދިޔަ އިމޯޝަނަލް ޑްރާމާތަކުގެ އަލީގައި ހުވަފެންތައް ވަޅުޖެހެން ފެށުނެވެ. ލޯބީގެ މައްސަލަތައް ފެނިފެނި ކިރިޔާ ކަމެއް ވިޔަސް އަނެކާއަށް ޝައްކު އުފެދޭހާ ވެއެވެ. ހިތް ދެވުނު ލޯބިވެރިޔާ އެހެން މީހަކާއި އެކު އުފަލުގައި އުޅޭތަން ފެނުމުން އަމިއްލަ ނަފްސުދެކެ ފޫހިވެ އަތުގައި ކަޓަރު އަޅާ، އަދި އެނޫންވެސް އެތައް މޮޔަ ކަންތައްތަކެއް ކުރެވުނެވެ. މުޅިންވެސް އުޅެވުނީ ފިލްމީ ދުނިޔެ އެއްގައެވެ. އެ ފިލްމުތަކުން ފެންނަ ފަދަ ކަމެއް ދިމާވެއްޖެނަމަ އެކަމަކާ އަމިއްލަ ދިރިއުޅުން އަޅާ ކިޔެ އެ ފިލްމުގެ ބަތަލާ ހޯދި ކަހަލަ ހައްލެއް ހޯދޭތޯ ވިސްނެއެވެ. އެގޮތުން އޭރުގެ ފިލްމުތަކުން އެންމެ ގިނައިން ފެނުނު މަންޒަރަކީ އެއީއެވެ. ތިމާގެ ލޯބިވެރިޔާ ނުލިބިއްޖެނަމަ އަމިއްލަ އަށް މަރުވާން އުޅުމެވެ. ދެން ދުނިޔޭގައި ތިމާ ހުރުމުގެ އެއްވެސް ބޭނުމެއް ނެތްކަމުގެ އިހްސާސް ކޮށްދެއެވެ. އަދި ތިމާގެ އަމިއްލަ ނަފްސަކީ އެއްވެސް ބޭނުމެއްނެތް ހަށިގަނޑެއްފަދައެވެ.\nކޮންމެ ޔަކަސް އެ ފިލްމީ، ޚިޔާލީ ދުނިޔޭގައި އުޅެމުން އައިސް އެންމެފަހުން ލޯބިވެރިއެއް ލިބި ކައިވެންޏާއި ހަމައަށްވެސް ވާސިލް ވެވިއްޖެއެވެ. ކައިވެނީގެ ރޭ އިހްސާސް ކުރެވުނީ އަހަންނަށްވެސް އަހަރެންގެ “ހެޕިލީ އެވާ އާފްޓާ” ލިބުނީ ކަމަށެވެ. އެތައް ފޮނި ހުވަފެންތަކެއްގައި ކުލަ ޖެހުނު ފަދައެވެ. އަދި ކުރިމަގު ފެންނަމުން ދިޔައީ އުޖާލާވި އުފާވެރި ދުވަސްތަކެއްގެ ގޮތުގައެވެ. ނަމަވެސް ކުރިއަށް އޮތް އެންމެ މިނަޓެއްގައި ވާން އުޅޭ ކަމެއް ނޭނގޭ މި އިންސާނުންނަށް މުސްތަޤުބަލުގައިވާނެ ކަމެއް އެނގޭނޭ ހެއްޔެވެ؟ ފުރަތަމަ އަހަރެމެންގެ ދިރިއުޅުން ނުލާހިކު އުފާވެރިއެވެ. އަހަރެމެންގެ ގޭގައި ދުވަސްތައް ފާއިތު ވަމުން ދިޔައީ މަޖަލާ ހިތްހަމަ ޖެހުމުގައެވެ. ނަމަވެސް މަޑުމަޑުން އަހަރެން ހީކުރި “ބަދަލު ނުވާނެ ލޯބި” ފަނޑުވަމުން ދާންފެށިއެވެ. ލޯބީގެ ބަސްތަކުން އެކަކު އަނެކެއްގެ ހިތް ފުރާލުމުގެ ބަދަލުގައި، އެކަކު އަނެކެއްގެ އުޅުމަށް ފާޑު ކިޔުމުގެ ބަސްތައް ރައްދު ކުރެވެން ފެށުނެވެ. އެކަކު އަނެކެއްގެ ޚިޔާލާއި ވިސްނުމަށްވެސް މަލާމާތް ކުރެވެން ފެށުނެވެ. އަހަރެންގެ އާއިލާގެ މީހުންގެ އުޅުމަށްވެސް ފިރިމީހާގެ މަލާމާތުގެ ބަސްތައް ރައްދުވާން ފެށިއެވެ. ފުރަތަމަ ދުވަސްކޮޅު އަހަރެން ކަމަކަށް ނަހަދާ އަޅާނުލާ ހުރީމެވެ. އެހެން ނަމަވެސް ގޯސްކަމެއް ކުރާ ހިނދު ހަނު ހުރުމުގެ ބޭނުމެއް ނެތުމުން އަހަރެން އެކަމާ ހިތްހަމަ ނުޖެހޭކަން ހާމަ ކުރަންފެށީ އޭނާ އެކަން ހުއްޓާނެ ކަމަށެވެ. ނަމަވެސް އޭނަޔައް ގޯސްކަމެއް ކުރެވޭ ކަމަށް ޤަބޫލު ނުކުރެވޭހާ ހިނދު އެކަމެއް ހުއްޓާނީ ކިހިނަކުން ހެއްޔެވެ؟\nދުވަސްތައް ފާއިތު ވަމުން ދިޔައީ އަހަރެން އެންމެ ގަޔާވި ލޯބިވެރިޔާ ފޫހި މީހަކަށް ބަދަލު ވަމުންނެވެ. ވާނީވެސް އެހެންތާއެވެ. އަހަރެން ދެކެނު ހުވަފެންތަކުން ފެނުނު ފަދަ ޕްރިންސެއްގެ އުޅުމެއް އޭނާގެ ނެތްކަން ހާމަވަމުން ދިޔައީއެވެ. އަހަރެންނަށް ތަޢުރީފު ކުރުމުގެ ބަދަލުގައި އޭނާގެ ދުލުން ބޭރުވަނީ މުޅިންވެސް ޝަކުވާގެ ބަސްތަކެވެ. މަލާމާތުގެ ބަސްތަކެވެ. އެކަމުގެ ސަބަބުން އަހަރެންގެ ހިތައް ކުރަމުން ދިޔަ އަސަރުތައް އަހަރެން ނުބުނި ނަމަވެސް އަހަރެންގެ ޕްރިންސައް އިހްސާސް ވާނޭ ކަމަށް ހީކުރެވުނީ އަހަރެންނަށް އޮޅުމަކުންނެވެ. އޭނާޔައް މުހިންމުވީ އޭނާ ބުނަން ބޭނުންވާ އެއްޗެއް ބުނުމެވެ. އޭނާގެ ޚިޔާލު ހާމަ ކުރުމެވެ. އަހަރެންނަށް މުހިންމުވީ އަހަރެންގެ އިހްސާސް ތަކެވެ. އެ އިހްސާސްތައް އޭނާވެސް އިހްސާސް ކުރުމެވެ.\nއެފަދަ ކަންކަމުން ކުދިކުދި މައްސަލަތައް ޖެހެމުން ގޮސް އެކީގައިހެން އަހަރެން އޭނާދެކެ ފޫހިވެއްޖެއެވެ. އަހަރެން ދައްކާ ވާހަކަ އަޑު ނާހާތީއެވެ. އަހަރެންގެ ކަންކަމަށް ފާޑު ކިޔާތީއެވެ. ބޭކާރު ޝަކުވާ ކުރާތީއެވެ. އަހަރެންގެ އިހްސާސްތަކަށް ޤަދަރު ނުކުރާތީއެވެ. އަހަރެންގެ ޕްރިންސް ނޫން މީހަކާއި އިނދެގެން އުޅެވޭހެން ހީވާން ފެށިއެވެ. އެއީ އަހަރެން ދެކުނު ހުވަފެނީ ދިރިއުޅުމެއް ނޫން ވިއްޔާއެވެ. އެއީ ކައިވެންޏައް ފަހު އޭނާއަށް އައި ބަދަލެއް ހެއްޔެވެ؟ ނުވަތަ ކުރިންވެސް އަބަދުވެސް އޭނާގެ އުޅުން ހުންނަ ގޮތް ހެއްޔެވެ؟ ވެވުނު ލޯބީގައި އަހަންނަށް އޭނަގެ އަސްލު ސިފަ ނުފެނުނީ ހެއްޔެވެ؟ ނޫނެކެވެ. އަހަންނަށް އޭނާދެކެ ހަޤީޤީ ލޯބި ނުވެވުނީ ކަންނޭނގެ އެވެ. ހަޤީޤީ ލޯބި ވާނަމަ އެ ފިލްމުތަކުން އެ ފެންނަހެން ކިތަމެ އުނި ސިފަތަކެއް ހުރި ނަމަވެސް ފޫއްސެއް ނުވާނެއެވެ. އޭނާވެސް ހަޤީޤަތުގައި އަހަރެން ދެކެ ލޯބިވާނަމަ އަހަރެންގެ އުނި ސިފަތަކަށް ފާޑެއް ނުކިޔާނެ ނޫން ހެއްޔެވެ؟ އެންމެ ފުރަތަމަ ދުވަހު ލޯބިވީ ފަދައިން އެ ލޯތްބަކަށް ބަދަލެއް ނާންނާނެ ނޫން ހެއްޔެވެ؟ އެ ލޯބީގައި ތާ އަބަދު އުފަލުގައި އަހަރެމެންނަށް އުޅެވޭނެ ނޫން ހެއްޔެވެ؟\nއަހަރެން މިފަދަ ޚިޔާލުތަކުގައި، ފިކުރީ ދުނިޔެއެއްގައި ގެއްލިފައިވަނިކޮށް އެންމެ ފަހުން އައީ ދުވަހަކުވެސް ހީނުކުރާ ދުވަހެކެވެ. އަހަރެންގެ “ހެޕިލީ އެވާ އާފްޓާ” ބިލާހަކަށް ހަދާފައި އޭނާ އަހަރެން ވަރިކޮށްފައި ދިޔައީ ހިތުގައި ރަހުމެއް ކުލުނެއް ނުވާ ފަދަޔަކުންނެވެ. އަހަރެންގެ ދުނިޔެ ފުނޑު ފުނޑު ވީ ފަދައެވެ. ހުވަފެންތައް އޮޔާ ނެތި ދިޔައީއެވެ. އަހަރެންގެ ދިރިއުޅުން ގެއްލި ދިޔައީއެވެ. އޭނާ އަހަރެންދެކެވީ ލޯބި ކޮބައި ހެއްޔެވެ؟ އަހަރެންގެ ކުށަކީ ކޮބައި ހެއްޔެވެ؟ އަހަރެންގެ އުނިވީ ކޮން ސިފަ އެއް ހެއްޔެވެ؟އަހަންނަށް ނުކޮށްދެވުނީ ކޮން ކަމެއް ހެއްޔެވެ؟ އަހަރެންގެ ޕާފެކްޓް ވެޑިންގ ބޭކާރުވީއެވެ. ރައްޓެހިންގެ ދުލުންކިޔޭ ޖޯކަކަށް އަހަރެންގެ ހުވަފެންތައް ހަދާލީއެވެ. އަނެއްކާވެސް އިމޯޝަނަލް ފިލްމީ ދުނިޔެއަށް އަހަރެން ގެއްލި ހުސްވީއެވެ. އަހަރެންގެ ނަފްސުދެކެ ފޫހިވެވުނެވެ. ދުނިޔޭގައި ހުރުން ބޭކާރު ކަމެއްކަމަށް އިހްސާސް ކުރެވުނެވެ. އަހަރެންމީ ބޭކާރު، އެންމެން ފޫހިވާ މީހެއްކަމަށް ހިތައް ވަސްވާސް ވަންނަން ފެށިއެވެ. ރޭދުއާ ބޭކާރު ކުރެވެމުންދިޔައީ ހިތާމަވެރި ލަވަތަކުން ދިރިއުޅުން ނަފްސާނީ ބަލިގަނޑެއްގެ ތެރެއަށް ވައްދަމުންނެވެ. ހިތާމަވެރި ފިލްމުތަކުގެ މަންޒަރުތައް ހިތައް ވައްދަމުން ދިރިއުޅުން އިތުރަށް މާޔޫސް ކުރުވަމުންނެވެ. ލޯބިވެރިޔާއިއެކު ހޭދަކުރި އުފާވެރި ވަގުތުތައް ހަނދާންކޮށް ރޮއި، ދެލޯ ރަތްކުރަމުންނެވެ. އަހަރެން މަރުވަން އުޅެފިނަމަ އޭނާ އެނބުރި އަހަރެން ސަލާމަތްކުރަން އަންނާނެ ހެއްޔެވެ؟ އޭނާޔައް ކުރެވުނީ ކުށެކޭ ބުނެ މާފައް އެދޭނެ ހެއްޔެވެ؟ ނުވަތަ އަހަރެން އެހެން މީހަކުދެކެ ލޯބިވާކަމަށް ހެދިގެން އޭނާއަށް އެކަން ދައްކައިފިނަމަ ޖެލަސް ވެގެން، އެނބުރި އަންނާނެ ހެއްޔެވެ؟ މިފަދަ ޚިޔާލުތަކުން އަހަރެންގެ ހިތް ފުރެމުން ދިޔައީ އަހަރެންގެ ކައިވެނި އެގޮތައް ކުއްލިއަކަށް ނިމި ދިއުމުން ލިބުނު ޝޮކަކުން ކަންނޭނގެއެވެ. ހުވަފެނީ ދުނިޔެއާއި އެކު އަހަރެންގެ ހިތްވެސް ކުދިކުދިވެ ނެތި ދިޔައީ ވިއްޔާއެވެ.\nކޮންމެޔަކަސް ދެން އައީ އަހަރެންގެ ދިރިއުޅުމުގެ ޓާނިންގ ޕޮއިންޓެވެ. ރަނގަޅު ރަހުމަތް ތެރިއެއްގެ ސަބަބުން ރަނގަޅު ދިމާލަކަށް ފިޔަވަޅު އެޅުނު ފުރަތަމަ ފަހަރު ކަންނޭނގެއެވެ. ފުން ކަނޑަކަށް ގެނބެމުން ދިޔަ އަހަރެންނަށް ހިކިފަސްބިމެއް ލޮލު ކޮޅަށް ފެނި އެ ދިމާލަށް މިސްރާބު ޖެހެންފެށުނެވެ. ކަނޑު ނުލާހިކުވެސް ގަދައެވެ. ނަމަވެސް އޮޔާއި ވައި ހުރީ އަހަރެންގެ މިސްރާބާއި އެއްކޮޅަށެވެ. މަޑުމަޑުން އަހަރެން އެއްގަމަށް ގެންދަމުން ދިޔައެވެ. ބައެއް ފަހަރު އަހަރެންގެ އެއްވެސް ބާރަކާއި މަސައްކަތަކާއި ނުލައެވެ. އަހަރެންގެ ކުދިކުދި ވެފައިވި ހިތުގައި މަލަންއެޅި މަޑުމަޑުން ރަނގަޅުވާންފެށިއެވެ. ހުވަފެނީ ދުނިޔެ އަލުން އާރާސްތުކުރަންފެށީ ހަޤީޤީ ދާއިމީ އުފާވެރިކަމުގެ ދުނިޔެއާއި ގުޅުވަމުންނެވެ.\nއިންސާނުންގެ ފިތުރަތަކީ ކޮބައިކަން ސާފުވެއްޖެއެވެ. ދިރިއުޅުމުގެ މަޤްސަދަކީ ފިރިހެނަކާއިއެކު ހެޕިލީ އެވާ އާފްޓާއެއްގައި އުޅެ ނިމިދިއުން ނޫންކަމާއި، އެހެނަސް ﷲ އަށް އަޅުކަން ކުރުންކަން ސާފު ވެއްޖެއެވެ. ހިތައް ހަމަޖެހުން ލިބެނީ އިންސާނެއްގެ ތަޢުރީފުގެ ބަސްތަކަކަށްވުރެ ސުވަރުގެ ހޯދުމަށް ކުރެވޭ މަސައްކަތުންކަން އިހްސާސް ކުރެވިއްޖެއެވެ. ﷲމަތިން ހަނދުމަކޮށް އެކަލާނގެ ނަހީ ކުރައްވާފައިވާ ކަންކަމުން ދުރުވުމުންކަން އެނގިއްޖެއެވެ.\nއަހަރެން މިއޮށް ހުރިހާ ދުވަހުވީ ކޮންދުނިޔެއްގައިތޯ ހިތާއި ސުވާލު ކުރެވުނެވެ. މުސްލިމަކަށްވެ ހުރެ ﷲ ވޮޑިގެންވާކަން އިހްސާސް ނުކުރެވުނީ ކީއްވެކަމާއިމެދު ސުވާލު ކުރެވުނެވެ. ލޯބިވެރިޔާ އެންމެ އިސްކުރެވުނީ ކީއްވެކަމާއިމެދު ސުވާލު ކުރެވުނެވެ. އާޚިރުގައި ﷲގެ ހަޟްރަތައް ދާންޖެހޭނީ އެކަނި ކަން ނުވިސްނި، އޭނާޔާއި ނުލާ ދިރިއުޅުމެއް ނުވާކަމަށް ދެކެވުނީ ކީއްވެކަމާއިމެދު ފިކުރު ކުރެވުނެވެ. ހިތާއި ސިކުނޑިން ޖަވާބުވެސް ލިބުނެވެ.\nކޮންމެޔަކަސް އަހަރެންނަށް ފުން ނިންޖަކުން ހޭލެވުނު ފަދައެވެ. ޚިޔާލީ ދުނިޔެއިން ހަޤީޤީ ދުނިޔެއަށް ނިކުމެވުނީ އަދި ކިރިޔާއެވެ. މިނިވަންގޮތުގައި ސިކުނޑި ހުޅުވާލެވުނީ އަދި ކިރިޔާއެވެ. ކުރިން ވިސްނުނީ ބަޔަކު ވިސްނައިދިން ގޮތަކަށެވެ. ލޮލައް އަބަދު ފެނުނު މަންޒަރުތަކާއި އަޑުތަކަށް ދިރިއުޅުން ބެހެއްޓުނީ އެއީ އިންސާނީ ފިޠުރަތުކަމުގައިވާތީއެވެ. އިންސާނުންނަކީ ކުއްކުރެވޭނެ ބަޔެކެވެ. އިންސާނުންގެ ފިޠުރަތުގައި އެތައް އިހްސާސްތަކެއް ލައްވާފައި ވެއެވެ. ލޯބިވުމާއި، ފޫހިވުން، ރުޅިއައުމާއި ހިތްހަމަ ނުޖެހުން ފަދަ އެތައް ކަމެކެވެ. މިއިން ކޮންމެ ވަގުތެއްގައިވެސް ވަނީ ކެތްތެރިވެ ﷲގެ ފަރާތުން ވާޤިހޯދުމެވެ. “ހެޕިލީ އެވާ އާފްޓާ” ލިބެނީ ސުވަރުގެއަށް އެދި މަސައްކަތްކުރާ ފަރާތްތަކަށެވެ. އުނި ސިފަތަކަކީ އިންސާނުން ފޫހި ކުރުވާކަމެއްކަމާއިމެދު ޝައްކެއްވެސް ނެތެވެ. ނަމަވެސް އެ އުނި ސިފަތަކާއިއެކު އިންސާނުން ލެއްވި ރަސްކަލާނގެ އެކަލާނގެ އަޅުންދެކެ ލޯބިވެ ވޮޑިގެންވަނީ އެތައް ގުނަޔަކަށެވެ. އިންސާނުންނަށް އެކަކު އަނެކަކަށް މާފުކުރަން އުނދަގޫ ނަމަވެސް އެތައް ފާފަތަކެއް އެ އިންސާނާ ކުރާއިރުވެސް އެކަލާނގެ ފުއްސެވުމަށްއެދޭ އިންސާނަކަށް ފުއްސަވާ ދެއްވާކަމީ އެކަލާނގެ އޯޤާވަންތަކަމުގެ ބޮޑު މިސާލެކެވެ. އަހަރެންގެ އިހްސާސްތައް އަނެކާއަށް އިހްސާސްވަނީ އަހަރެން ބުނެދިނީމައެވެ. ނުވަތަ އަހަރެންގެ މޫނަށްއަރާ ކުލަވަރުންނެވެ. ނަމަވެސް އެއްވެސް ލަފްޒަކާއި ނުލާ އަހަރެންގެ ހިތުގެ ހާލު އަހަރެންގެ ވެރި ރަސްކަލާނގެ ދެނެވޮޑިގެންވާކަން އިހްސާސް ވުމަކީ އަހަރެންގެ ހިތައް ލިބޭ ހާދަ ބޮޑު ހިތްހަމަ ޖެހުމެކެވެ.\nފިރިއެއް ހުއްޓަސް ނެތަސް މި އޮޑީގެ މިސްރާބު ދެން ބެހެއްޓީ ސުވަރުގެ ހޯދޭނެ މަގަށެވެ. މިދަތުރަކީ އަމިއްލައަށް ކުރަންޖެހޭ ދަތުރެއްކަން ހަނދާނުން ކައްސާލިޔަ ނުދެމެވެ. ނަތީއްޖާއަކީ ޙަލާލު ގޮތުގައި ދީންވެރި މީހަކާއި ކައިވެނި ކުރެވުމެވެ. އޭރުން ދެމީހުންނަށްވެސް އެރުނީ އެއް އޮޑިއަކަށެވެ. މަންޒިލަކީ އެއް މަންޒިލެކެވެ. މަސައްކަތަކީ އެއް މަސައްކަތެކެވެ. ދުނިޔޭގެ ކަންކަމުގައި ޚިޔާލު ތަފާތުވެއެވެ. ކުދިކުދި އަރާރުންތައްވެސް ހިނގާނެއެވެ. ނަމަވެސް ކޮންމެ ކަމެއްގައިވެސް އަދި ކޮންމެ ވަގުތެއްގައިވެސް ﷲ މަތިން ހަނދުމަކޮށް އެކަލާންގެ ރުއްސަވާނޭ ގޮތަކަށް އަމަލު ކުރެވޭތޯ ދެމީހުންވެސް މަސައްކަތް ކުރުމުން ހިތް ސާފުވެއެވެ. މާފު ކުރެވެއެވެ. ލޯބި އިތުރު ވެއެވެ. އެކަކު އަނެކަކަށްޓަކައި ހިތުގައިވާ އިޙްތިރާމާއި ޤަދަރުވެސް އުފުލިގެންދެއެވެ. ވީމާ ހަޤީޤީ ދާއިމީ އުފާވެރިކަން (ހެޕިލީ އެވާ އާފްޓާ) އާޚިރަތުގެ ލިބޭނެކަމަށް ހުވަފެން ދެކެމުން ދެމީހުންވެސް ދިޔައީމެވެ.\nއޭރާއި މިހާރުގެ ދިރިއުޅުމުގެ ތަފާތަކީ އޭރު ދިރިއުޅެމުން ދިޔައީ ފިލްމުތަކުން ފެނުނު ފަދައިން ލޯބިވެރިޔާއާއި އެކީ ދުނިޔެއިން ނިމިދިއުމުގެ ހުވަފެނުގައި ކަމެވެ. ނަމަވެސް މިހާރު ދިރިއުޅެމުން ދަނީ ދާއިމީ ގޮތުގައި ސުވަރުގޭގައިވެސް ދެމީހުން އެކީ އުފަލުގައި ހޭދަކުރެވޭނެ ކަމުގެ އުންމީދުގައި މަސައްކަތް ކުރަމުންނެވެ. އޭރުގައި ނަމަ ހިތްހަމަ ނުޖެހުމުން އަޑުއަހާލެވެނީ ކޮންމެވެސް ލަވަޔެކެވެ. ނަމަވެސް މިހާރު ހިތްހަމަޖެހުން ހޯދަނީ ﷲގެ ވަހީ ބަސްފުޅު ތަކުންނެވެ. ޤުރުއާނުގެ އެ އާޔަތްތަކުން މުސްތަޤުބަލައް އުންމީދު އާލާވެ، ހިތައް ހަމަޖެހުން ގެނުވައިދެއެވެ. ނަމަވެސް އޭރު އަޑުއެހި ލަވަތަކުން އިތުރަށް ހާލާތު އަޑުއިވި ހިތުގައި މާޔޫސްކަން އުފައްދައި ހިނިތުންވުން ފަނޑުވެދެއެވެ. ކުރިންނަމަ ހުރިހާވެސް އުފަލަކީ ލޯބިވެރިޔާއެވެ. ވީމާ ލޯބިވެރިޔާ ވަކިވުމުން އުފާވެރިކަން ނިމިދިޔައީއެވެ. ނަމަވެސް މިހާރު އުފާވެރިކަން ގުޅިފައިވަނީ ﷲގެ ހަޟްރަތާއިއެވެ. ވީމާ އެއީ ނިމުމެއްނެތް ދާއިމީ އުފާވެރިކަމެކެވެ.\nSalaam everyone. varah dhuvas koffa dhw waahakaeh mi liyevuny… anyways.. ummeedhu kuran mi hiyaaly waahakaves kamudhaane kamah. but i am sure varah gina kudhinge life aai konmeves varakah relate vaanekan. 🙂\nMasha Allah… haadha furihama vaahaka ekey ❤❤❤❤❤\nEhves furihama eh noon\nNo problem. I didn’t tried to make it perfect. Just wanted to give the messages. Hope it worked. ?\nIn Shaa Allah, next time will try more harder…\nEmennah kamudhaa gothakah ehves kameh nukureveyne. Vaahaka v reethi.\nHmmm.. thedheh thibuny..\nMay Allah reward you.. ?\nHurihaa kameh furihama eh ves nuveveyne. Namaves you can do this with your own faith\nYap. Nothing in this world is perfect. Haqeeqee furihamakan vany akhirathuga. Suvarugeyge bodethi niumaithakugathaa dhw..\nFaathii varah rythi\nMa sha Allah varah reethi. Meehunnah varah ihusaas nuvaakameh thi handhaan kohdhiny. Barakallah laki❤\nMi vaahaka in ran’galhu message eh libunu. Ma shaa Allah varah reethi\nWow. Vrh Reeth vaahaka\nހަވާތިފް…. 12 ވަނަ ބައި\nބިރުވެރި ލޯބި July 4, 2015\nހިތާމަ ލޯބި July 3, 2016\nހިތް އެދެނީ (6)\nއުމުރަށް (ފުރަތަމަ ބައި)\nލޯބި November 4, 2013


އެމްޕީއެލްގެ ހުޅުމާލެ ޓަރމިނަލްގެ އާ ސެކިއުރިޓީ ޢިމާރަތް ހުޅުވައިފި އެމްޕީއެލްގެ ހުޅުމާލެ ޓަރމިނަލްގެ އާ ސެކިއުރިޓީ ޢިމާރަތް ހުޅުވައިފި\nހުޅުމާލެ އިންޓަރނޭޝަނަލް ޓަރމިނަލްގެ އާ ސެކިއުރިޓީ އިމާރަތް ހުޅުވުމުގެ ރަސްމިއްޔާރުގެތެރެއިން، ފޮޓޯ- ޕީއެސްއެމްނިއުސް\nމޯލްޑިވްސް ޕޯޓްސް، ލިމިޓެޑްގެ ހުޅުމާލެ އިންޓަރނޭޝަނަލް ޓަރމިނަލްގެ އާ ސެކިއުރިޓީ ޢިމާރަތް ހުޅުވައިފިއެވެ. މި ޢިމާރަތް ހުޅުވާފައިވަނީ މިކަމަށްޓަކައި ބޭއްވި ޚާއްސަ ހަފްލާއެއްގައެވެ.\nއެމްޕީއެލްގެ ހުޅުމާލެ އިންޓަރނޭޝަނަލް ޓަރމިނަލްގެ އާ ސެކިއުރިޓީ ބިލްޑިންގް ހުޅުއްވައިދެއްވީ އެމްޕީއެލްގެ ސީއީއޯ ޝާހިދު ޢަލީއެވެ. އަދި އެޓަރމިނަލަށް ވަނުމަަށާއި ނުކުތުމަށް ޒަމާނީ ފެންވަރުގެ ސަލާމަތީ ދޮރޯށިތައް ޤާއިމްކޮށްފައިވެއެވެ. މި ދިރޯށިތައް ހުޅުވައިދެއްވީ އެޗްޑީސީގެ މޭނޭޖިންގ ޑިރެކްޓަރ ސުޙައިލް އަޙުމަދާއި ކޮމިޝަނަރ ޖެނެރަލް އޮފް މޯލްޑިވްސް ކަސްޓަމްސް ޢަބްދުﷲ ޝަރީފެވެ.\nމި ޙަލްފާގައި ވާހަކަދައްކަވަމުން އެމްޕީއެލްގެ ސީއީއޯ ޝާހިދު ޢަލީ ވަނީ އެމްޕީއެލްގެ ހުޅުމާލެ އިންޓަރނޭޝަނަލް ޓަރމިނަލަށް އޮތް ޑިމާންޑު އިތުރުވަމުންދާކަން ފާހަގަކުރައްވާފައެވެ. އަދި މިއާއެކު އެތަނުން ފޯރުކޮށްދޭ ޚިދުމަތްތަކުގެ ފެންވަރު ރަނގަޅު ކުރުމަށް ގިނަ މަސައްކަތްތަކެއް ކުރަމުންދާކަމަށް ޝާހިދު ވިދާޅުވިއެވެ.\n"2015އިން ފެށިގެން މިއަދާ ހަމައަށް ގާތްގަނޑަކަށް 60،000، . 20 ފޫޓާއި އިކުއިވެލަންޓު ޔުނިޓްސް މިވަނީ ކުލިއާ ކުރެވިފައި، މިހާރު އިޤްތިސާދު އިއާދުވަމުން އަންނަ އިރު، މިހާރު ހުޅުމާލެ ޓާމިނަލުން އެވްރެޖްކޮށް 60އާއި 70 ޓީއީޔޫސް ކޮންޓެއިނަރ ކެނޑި ހުޅުމާލެ ތެރެއަށްދޭ.،" ޝާހިދު ވިދާޅުވިއެވެ.\nޝާހިދުވަނީ ފާއިތުވީ3އަހަރުތެރޭ ހުޅުމާލެ ޕޯޓުގައި ތަރައްޤީގެ ގިނަ މަސައްކަތްތަކެއް ކޮށްފައިވާކަން ފާހަގަކުރައްވާފައެވެ. އަދި ހުޅުމާލެ ޕޯޓުގައި މަސައްކަތްކުރާ މުވައްޒަފުންނަށް އޮފީސް ޖާގައިގެ ދަތިކަން ހުރިކަން އޭނާ ފާހަގަކުރެއްވިއެވެ.\nމި ހަފްލާގައި އެޗްޑީސީގެ މެނޭޖިންގ ޑިރެކްޓަރ ސުހައިލް އަޙްމަދުވަނީ އެމްޕީއެލްގެ ހުޅުމާލެ ޕޯޓުގެ އޮފީސް ޢިމާރާތަށް ބިމެއް ހަމަޖައްސަވައިދެއްވާނެކަމަށް ވިދާޅުވެފައެވެ.\n" އޮފީސް ޢިމާރަތެއްގެ ކަންތައް ބަލަމުން މިދަނީ، އެގޮތުން ޕޯޓާއި މާ ދުރުނޫން ހިސާބަކުން އެމްޕީއެލްގެ އޮފީސް ޢިމާރާތެއް އެޅުމަށް ބިމެއް ހަމަޖައްސައިދޭނަން،" ސުޙައިލް ވިދާޅުވިއެވެ.\nސުހެއިލް ވިދާޅުވީ ހުޅުމާލޭ ލޯކަލް ޕޯޓުގެ ޚިދުމަތް ފުޅާކުރުމަށްވެސް އެމްޕީއެލްއާ ގުޅިގެން މަސައްކަތް ކުރެވެމުންދާކަމަށެވެ. އެގޮތުން ލޯކަލް ޕޯޓު ބޭނުންކުރަނީ އަމިއްލަ ފަރާތްތަކުން ހުޅުމާލެއަށް މުދާ ގެނައުމަށްވުމުން، މި ޙިދުމަތް އާއްމުންނަށް ފަސޭޙަކަމާއި އެކު ލިބޭނެ އިންތިޒާމެއް ހަމަޖައްސައިދިނުމަކީ މުހިންމު ކަމެއްކަމަށް ސުޙައިލް ވިދާޅުވިއެވެ.\nމިޙަފްލާގައި ކޮމިޝަނަރ ޖެނެރަލް އޮފް ކަސްޓަމްސް، ޢަބްދުﷲ ޝަރީފު ވިދާޅުވީ ކަސްޓަމްސްގެ މައިގަނޑު ޒިންމާތަކުގެތެރޭގައި ޤަވާއިދާ ޚިލާފަށް ތަކެތި އެތެރެވުން ހުއްޓުވުން ހިމެނޭއިރު މިކަމަށްޓަކައި ޒަމާނީ ވަސީލަތްތަށް ބޭނުންވާ ކަމަށެވެ.\n" ޑްރަގުގެ ކަންތައް ހުއްޓުވުމަށް އެބަޖެހޭ ދުނިޔޭގައި ކަންހިނގާގޮތްތަކަށް ބަލައި، ޓެކްނޮލޮޖީގެ ބޭނުންކޮށްގެން އެކަންތަތައް ދެނެގަނެވޭނެގޮތަށް ޕޯޓުތަކުގައި އެ ވަސީލަތްތަށް ޤާއިމްކުރަން،" ޢަބްދުﷲ ޝަރީފު ވިދާޅުވިއެވެ.\nއެމްޕީއެލްގެ ހުޅުމާލެ ޕޯޓަކީ ކުރިން ހުސް ކޮންޓެއިނަރ ބަހައްޓާނެ ޖާގައެއްގެގޮތުގައި ބޭނުންކުރަން ފެށި ތަނެކެވެ. އަދި މިތަން އިތުރަށް ތަރައްޤީކޮށް، މުދާ ކުލިއަރކުރުމުގެ ޚިދުމަތް ފެށީ 2015ވަނަ އަހަރުއެވެ.


ފުރަތަމަ ޞަފްޙާThauheedhWhat is Thauheedh?\nAruzam 3:19 AM\nތަޢުހީދަކީ ކޮން އެއްޗެއް؟\nދިވެހިބަހުގެ އެންމެ މުސްކުޅި އެއް ޅެންފޮތްކަމުގައިވާ ބޮޑުތާޙީދަކީ ތައުޙީދުގެ މައްޗަށް ލިޔެވުނު ރައިވަރުފޮތެކެވެ. މިފޮތުގެ ނަމަކީވެސް ތައުޙީދެވެ. އާދެ ބޮޑުތައުޙީދެވެ. ކުރުކޮށް ބުނަންޏާމު ބޮޑުތާޙީދެވެ. ދިވެހިބަހުގައި ތައުޙީދަށް ތާޙީދު ކިއިދާނެކަމަށް އަޅުގަނޑަށް ވަރަށް ބޮޑަށް ބުރަވެވެއެވެ. އެފޮތަކީ ހިޖުރީ ސަނަތުން 1150 ވަނައަހަރު ލިޔެވިފައިވާ ދިވެހިބަހުގެ ފެންނަން އޮތް އެންމެ މުސްކުޅި އެއް މަސައްކަތެވެ. ފުރަތަމަ ރައިވަރުގައި އެދުރު ޢުމަރުކަލޭގެފާނު ލިޔުއްވައެވެ.\nއައިކި ބިސްމި ﷲ ފައި ( ބިސްމިﷲ ކިޔައިފައި )\nގައިމު ހިތުލޭ ވަތާ އިންފަ (ގައިމު ހިތުލޭފަ ވަތާއިން)1\nށައި ތައުޙީދު ގަތި އިންފަ ( ތައުޙީދުން ފަށައިގަތިން)\nޖުމްލަ މާނަ: ބިސްމިﷲ ކިޔައިފައި ހިތުގެ ނިޔަތް ޚާލިސްކޮށްފައި ތައުޙީދު(ގެ މަތިވެރި ކަލިމަފުޅު)ން ފަށައިގަތީމެވެ.\nތައުޙީދަކީ ޢަރަބި ލަފުޒެކެވެ. ބަހުގެގޮތުން މިލަފުޒުގެ މާނައަކީ އެއްކައުވަންތަ ކުރުމެވެ. ފަރުދީއެއްޗަކަށް ހެދުމެވެ.\nޝަރުޢީގޮތުން މިބަހުގެ މާނައަކީ ﷲ ސުބުޙާނަހޫ ވަތަޢާލާ އިލާހުވަންތަކަމުގަޔާއި، ރައްބުވަންތަކަމުގަޔާއި އަދި އެއިލާހުގެ އިސްމުފުޅުތަކާއި ސިފަފުޅުތަކުން އެއިލާހު އެއްކައުވަންތަކުރުމެވެ.\nތައުޙީދު ބެހިގެންވަނީ ތިންބަޔަކަށެވެ. އެއީ\n1. އިލާހުވަންތަކަމުގެ ތައުޙީދު ( ޢަރަބި ބަހުން: ތައުޙީދުލް އުލޫހިއްޔަތު)\n2. ރައްބުވަންތަ ކަމުގެ ތައުޙީދު (ތައުހީދުއް ރުބޫބިއްޔަތު)\n3. އެއިލާހުގެ އިސްމުފުޅުތަކާއި ސިފަފުޅުތަކުގެ ތައުޙީދު ( ތައުޙީދުލް އަސްމާއު ވައްޞިފާތު)\n1.އިލާހުވަންތަކަމުގެ ތައުޙީދަކީ ކޮބާ؟\nއުލޫހިއްޔަތު މި ލަފުޒަކީ އިލާހު މިބަހުން ނެގިފައިވާ ލަފުޒެކެވެ. އިލާހުގެ މާނައަކީ އަޅުކަން އެފަރާތަކަށްކުރެވޭ، އެފަރާތަކަށް އަޅުކަން ރައްދުވާ ފަރާތެވެ.\nޝަރުޢީގޮތުން އިލާހުވަންތަކަމުގެ ތައުޙީދަކީ އަޅުކަން ކުރުމުގައި ﷲ ސުބުޙާނަހޫ ވަތަޢާލާ އެއްކައުވަންތަ ކުރުމެވެ. އެއީ ﷲ ސުބުޙާނަހޫ ވަތަޢާލާއަކީ ހުރިހާ އެއްޗެހި އުފެއްދެވި އިލާހުކަން ދެނެގަނެ އެއިލާހަކީ އިލާހުވަންތަކަން ލިބިވޮޑިގެންފައިވާ އަދި އެއިލާހު އުފެއްދެވި ހުރިހާ މަޚްލޫޤުން އެފަރާތަކަށް އަޅުކަން ކުރުން ޙައްޤުފަރާތްކަމަށް އިޤުރާރުވުމެވެ.\nމިގޮތުން މިކަންކުރަންޖެހެނީ ބަސްތަކުންނާއި ހިތުގައި އޮންނަ އިޢުތިޤާދުންނާއި އަދި އަމަލުންނެވެ. މިއީ އަޅުކަން ކުރުމުގައި އެއިލާހު އެއްކައުވަންތަ ކުރަންޖެހޭގޮތެވެ. އަދި މަތީގައިވާ ބަޔާންވެފައިވާ ގޮތާއި ޚިލާފުވާ ކޮންމެކަމަކާއި ދެކޮޅު ހެދުމެވެ. އެހެންކަމުން އަޅުކަން ކުރާއިރު ﷲ ސުބުޙާނަހޫ ވަތަޢާލާއަށް ހިތްޚާލިސްކޮށް އެއްވެސް ޝަރީކެއް ބައިވެރިކުރުމަކީ ކޮށްގެންވާނެކަމެއް ނޫނެވެ. ސަބަބަކީ އަޅުކަން ކުރަން ހަމައެކަނި ޙައްޤުވެގެންވާ ފަރާތަކީ ﷲ ސުބުޙާނަހޫ ވަތަޢާލާކަމަށްވުމެވެ. އަދި އެނޫން ހުރިހާ އަޅުކަންކުރެވޭ ތަކެއްޗަކީ ބާތިލު އިލާހުންކަމަށް ޤަބޫލުކޮށް އިންކާރު ކުރުމެވެ. މާތްﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ.\nوَمَا خَلَقْتُ الْجِنَّ وَالإِنسَ إِلا لِيَعْبُدُونِ ﴿އައްޛާރިޔާތުގެ 56 ވަނަ އާޔަތް﴾\nމާނައީ:" ތިމަން އިލާހު ޖންނީންނާއި އިންސީން އަޅުކަން ކުރަން މެނުވީ ނުއުފައްދަވަމެވެ. " ޖިންނީންނާއި އިންސާނުން އުފެއްދެވި ޙިކުމަތަކީ މިއެވެ. އެއީ ޝަރީކުކުރުމެއް ނެތި އެއިލާހަށް އަޅުކަން ކުރުން ފިޔަވައި ދެން ކޮންކަމެއްހެއްޔެވެ؟ ތައުޙީދުގެ ތިންބައިގެ ތެރެއިން މުޝްރިކުން ދެކޮޅު ހަދާ ބަޔަކީ މިއެވެ. ހުރިހާ އިލާހުންތަށް އެއްއިލާހަކަށް ހެދުން އެބައިމީހުންނަށް ވީ ހަޖަމު ނުކުރެވޭ ކަމަކަށެވެ. އެބައިމީހުން ބުނި ބަސް ﷲ ތަބާރަކަ ވަތަޢާލާ ކީރިތި ޤުރުއާނުގައި ބަޔާންކުރައްވަނީ މިފަދައިންނެވެ.\nأَجَعَلَ الآلِهَةَ إِلَـٰهًا وَاحِدًا ۖ إِنَّ هَـٰذَا لَشَيْءٌ عُجَابٌ ﴿ ޞާދު ސޫރަތުގެ5ވަނައާޔަތް﴾\nމާނައީ: އެކަލޭގެފާނު ހުރިހާ އިލާހުންތަކެއް އެއްއިލާހަކަށް ހަދަނީހެއްޔެވެ؟ ހަމަކަށަވަރުން މިއީ އަޖާއިބުކުރަނިވި ކަމެކެވެ. "\nއަޅުގަނޑުމެން ދިވެހި މުޖުތަމަޢުގައިވެސް ތައުޙީދުގެ އެންމެ މުހިންމު މިބައި މިދަނީ ވަރަށް ބޮޑަށް ހަނދާންނައްތާލެވެމުންނެވެ. ސިހުރު ވަރިތޮޅި ފަންޑިތަ ހެދުމަކީ ތައުޙީދުގެ މިބައި ނަފީ ކުރާ ކަމެކެވެ. ހޮރޮސްކޯޕުބެލުންވެސް މިބައި ނަފީކުރާ ބައިގެ ތެރެއަށް ވަދެއެވެ. ސަބަބަކީ ހޮރޮސްކޯޕަކީ ފާލު ބެލުމެކެވެ. ހޮރޮސްކޯޕު ބަލަނީ ތަރިތަކަށް ބަލައިގެންނެވެ. މިއީ ދީނުގައި ނުހަނު ގަދައަށް މަނާކުރައްވާފައިވާ ބޮޑު ކުށެކެވެ. އަދި މިކަންކުރަމުންދާ މީހެއްގެ އިސްލާމްކަން ނަފީކުރަމުންދާ ފަދަ ބޮޑު ފާފައެކެވެ.\nމާތް ﷲ ވަޙީކުރައްވާފައިވެއެވެ. وَمَا تَدْرِي نَفْسٌ مَّاذَا تَكْسِبُ غَدًا ۖ وَمَا تَدْرِي نَفْسٌ بِأَيِّ أَرْضٍ تَمُوتُ ۚ إِنَّ اللَّـهَ عَلِيمٌ خَبِيرٌ ﴿ލުޤުމާނު ސޫރަތުގެ 34 ވަނައާޔަތް﴾\nމާނައީ: "އަދި އެއްވެސް نفس އަކަށް، އެ نفس އެއް މާދަމާ ހޯދައިގަންނާނީ ކޮންކަމެއްކަމެއް ނޭނގޭނެތެވެ. އަދި އެއްވެސް نفس އަކަށް އެ نفس އެއް މަރުވާނީ ކޮންބިމެއްގައި ކަމެއް ނޭނގޭނެތެވެ.\nތައުޙީދުއް ރުބޫބިއްޔަތު ނުވަތަ ރައްބުވަންތަކަމުގެ ތައުޙީދަކީ ﷲ ސުބުޙާނަހޫ ވަތަޢާލާއަކީ މިދުނިޔެއާއި ކައުނުގައި ވާ ހުރިހާއެއްޗެއް އުފެއްދެވި އިލާހުކަމަށް އީމާންވެ އަދި އެތަކެތީގެ ވެރިރައްބަކީ ﷲ ސުބުޙާނަހޫ ވަތަޢާލާކަމަށް އިޢުތިރާފުވުމެވެ.\nއެއިލާހަކީ ހުރިހާއެއްޗެހީގެ ވެރިރައްބެވެ. އަދި ރިޒުޤުދެއްވާ ފަރާތެވެ. އަދި ދިރުއްވާ މަރުގަންނަވާ ފަރާތަކީވެސް ﷲ އެވެ. އެއިލާހު އިރާދަކުރެއްވި ކޮންމެ ކަމެއް ވާ ހުއްޓެވެ. ހުރިހާކަމެއް ހިތްމެވުންވަނީ އެއިލާހަށެވެ. އެކަމުގައި އެއިލާހާއި އެއްފަދަވެގެންވާ އެއްވެސް ފަރާތެއްނުވެއެވެ. އެއިލާހާއި އެއްވެސް ޝަރީކެއް ނުވެއެވެ. އެއިލާހު ވަޙީކުރެއްވިއެވެ.\nމާނައީ: އެންމެހާ ހަމްދުޘަނާ ވަނީ ޢާލަމްތަކުގެ ވެރި ﷲ އަށެވެ.\nހަމައެކަނީ ތައުޙީދުގެ ތަނބުތަކުގެ ތެރެއިން މިބަޔަށް އީމާންވުމުން އަދި މުސްލިމަކަށް ވުމަކަށް ނުފުދެއެވެ. މިކަމުގެ ހެއްކަކީ މައްކާގެ މުޝްރިކުންވެސް މިބަޔަށް އީމާންވިއެވެ. ނަމަވެސް އެބައިމީހުން އެއިލާހުގެ އިލާހުވަންތަކަމާއި އެހެންތަކެތި ބައިވެރިކޮށް ޝިރުކުކޮށް އިހާލުވަންތަކަމުގެ ތައުޙީދަށް އެބައިމީހުން ދެކޮޅު ހެދިއެވެ. ނަމަވެސް އެބައިމީހުން ޤަބޫލުކުރިގޮތުގައި ހުރިހާއެއްޗެއް އުފައްދަވާ އަދި އުޑާ ބިން އުފެއްދެވީ ވެސް ﷲ އެވެ. ﷲ ސުބުޙާނަހޫ ވަތަޢާލާ މިކަން ބަޔާންކުރައްވަމުން ވަޙީކުރެއްވިއެވެ.\nوَلَئِن سَأَلْتَهُم مَّنْ خَلَقَ السَّمَاوَاتِ وَالأَرْضَ لَيَقُولُنَّ اللَّـهُ (ޒުމަރު ސޫރަތުގެ 38 ވަނަ އާޔަތް)\nމާނައީ: "އަދި ހަމަކަށަވަރުން އުޑުތަކާއި، ބިންހެއްދެވީ ކާކުހޭ ކަލޭގެފާނު އެއުރެންނާ ސުވާލު ކުރައްވައިފިނަމަ، އެއުރެން ބުނާނެކަން ކަށަވަރެވެ. اللَّه އެވެ. "\n1. މިއީ ޝާހިދު ޙަލީމް ބުރަވެލައްވާ ގޮތް. ދެއްވި އެހީތެރިކަމަށް އެހީތެރިވެދެއްވި ހުރިހާ ބޭފުޅުންނަށް ޝުކުރިއްޔާ\nނޯޓު: ( ރައިވަރު ނެގުނީ ބޮޑުތާހީދުގެ (ޢަބްދުﷲ ސާދިޤު) ސޯދުބޭގެވާޝަނުން )\nislam Lhohi Poem Thauheedh\nSalam. Nice. Maasha allah, interesting\nވައަލައިކުމުއް ސަލާމް ..ޝުކުރިއްޔާ\nގައިމު ހިތުލޭ ވަތާ އިންފަ – މިތަންކޮޅުވެސް ލިޔުއްވާލެއްވިނަމަ\nAruoxam , keep it up,\nThanks ethankolhu neygigen nuliye einee. ekamu mihaaru varah heyo edhey akhehge suggestion eh libifa ebain.esuggestion update kohleveyne inshaa Allah varah avahah. Thanks again.


Haaland emme fahun City ah - AO News\nހާލަންޑް އެންމެ ފަހުން ސިޓީއަށް\nޖަރުމަނުގެ ބޮރޫޝިއާ ޑޯޓްމަންޑަށް ކުޅެމުން އަންނަ ނޯވޭގެ ޒުވާން ފޯވާޑް އާލިން ހާލަންޑް މެންޗެސްޓަރ ސިޓީއަށް ބަދަލުވާން އެއްބަސްވެއްޖެކަމަށް މީޑިއާ ރިޕޯޓުތައް ބުނެފިއެވެ.\nމީޑިއާ ރިޕޯޓުޔައް ބުނާގޮތުން ހާލަންޑް މިހާރުވަނީ ސިޓީއަށް ބަދަލުވުމަށް އެއްބަސްވެފައެވެ. އަދި ސިޓީއާއި އެކު އެއްބަސްވުން މިހާރު ހަދާފައިވާ ކަމަށާއި މިހަފްތާގެ ތެރޭގައި ހާލަންޑް ރަސްމީކޮށް ސިޓީއަށް ބަދަލުވުމަށް ކުރަން ޖެހޭ ހުރިހާ ކަމެއް ފައިނަލްވެ، އެކަން ރަސްމީކޮށް އިއުލާން ކުރެވޭނެ ކަމަށް ވެސް ރިޕޯޓުތަކުގައި ބުނެފައިވެއެވެ.\nއަދި ސިޓީގައި މިހާރު އޭނާ ވަނީ ފުރަތަމަ މެޑިކަލް ޓެސްޓުވެސް ފުރިހަމަ ކޮށްފައިކަމަށާއި އަދި މެޑިކަލްގެ އިތުރު މަރުހަލާތައް މި ހަފްތާގެ ތެރޭ ފުރިހަމަވެގެން ދާނެކަމަށް ވެސް ރިޕޯޓުތަކުގައި ބުނެފައިވެއެވެ.\nސިޓީން އަށް ބަދަލު ވުމަށް ހާލަންޑް އެއްބަސްވެފައިވާއިރު، އޭނާ ހޯދުމަށް ޔޫރަޕްގެ ގިނަ ކުލަބުތަކަކުން ޝައުގުވެރިވެއެވެ. އޭގެ ތެރޭގައި ފްރާންސްގެ ޕީއެސްޖީ، ސްޕެއިންގެ ރެއާލް މެޑްރިޑް، ބާސެލޯނާގެ އިތުރުން ޖަރުމަންގެ ބަޔާން މިއުނިކް ހިމެނެއެވެ.


Vaikaradhoo Schoolge teacheraku dheena hilaafu vaahakathakeh dhekki massala eh thahugeegukuranee | Mihaaru\nވައިކަރަދޫގައި މީގެ ކުރިން ކުރިއަށްގެންދިޔަ ހަރަކާތެއްގައި އެ ރަށުގެ ބަޔަކު ބައިވެރިވަނީ.-- ފޮޓޯ: ވައިކަރަދޫ ކައުންސިލް\nވައިކަރަދޫގައި ބިދޭސީ ޓީޗަރަކު ދީނާ ހިލާފު ވާހަކަތަކެއް ދެއްކި މައްސަލައެއް ތަހުގީގުކުރަނީ\n17 ޖުލައި 2017 - 16:08 34 comments\nހދ. ވައިކަރަދޫ ސްކޫލުގެ އިިންޑިއާ އަންހެން ޓީޗަރަކު ދީނާ ހިލާފު ވާހަކަތަކެއް ދެއްކި މައްސަލައެއް ތަހުގީގުކުރަމުން އަންނަ ކަމަށް ފުލުހުން މިއަދު ބުނެފި އެވެ.\nގްރޭޑް ހައެއްގެ ސައިންސް ޓީޗަރު އިއްޔެ ވާހަކަ ދެއްކި ކަމަށް ވަނީ "ކަލާނގެ ނުފެންނަ" ކަމަށާއި އެހެންވެ "ކަލާނގެ ގަބޫލުކުރަނީ ކީއްވެގެންހޭ" ކިޔައިފަ އެވެ. އެ ރަށު ބައެއް މީހުން ބުނި ގޮތުގައި "ކަލާނގެ ނަމްބަރު އެނގެންޏާ ކަލާނގެއަށް ގުޅާބަލާށޭ" ފަދަ ވާހަކަތައް ވެސް ދެއްކި އެވެ.\nއޭނާ ބުނީ ކުރިން ވެސް އެ ޓީޗަރު ވަނީ ކަލާނގެއާ ބެހޭ އެފަދަ ސުވާލުތައް ދަރިވަރުންނާ ކޮށްފަ އެވެ. އަދި އެ މައްސަލަ ސްކޫލުން ބެލުމަށް ފަހު އެކަން ތަކުރާރު ނުކުރަން އަންގައި އިންޒާރު ވެސް ދިން ކަމަށް އޭނާ ބުންޏެވެ.\nއެކަމަކު ވައިކަރަދޫ ސްކޫލުން އެކަމާ ބެހޭ ގޮތުން އެއްވެސް ވާހަކައެއް ނުދެއްކުމުން އިތުރު މައުލޫމާތެއް ލިބޭ ގޮތެއް ނުވި އެވެ.\nވައިކަރަދޫ ކައުންސިލްގެ ރައީސް އަހުމަދު ނަސީމް ވިދާޅުވީ ކަލާނގެއާ ބެހޭ ގޮތުން ދަރިވަރުންނާ އެގޮތަށް ވާހަކަދެއްކުމުން ބެލެނިވެރިންގެ ކަންބޮޑުވުންތަކާ ގުޅިގެން ސްކޫލުގެ އިސް ވެރިންނާ ވެސް ބައްދަލުކުރި ކަމަށެވެ.\nއެ ސްކޫލްގައި ކިޔަވާ ދެމުން އަންނަތާ ތިން އަހަރު ވީ ޓީޗަރުގެ މައްސަލަ އެޑިޔުކޭޝަން މިނިސްޓްރީ އަށް ވެސް ހުށަހަޅާފައިވާ ކަމަށްވެ އެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ކިޔަވާކުދިން ހދ. ވައިކަރަދޫ


Ras Online - އެންމެ ފަހުގެ ޖީއެން ސައިކަލްތައް މިހާރު ބަލައިލައިފިންތަ؟\nއެންމެ ފަހުގެ ޖީއެން ސައިކަލްތައް މިހާރު ބަލައިލައިފިންތަ؟\nސުޒުކީ ޖީ.އެން 125 އޭ ބުނުމުން އެއީ ކޯޗެއްކަން ނޭނގޭ ދިވެއްސަކު ހުރެދާނެ ކަމާއިމެދު ޝައްކު އުފެދެއެވެ. ދުނިޔެއާއި ރާއްޖޭގެ މަގުތަކުގައި އެތައް އަހަރެއް ހޭދަކޮށްފައިވާއިރު ވެސް ޖީއެން ސައިކަލުގެ މަޤުބޫލުކަން ހަމަ އެންމެ ތަންފުކެއްވެސް ކުޑައެއް ނުވެއެވެ. ހައްތަހާ ދަނީ އިތުރުވަމުންނެވެ. ހަލުވި ކަމާއެކު ދުނިޔޭގެ ބާޒާރަށް އާ ވައްތަރު ތަކުގެ އެތައް ބްރޭންޑެއްގެ ސައިކަލް ނުކުންނަ އިރުވެސް މިދެންނެވި އެއްކަލަ ޒާމާންވީ ޖީއެން ސައިކަލު ވައްޓާ ނުލެވެނީ ކީއްވެހެއްޔެވެ؟ މިއީ ވަރަށް ގިނަ ބަޔަކު ދައްކާ ވާހަކައެކެވެ. ކުރާ ސުވާލެކެވެ.\nމީގެ ސިއްރު އަޅުގަނޑު ދަންނަވާލާފާނަމެވެ. މިދެންނެވި ސިއްރަކީ ޖީއެން ސައިކަލުގެ ދެވަނައެއް ނުވާ ޑިޒައިން ކަމުގައި ދެންނެވުމުން އެކަމާ ދެބަސްވާނެ މީހަކު ހުންނާނެ ހެނެއް ހިޔެއް ނުވެއެވެ. ޖީއެން ސައިކަލްގެ މިދެންނެވި ސާހީ ސްޓައިލްއަކީ މިހާތަނަށް ބާޒާރަށް ނެރެފައިވާ އެއްވެސް ބްރޭންޑަކަށް ބީޓް ކުރެވުނު ޑިޒައިންއަކަށް ނުވިއެވެ.\nސައިކަލުގެ ބައްޓަމަށް ބަލާ ނަމަ ޖީއެން ސައިކަލާއި ވައްތަރު އެހެން ސައިކަލެއް މަގުމައްޗަކުން ގައިމުވެސް ނުފެންނާނެއެވެ. ގިނަ ބަޔަކަށް މިސައިކަލު އެންމެ ކަމުދަނީ އަރާމުގައި އިށީންދެލައިގެން ގިނަ ވަގުތު ދުއްވި ނަމަވެސް ބުރައްކައްޓަށް ކުރާ އަސަރު ކުޑަވުމުންނެވެ. ހަށިގަނޑަށް ކުރާ ބާރު ކުޑަކަމުންނެވެ. ޞިއްހީ ގޮތުން ގެއްލުން ނުލިބޭނެކަން ޔަގީންވާތީއެވެ. އަޑު ސަޅިވެފައި އޮމާންވެފައި ތަފާތުވީމައެވެ. ދުއްވާލާފައި ދާއިރު އަޑިގުޑަން ތަކަށް ޖެހުނަސް ފުންމައިގެން ހިނގައިދާނެތީ ބިރުގަންނަން ނުޖެހޭތީއެވެ. ޝޮކްތައް އެހާވެސް ބަރާބަރީއެވެ. އެތައް އަހަރެއްވިޔަސް އިންޖީނަށް ދެގޮތެއް ނުވާތީއެވެ. ދަބަރު ހިލި ވިރިގެން ނުދާނެކަން ޔަގީންވާތީއެވެ. ތެލުގެ ޚަރަދު ކުޑަވެފައި އިންޖީނުގަނޑު ބެލެހެއްޓުމުގެ ޚަރަދާއި މަސައްކަތް އިންތިހާއަށް ކުޑަވީމައެވެ.\nގިނަ ސައިކަލު ތަކުގެ ކަވަރު ސެޓު ހުންނަނީ ފޭރާމެއް ހެން މުޅި އެތީގައި ވަށައިގެންނެވެ. އެހެން ނަމަވެސް ޖީ.އެން 125 ގައި ކަވަރު ސެޓެކޭ ބުނަން ހުންނަނީ ދެފަރާތުގައި ޖީއެންގެ މަރުކާ ޖަހާފައި ހުންނަ ދެ ފޮއްޗެވެ.\nވަރަށް މުހިއްމު އަދި އެހާމެ ބާރުގަދަ އެއްޗެކެވެ.\nޒުވާން އަންހެން ކުދިންނަށް އެންމެ ކަމުދަނީ ޖީ.އެން\nރީތި ސައިކަލެއްގައި ބުރުޖަހާލަން ދިޔުމަކީ އަންހެން ކުދިން ވަރަށް ބޭނުންވާ އަދި ގަޔާވާ ކަމެކެވެ. އެހެންވެ ބައެއް ޒުވާނުން މިހާރަކަށް އައިސް ޖީއެން ގެންގުޅެން ވަރަށް ފޯރިހުރެއެވެ. ޖީއެން ވަރަށް ކަމުދެއެވެ. ހަގީގަތުގައި ގިނަ އަންހެން ކަނބަލުންގެ މެދުގައި މި ސައިކަލު މަޤުބޫލުކަން ހޯދާފައިވާ އެއްސަބަބަކީ ސައިކަލްގެ ފުރިހަމަ ޑިޒައިންގެ އިތުރުން ސައިކަލުގައި އިންނައިރު ފައި އައްސިވުމާ ބުރަކަށީގައި ރިހުން ފަދަ ތަދުތައް އެއްގޮތަކަށްވެސް އިހުސާސް ނުވާތީއެވެ. ޖީއެން ސައިކަލެއްގައި ފުރިހެނަކު ދުއްވާލާފައި ދާއިރު ގިނަ ކަނބަލުންނަށް ބޭއިހުތިޔާރުގައި ބަލައި ލެވެނީ އެ ސައިކަލްގައި އިންނަ އިރު ފިރިހެން ވަންތަކަމާއި ހައިބަތު ފާޅުވާލެއް ބޮޑު ކަމުންނެވެ.\nއަނެއްކާވެސް މިހިނގާ ހަފްތާ ފެށުނީއްސުރެ ޖީއެން ގެ ވާހަކަ ވައިގައި ހިފައިގެން މިއުޅެނީ ކީއްވެކަން އެނގޭހެއްޔެވެ.؟\nމި ވެގެން އުޅޭ ގޮތަކީ މިހާރު އޮތީ ތިން ކުލައިގެ ޖީއެން 125 (GN125) ސައިކަލް ތަކުން ލޮޓަސް ފިހާރަ މުޅީން ޒީނަތްތެރި ކޮށްލާފައެވެ. އެއްވެސް ޝައްކެއްވެސް ނުކުރާށެވެ. އެއީ ސީދާ ހަމަ އޮރިޖިނަލް GN125 އެވެ. ރަތާއި ނޫ އަދި ކަޅު ކުލައިން ބޭނުން ކުލައެއް ލިބެން އެބަ އަދި ހުއްޓެވެ. GN 125 ގަންނަން ކެތްމަދުވެފައި ތިބި ފަރާތްތަކަށް ބުނެލަން އޮތީ ސައިކަލުތައް ހުސްނުވަނީސް އަވަހަށް ލޮޓަސް ބައިކް ޝޮޕަށް ޒިޔާރަތްކޮށްލުމަށެވެ. މި ރަނުގެ ފުރުސަތު ނަގާ ނުލާށެވެ. ދެން އޮތީ ހުސްނުވަނީސް އަވަހަށް ގަތުމެވެ. ނޫނީ ވަގުތު ފާއިތުވާނެއެވެ.\nޖީއެން 125 ގަންނަ ކަސްޓަމަރުންނަށް ފަސޭހަ އެތައް ކަމެއް ލޮޓަސް ބައިކް ފިހާރައިން ހުރީ ރާވާފައެވެ. އިތުރު މަޢުލޫމާތު ބޭނުން ނަމަ 7530253، 9555520 އަދި 7425552 އަށް ގުޅާލާށެވެ!


Special LPU-SAARC Friendship Scholarship 2020\n- ބެޗްލަރސް ޑިގްރީ\n-0ސްކޮލަރޝިޕްގެ2ފުރުސަތު\n- %50 ސްކޮލަރޝިޕްގެ3ފުރުސަތު\n- އިޢުލާނާއިއެކު އަޕްލޯޑް ކުރެވިފައިވާ އިންފޮމޭޝަން ޝީޓްގައިވާ ކޯސްތައް\n1. ޖީ.ސީ.އީ އޯލެވެލް / އައި.ޖީ.ސީ.އެސް.ސީ / އެސް.އެސް.ސީ އިމްތިޙާނުގެ 05 މާއްދާއިން 'ސީ' އިން ފެށިގެން މަތީ ގްރޭޑެއް ހާސިލުކުރައްވާފައިވުން.\n2. ޖީ.ސީ.އީ އޭ ލެވެލް 03 މާއްދާއިން "ސީ" އިން ފެށިގެން މަތީ ގްރޭޑެއް ހާސިލުކުރައްވާފައިވުން.\nމާސްޓަރސް ޑިގްރީގެ ޝަރުތު:\n- ބެޗެލަރސް ޑިގްރީއެއް ހާސިލުކުރައްވާފައިވުން.\n- އިނގިރޭސި ފާހެއް ހާސިލުކުރައްވާފައިވުން. އިނގިރޭސި ފާހެއްކަމުގައި ބަލާނީ ތިރީގައިވާ ފާސްތަކުގެ ތެރެއިން ފާހަކަށެވެ.\n- މި މިނިސްޓްރީގެ ވެބްސައިޓަށް އަޕްލޯޑްކުރެވިފައިވާ އެޕްލިކޭޝަން ގައިޑްލައިންގައި އިތުރު ޝަރުތެއްވާނަމަ އެޝަރުތު ހަމަވުން.\n4. އިޢުލާނާއިއެކު މި މިނިސްޓްރީގެ ވެބްސައިޓަށް އަޕްލޯޑް ކުރެވިފައިވާ ކޯހުގެ އިންފޮމޭޝަން ޝީޓްގައި އިތުރު ޝަރުތެއް ވާނަމަ އެޝަރުތު ފުރިހަމަވުން.\n4. މުއްދަތު ހަމަނުވާ ޕާސް ޕޯޓް ކޮޕީ\n5. ޕާސްޕޯޓް ސައިޒް ފޮޓޯ\n7. ޔުނިވަރސިޓީ އެޕްލިކޭޝަން ފޯމް\n8. މިހާރު ހާސިލް ކުރައްވާފައިވާ އެންމެ މަތީ ސެޓްފިކެޓް ހާސިލް ކުރެއްވިފަހުން ދިވެހިރާއްޖެއަށް ޚިދުމަތް ކޮށްފައިވާ މުއްދަތު އެނގޭނެ ރަސްމީ ލިޔުމެއް.\n9. ޚިދުމަތްކުރުމަށް ބޮންޑެއް އޮތްނަމަ، ބޮންޑުކުރި ތަނަކުން އެބޭފުޅަކު މި ކޯހަށް ދޫކުރާނެކަމުގެ ލިޔުން.\n* މިސްކޮލަރޝިޕާ ގުޅޭ އިތުރު މަޢުލޫމާތު މި މިނިސްޓްރީގެ ވެބްސައިޓުން ލިބެން ހުންނާނެއެވެ.\n* މިސްކޮލަރޝިޕަށް ހުށަހަޅާ ކެންޑިޑޭޓުންގެ ތެރެއިން ޝަރުތު ހަމަވެ އެކަޑަމިކް މާކްސް އެންމެ މަތިން ލިބޭ2ދަރިވަރުން ކޯސްފީ މުޅިން ހިލޭ ހަމަޖެހިފައިވާ ދެ ޖާގައަށް ނޮމިނޭޓްކުރެވޭނެއެވެ. އިތުރަށް އެޕްލިކޭޝަން ހުށަހަޅާ ދަރިވަރުންގެ ތެރެއިން އެކަޑަމިކް މާކްސް އެންމެ މަތިން ލިބޭ 03 ދަރިވަރުން %50 ކޯސް ފީ ހިލޭ ހަމަޖެހިފައިވާ 03 ޖާގައަށް ނޮމިނޭޓްކުރެވޭނެއެވެ. އަދި ފައިނަލް ސިލެކްޝަން ހަދަނީ ލަވްލީ ޕްރޮފެޝަނަލް ޔުނިވަރސިޓީ އިންނެވެ.\n* މި ސްކޮލަރޝިޕްގެ ދަށުން2ކެންޑިޑޭޓަކަށް ޓިއުޝަންފީ މުޅިން ހިލޭހަމަޖެހޭނެއެވެ. އަދި3ކެންޑިޑޭޓަކަށް 50% ޓިއުޝަންފީ ހިލޭވާނެއެވެ. ނަމަވެސް އިންޝުއަރަންސް އާއި ދިރިއުޅުމުގެ ހަރަދުތައް ފަދަ އެހެނިހެން ހުރިހާ ހަރަދުތައް ހަމަޖައްސަން ޖެހޭނީ ދަރިވަރު އަމިއްލަ އަށެވެ.\n* މި ސްކޮލަރޝިޕްގެ ދަށުން ކިޔަވަންދާ ދަރިވަރުންގެ ހުރުން ހަމަޖެހިފައިވަނީ ޔުނިވަރސިޓީގެ ދަނާލުގައެވެ.\n* ސްކޮލަރޝިޕް އަށް ނޮމިނޭޓްވާ ކެންޑިޑޭޓުންނަށް ކިޔަވަމުންދާ މުއްދަތުގެތެރޭގައި ސްކޮލަރްޝިޕްގެ އެހީލިބެމުންދާނީ ކޮންމެ ސެމިސްޓާރ އަކުން 75% އަށް ވުރެން މަތިން އެޓެންޑެންސް ހޯދައި މަދުވެގެން ސީޖީޕީއޭ7ށް ވުރެން މަތިން ލިބިގެންނެވެ.\n* މިކޯހުގެ ކިޔެވުން ފެށުމަށް ހަމަޖެހިފައިވަނީ 2020 ވަނަ އަހަރު ޖުލައި މަހުގައެވެ.\n* އެންމެ ފަހުގެ ސެލެކްޝަން ހަދައި ސްކޮލަރޝިޕް ލިބިވަޑައިގަތުމުން، ފުރުމުގެކުރިން ސްކޮލަރޝިޕް ލިބިވަޑައިގެން ކޯހަކީ މޯލްޑިވްސް ކޮލިފިކޭޝަން އޮތޯރިޓީ / ރާއްޖޭގައި މަސައްކަތް ކުރުމުގެ ލައިސަންސްދޭ އެހެނިހެން އޮތޯރިޓީތަކުން ޤަބޫލު ކުރާ ކޯހެއްތޯ ބައްލަވަންވާނެއެވެ.\n* މި މިނިސްޓްރީން ކެންޑިޑޭޓުން ނޮމިނޭޓް ކުރި ނަމަވެސް ސްކޮލަރޝިޕް ދެއްވާ ފަރާތުން ސްކޮލަރޝިޕް ކެންސަލްކޮށްފިނަމަ އޭގެ ބަދަލުގައި އެހެން ފުރުޞަތެއް އެ ކެންޑިޑޭޓުންނަށް ހޯދައެއް ނުދެވޭނެއެވެ.\n* ކޯހަށް ހޮވޭ ފަރާތްތަކާއި މި މިނިސްޓްރީއާއިމެދު ވެވޭ އިގުރާރާއި އެއްގޮތަށް ދިވެހިރާއްޖެއަށް ޚިދުމަތް ކުރަންވާނެއެވެ.\n* ކޯހަށް ނޮމިނޭޓްވެއްޖެކަން މިމިނިސްޓްރީން އަންގާފަހުން ކޯސް ދޫކޮށްލައިފިނަމަ، " މަތީ ތަޢުލީމާއި ތަމްރީނު ހާސިލުކުރުމަށް ލިބޭ ފުރުސަތުގެ ބޭނުން ނުހިފައި ދޫކޮށްލާ ފަރާތްތަކާ މެދުގައްޔާއި ޚިދުމަތް ނުކުރާ ފަރާތްތަކާމެދު ޢަމަލުކުރާނެ ގޮތުގެ އުސޫލު" ގައިވާ ގޮތުގެ މަތިން ފިޔަވަޅު އެޅޭނެއެވެ.\n11 ޖޫން 2020 ވާ ބުރާސްފަތި ދުވަހުގެ 13.30 ގެ ކުރިން\nއިތުރު މަޢުލޫމާތު މި މިނިސްޓްރީގެ ވެބްސައިޓުން http://www.mohe.gov.mvއަދި 3026966 / 3026942 ނަންބަރު ފޯނުން ލިބިވަޑައިގަންނަވާނެއެވެ.\nޕަބްލިޝްކުރި ތާރީޚު: 03 ޖޫން 2020\nސުންގަޑި: 11 ޖޫން 2020 1330


Hakuru bayyaa gulhun huri muhimmu gene eh hoadhijje | Mihaaru\nހަކުރުބައްޔަށް ރަނގަޅު ފަރުވާއެއް ކުރެވިދާނެ ޖީން އެއް ސައިންސްވެރިން ވަނީ ހޯދާފައި\nހަކުރު ބައްޔާ ގުޅުން ހުރި މުހިންމު ޖީންއެއް ހޯދިއްޖެ\n18 ޖެނުއަރީ 2018 - 05:58\nއިންސިއުލިން ރެގިއުލޭޓްކުރުމަށް ވަރަށް ބޭނުންތެރި އާ ޖީންއެއް ސައިންސްވެރިންނަށް ފާހަގަކުރެވިއްޖެ އެވެ. އާދައިގެ ގޮތެއްގައި މީހުންނަށް ޖެހޭ ހަކުރުބައްޔަށާއި މަދުން ޖެހޭ ވައްތަރުގެ ހަކުރުބައްޔަށް މި ޖީން ބޭނުންކޮށްގެން ފަރުވާއެއް ހޯދިދާނެކަމަށް ސައިންސްވެރިން އުންމީދު ކުރެ އެވެ.\nހަކުރުބަލީގެ ތެރެއިން އެންމެ އާންމު ވައްތަރުތަކަކީ ޓައިޕް 1 އަދި ޓައިޕް2ޑައިބެޓީސް އެވެ. މި ވައްތަރުތައް ޖެހޭ މީހުންގެ 1-2 ޕަސެންޓް މީހުންނަކީ ޖެނެޓިކް ސަބަބުތަކަކާ ހެދި މި ބަލި ޖެހޭ މީހުންނެވެ.\nއައިބު ހުންނަ މި ޖީންގެ ސަބަބުން ޕެންކްރިއަސްގައި ހުންނަ އިންސިއުލިން އުފައްދާ ބީޓާ-ސެލްގެ ނަމުން ނަން ދީފައިވާ ސެލްތަކުގެ މަސައްކަތަށް ނޭދެވޭ އަސަރު ކުރެ އެވެ.\nއެމެރިކާގެ ވެންޑާބިލްޓް ޔުނިވަސިޓީ އާއި އިތުރު ދެ ޔުނިވަސިޓީއެއްގެ ސައިންސްވެރިން ގުޅިގެން ހޯދި މި ހޯދުމުގައި ދިރާސާކޮށް ބަލާފައި ވަނީ އާދަޔާޚިލާފު ގޮތަކަށް ހަކުރުބަލި ޖެހިފައިވާ އާއިލާއެކެވެ. މި އާއިލާގެ ބައެއް މީހުންނަށް ހަކުރުބަލި ޖެހުނުއިރު އަނެއްބައި މީހުންގެ ޕެންކްރިއަސްގައި އިންސިއުލިން އުފައްދާ ޓިއުމަރުތަކެއް އުފެދިފައިވެ އެވެ.\nއިންސިއުލިނޯމަސް ކިޔާ މި ޓިއުމަރުތަކުގެ ސަބަބުން، ލޭގައި ހަކުރު ހުންނަ މިންވަރު ދަށްވާއިރު އަސްލު ހަކުރުބަލި ޖެހޭ މީހުންގެ ކަންތައް ވަނީ މިއާ ދިމާ އިދިކޮޅަށެވެ. އެމީހުންގެ ލޭގައި ހަކުރު ހުންނަ މިންވަރު ވަނީ މައްޗެވެ.\n"އަހަރެމެންގެ ހޯދުންތަކުން ވެސް ނުކުތީ ހައިރާންވާ ކަހަލަ ނަތީޖާ އެއް. ޖީންގައި ހުރި އައިބެއްގެ ސަބަބުން ޕެންކްރިއަސްގައި ހުންނަ އިންސިއުލިން އުފައްދާ ބީޓާ ސެލްތަކަށް ކުރާ އަަސަރުން މުޅިން ތަފާތު ދެ ހާލަތެއް ކުރިމަތިވާތީ،" އޭނާ ވިދާޅުވި އެވެ.\nމި ޓީމުން ހޯދި ހޯދުމުން އެނގުނީ ފިރިހެނުންނަށް މާ ފަސޭހައިން ހަކުރުބަލި ޖެހޭއިރު އިންސިއުލިނޯމަސް އާންމުކޮށް ދިމާވަނީ އަންހެނުންނަށެވެ. ނަމަވެސް މިހާ ބޮޑު ތަފާތެއް އަންނަނީ ކީއްވެގެން ކަމެއް އަދި އޮޅުމެއް ނުފިލަ އެވެ.\nސައިންސްވެރިން މިހާރު އަންނަނީ ބީޓާ ސެލްސްތައް ރިޖަނަރޭޓްކޮށްގެން ހަކުރުބައްޔަށް ފަރުވާ ކުރެވޭނެ އާ ގޮތެއް ހޯދުމަށެވެ.\nސައިންސްވެރިންނަށް ފާހަގަކުރެވުނު ގޮތުގައި ޖެނެޓިކް ޑިސްއޯޑާ ހުންނަނީ މާފާ ކިޔާ ޖީންއެއްގަ އެވެ. މިއީ ބީޓާ ސެލްސްތަކުން އިންސިއުލިން އުފައްދާ މިންވަރު ކޮންޓްރޯލްކުރާ ޖީން އެވެ.\nސައިންސްވެރިން މިފަހަރުގެ ހޯދުމުގައި ބެލި އާއިލާގެ މީހުންގެ ތެރެއިން އެންމެންގެ ގައިގައި ވެސް މި ޖެނެޓިިކް ޑިސްއޯޑާ ހުއްޓެވެ. އެއީ ޑައިބެޓިސް ހުރި މީހުންނާއި އިންސިއުލިނޯމަސް ހުރި މީހުންގެ ވެސް މެއެވެ. އަދި މި ހޯދުމުގެ ތެރެއިން ހަމަ މިފަދަ އެހެން އާއިލާއެއް ވެސް ސައިންސްވެރިންނަށް ވަނީ ފެނިފަ އެވެ.\nޖީންގައި ހުރި އައިބަކުން ބަލި ޖެހޭކަން ހޯދުނު މިއީ ފުރަތަމަ ފަހަރެވެ.\nއިތުރު ލިޔުންތައް ސިއްހަތު ހަކުރު ބަލި ސައިންޓިފިކް ރިސާޗް\nފަލަމަސްގަނޑުގެ ސައިޒާއި ހަކުރު ބައްޔާ ގުޅުމެއް\nހަކުރުބަލީގެ އާ ބޭހުން ޕްރެޝަރު ދަށްވެ ބަރުދަން ލުއިވޭ


Fandiyaarun amihla ah, fandiyaaruge islaahu kuran libunu furusathu gehlihje: Fandiyaaru Hathif\nސިވިލް ކޯޓުން ބޭއްވި ރަސްމިއްޔާތެއްގެ ތެރެއިން ފަނޑިޔާރު ހާތިފް (ވ).-- ފޮޓޯ: ސިވިލް ކޯޓް\nފަނޑިޔާރުން އަމިއްލަ އަށް، ފަނޑިޔާރުގެ އިސްލާހު ކުރަން ލިބުނު ފުރުސަތު ގެއްލިއްޖެ: ފަނޑިޔާރު ހާތިފް\nފަނޑިޔާރުން އަމިއްލަ އަށް ފަނޑިޔާރުގެ އިސްލާހު ކުރަން ލިބުނު ފުރުސަތު ގެއްލިފައިވާ ކަމަށާއި، ފަނޑިޔާރުގެ އިސްލާހު ކުރުމުގެ ނަމުގައި ފަނޑިޔާރުންނަށް މިވަގުތު ކުރެވިދާނެ އިތުރު ކަމެއް އޮތް ކަމަށް ދެކިވަޑައިނުގަންނަވާ ކަމަށް ސިވިލް ކޯޓުގެ ފަނޑިޔާރު ހާތިފް ހިލްމީ ވިދާޅުވެއްޖެ އެވެ.\nޝަރުއީ ދާއިރާގައި ހިނގަމުން އަންނަ ކަންތައްތަކާ ގުޅޭގޮތުން ފޭސްބުކްގައި ހާތިފް ވިދާޅުވީ، ފަނޑިޔާރުގެ އިސްލާހު ކުރުމުގެ މުހިންމު މަސްއޫލިއްޔަތު ރައްޔިތުން ހަވާލުކޮށްފައި ވަނީ ރައްޔިތުންގެ މަޖިލީހާއި އެ މަޖިލީހުގެ އިތުބާރު އޮތް މުވައްސަސާ ތަކަށް ކަމަށެވެ. އަދި މަސައްކަތަށް އެއްބާރުލުންދީ މަދަދުވެރިކަމާ އެކު ތިބުމަށް ވުރެ އިތުރު ކަމެއް މިވަގުތު ފަނޑިޔާރުންނަށް ކުރެވެން އޮތް ކަމަށް ދެކިވަޑައިނުގަންނަވާ ކަމަށް ވެސް ފަނޑިޔާރު ހާތިފް ވިދާޅި އެވެ.\nސިވިލް ކޯޓަށް 2009 ވަނަ އަހަރު އައްޔަން ކުރެއްވި ފަނޑިޔާރު ހާތިފް ވިދާޅުވީ، ރައްޔިތުންގެ އެންމެ ބޮޑު އެއް ކަންބޮޑުވުމަކީ އަދުލުއިންސާފުގެ ނިޒާމުން އަދުލުވެރިކަން ނުފެނުން ކަމަށެވެ.\nޝަރުއީ ދާއިރާ ރިފޯމް ކުރުމުގެ ނަމުގައި ފޯރަމެއް ބާއްވައި، އަމިއްލަ އަށް މަގުޗާޓެއް އެކުލަވާލައި؛ ކުރިން ކަމުނުގޮސްގެން އުވާލި ޖޫޑިޝަލް ކައުންސިލްގެ ނަމުގައި އާ ޖުޑިޝަލް ކައުންސިލެއް އުފައްދައި؛ ވުޖޫދުވި މި ޖުޑިޝަލް ކައުންސިލުން އާ ފަނޑިޔާރުންގެ ޖަމިއްޔާއެއް އުފެއްދުމަށް މަސައްކަތް ފަށައި، އެތައް އަހަރެއް ވަންދެން ނިދާފައި އޮތް ފަނޑިޔާރުންގެ ޖަމިއްޔާ އެއް ސުވާލު އުފެދޭ، ހާމަކަމެއް ނެތް އިޖުރާތުތަކެއްގެ ތެރެއިން ކުއްލިއަކަށް ހޭލާފައި ވަނީ ފަނޑިޔާރުގެ އިސްލާހު ކުރުމުގެ މަސައްކަތް ރައްޔިތުންގެ މަޖިލީހުން ކުރަމުންދަނިކޮށް ކަމަށް، ހާތިފް ވިދާޅުވި އެވެ.\nހާތިފް އެހެން ވިދާޅުވީ އިރު ޝަރުއީ ދާއިރާ އިސްލާހު ކުރުމަށް ސްޕްރީމް ކޯޓުން އިސްނަގައިގެން ވަރަށް ފަހުން ވަނީ މަގުޗާޓެއް އެކުލަވާލައިފަ އެވެ. އަދި ޝަރުއީ ދާއިރާ އިސްލާހު ކުރަން ލިބޭ އެންމެ އަގުހުރި ފުރުސަތަކީ އެ މަގުޗާޓު ކަމަށް އުއްތަމަފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވެފައި ވެއެވެ.\nއުއްތަމަ ފަނޑިޔާރު އެހެން ވިދާޅުވިއިރު އެމަނިކުފާނަކީ މިދިޔަ 10 އަހަރު ދުވަހުގެ ތެރޭގައި ފަނޑިޔާރުގެ އިސްލާހު ކުރުމުގެ މަސައްކަތް ކުރެއްވި ބޭފުޅެއް ކަމެއް މީޑިއާތަކުން ފާހަގައެއްނުވެ އެވެ. އަދި ހާމަކަން ކުޑަކޮށް ޖުޑީޝަރީގެ ކަންކަން ހިންގެވި އިރު ބަހެއް ވިދާޅުނުވެ ހުންނެވި ބޭފުޅެކެވެ. އަދި އެމަނިކުފާނުގެ ކިބައިގައި އެފަނޑިޔާރުކަމުގެ ޝަރުތު ހަމަނުވާކަމަށް ބުނެ ސުޕްރިމް ކޯޓަށް ވަނީ މައްސަލައެއް ވެސް ހުށަހަޅާފައެވެ. އެމައްސަލަ ބޭރުކޮށްލީ ސުޕްރިމް ކޯޓަށް މައްސަލަ ހުށަހެޅި ގާނޫނީ ވަކީލުންގެ ޓީމަށް ޖަވާބުދާރީވާނެ ފުރުސަތު ވެސް ނުލިބި އެވެ.\nއަދުލުއިންސާފު ފަނޑިޔާރުން ސިވިލް ކޯޓު ސްޕްރީމް ކޯޓް ޝަރުއީ ދާއިރާ\nވަރަށް ބަރާބަރު ވާހަކައެއް


Shahid, Pakistan Ge Foreign Minister Ah Thauziyaa Fonuvvaifi – adduLIVE\nރާއްޖެއިން ޕާކިސްތާނަށް ތައުޒިޔާ ފޮނުއްވައިފި\nMay 23, 2020, 00:07 ހަސަން ރަޝީދު\nޕާކިސްތާނުގެ ކަރާޗީގެ ޖިނާހް އިންޓަރނޭޝަނަލް އެއަރޕޯޓް ކައިރިއަށް އެގައުމުގެ މަތިންދާބޯޓެއް ވެއްޓި، އެއިން ދަތުރުކުރި މީހުން މަރުވުމާ ގުޅިގެން ފޮރިން މިނިސްޓަރ އަބްދުﷲ ޝާހިދު، ޕާކިސްތާނުގެ ފޮރިން މިނިސްޓަރ މަޚްދޫމް ޝާހް މަހްމޫދު ޤުރޭޝީއަށް ތައުޒިޔާގެ މެސެޖެއް ފޮނުއްވައިފިއެވެ.\nމިނިސްޓަރ ޝާޙިދުގެ މެސެޖްގައި ވިދާޅުވީ މަތިންދާބޯޓު ވެއްޓުނު ޚަބަރު އެއްސެވީ ފުން ހިތާމަޔާއެކުގައި ކަމަށެވެ.\nއަދި ހިތާމައިގެ މިދަނޑިވަޅުގައި ޕާކިސްތާނު ސަރުކާރާއި ރައްޔިތުންނަށް ދިވެހި ސަރުކާރާ ރައްޔިތުންގެ ނަމުގައި ތައުޒިޔާ ދަންނަވާ ކަމަށްވެސް ޝާހިދު ވިދާޅުވިއެވެ. އަދި މަރުވި މީހުންގެ އާއިލާތަކަށް ތައުޒިޔާ ރައްދު ކޮށްދެއްވުމަށްވެސް މިނިސްޓަރ ޝާހިދު އެދިވަޑައިގަތެވެ.\nޕާކިސްތާނުގެ ގައުމީ އެއާލައިނުގެ މި މަތިންދާ ބޯޓު ވެއްޓިފައިވަނީ ކަރާޗީގައި މީހުން ދިރިއުޅޭ ސަރަހައްދަކަށް ކަމަށް ރިޕޯޓުތައް ބުނެއެވެ. މި ފްލައިޓުގައި ތިބީ 99 ފަސިންޖަރުންނާއި 8 ކްރޫންނެވެ. މިހާތަނަށް 57 މީހަކު މަރުވެފައިވާކަން ކަށަވަރުވެފައިވާއިރު ދެ މީހަކު ވަނީ ސަލާމަތްވެފައެވެ.\nމި ފްލައިޓް ވެއްޓިފައިމިވަނީ ލޮކްޑައުން އަށް ފަހު އެގައުމުގައި ކޮމާޝަނަލް ފްލައިޓްތައް އޮޕަރޭޓް ކުރުމުގެ ހުއްދަ ދިންތާ މާގިނަ ދުވަހެއް ނުވަނީހެވެ.\nމަތިން ބޯޓުތައް ވެއްޓުމުގެ ގިނަ ހާދިސާތަކެއް މީގެކުރިން ޕާކިސްތާނުގައި ހިނގާފައިވެއެވެ. އެގޮތުން 2016 ވަނަ އަހަރު ވެސް ޕާކިސްތާނުގެ ގައުމީ އެއާލައިންގެ ފްލައިޓެއް ވެއްޓި ވަނީ 47 މީހަކު މަރުވެފައެވެ.


China touristunge adhadhu bodu thanun ithuruvejje\nޗައިނާ ޓޫރިސްޓުންގެ އަދަދު ބޮޑުތަނުން އިތުރުވެއްޖެ\nޓޫރިސްޓުން ތަކެއް ވެލާނާ އިންޓަނޭޝަނަލް އެއާޕޯޓުގައި: މި އަހަރު ޓޫރިޒަމްގެ ފޯކާސްޓް ދައްކަނީ ވަރަށް ރަނގަޅަށް -- ފޮޓޯ އަވަސް\nރާއްޖެއަށް އަންނަ ޗައިނާ ޓޫރިސްޓުންގެ އަދަދު ދަށްވަމުން ދިއުމަށްފަހު، އެ މާކެޓް ބޮޑު ތަނުން ކުރިއަރަން ފަށައިފި އެވެ.\nޓޫރިޒަމް މިނިސްޓްރީން މިދިޔަ މަހު އާއްމުކުރި ތަފާސް ހިސާބުތައް ދައްކާ ގޮތުގައި މިދިޔަ މަހު ޗައިނާ އިން 21,010 މީހުން އައެވެ. މިއަދަދަކީ އޭގެ ކުރީ އަހަރު އައިސްފައިވާ 16,927 މީހުންނާ އަޅާ ބަލާއިރު 24.1 ޕަސެންޓުގެ އިތުރުވުމެކެވެ.\nޗައިނާއިން މި އަހަރުގެ ޖެނުއަރީން މެއި މަހުގެ ނިޔަލަށް 116,282 މީހުން ރާއްޖެ އައިސްފައި ވެއެވެ. މިއީ މިދިޔަ އަހަރުގެ މި މުއްދަތުގައި އައި 104,559 މީހުންނާ އަޅާ ބަލާއިރު 15.5 ޕަސެންޓުގެ އިތުރު ވުމެކެވެ. މިއާއެކު ޗައިނާއަކީ ރާއްޖެއަށް އެންމެ ގިނައިން މީހުން އަންނަ އެއް ގައުމުގެ ގޮތުގައި އޮތް އޮތުން މިވަނީ ދަމަހައްޓާފަ އެވެ. އަދި އެހެން ގައުމުތަކާއި ދެމެދު އޮތް ފަހަރުގައި ވެސް ވަނީ ބޮޑުވެފަ އެވެ.\nމި އަހަރުގެ މިހާތަނަށް އެންމެ ގިނައިން ޓޫރިސްޓުން އައި ގައުމުތައް\nމިނިސްޓްރީގެ ހިސާބުތައް ދައްކާ ގޮތުގައި މިހާރު ރާއްޖެއަށް ދެވަނައަށް އެންމެ ގިނައިން ޓޫރިސްޓުން އަންނަނީ ރާއްޖެއަށް ފުރަތަމަ ޓޫރިސްޓަކު އައި އިޓަލީވިލާތުން ނެވެ. އެ ގައުމުން މިދިޔަ މަހު އައި 71,334 މީހުންނާއެކު 9.7 ޕަސެންޓުގެ ކުރިއެރުމެއް ލިބުނެވެ. އަދި ތިން ވަނައަށް އެންމެ ގިނައިން މީހުން އައިސްފައިވަނީ އިންޑިއާއިންނެވެ.\nތަފާސް ހިސާބުތައް ދައްކާ ގޮތުން މި އަހަރުގެ މޭ މަހު ރާއްޖެ އަށް 103022 ފަތުރުވެރިން ވަނީ ޒިޔާރަތް ކޮށްފަ އެވެ. އެއީ މިދިޔަ އަހަރުގެ މޭ މަހާ އަޅާބަލާއިރު 10.9 ޕަސެންޓުގެ ކުރިއެރުމެެކެވެ. މި އަހަރުގެ މެއި މަހުގެ ނިޔަލަށް 749114 ފަތުރުވެރިން ޒިޔާރަތް ކުރި އެވެ. އެއީ މިދިޔަ އަހަރުގެ މި މުއްދަތާ އަޅާބަލާއިރު 18.4 ޕަސެންޓުގެ ކުރިއެރުމެކެވެ.\nސެޕްޓެމްބަރުގެ ޓޫރިސްޓުން 9.3 ޕަސެންޓް އިތުރު


Party Ge Raees Ge Haisiyyathun Maumoon, PPM Ge Aanmu Memberunnah Aharee Dhuvahuge Thahuniyaa Fonuvaifi - Vaguthu\nޕާޓީގެ ރައީސްގެ ހައިސިއްޔަތުން މަޢުމޫން، ޕީޕީއެމްގެ ޢާއްމު މެންބަރުންނަށް އަހަރީ ދުވަހުގެ ތަހުނިޔާ ފޮނުއްވައިފި\nރައީސް މައުމޫން އާއި އަނބިކަނބަލުން ނަސްރީނާ އިބްރާހިމް\nޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އަށް ހަތް އަހަރު ފުރުމުގެ މުނާސަބަތުގައި ކުރީގެ ރައީސް މަޢުމޫން ޢަބްދުލްޤައްޔޫމް ޕީޕީއެމްގެ އާއްމު މެންބަރުންނަށް ތަހުނިޔާ ފޮނުއްވައިފިއެވެ.\nބޭސްފަރުވާއަށް މެލޭޝިޔާގައި ހުންނެވި މަޢުމޫން ޕީޕީއެމްގެ ޢާއްމު މެންބަރުންނަށް ތަހުނިޔާ ފޮނުއްވާފައިވަނީ މިއަދު ހެނދުނު ކުރެއްވި ޓްވީޓަކުންނެވެ.\nމަޢުމޫންގެ ޓްވީޓްގައި ވިދާޅުވެފައިވަނީ، ޤާނޫނީ ގޮތުން އިންތިޚާބުވެފައިވަނީ ޕީޕީއެމްގެ ރައީސްގެ ހައިސިއްޔަތުން، ޕާޓީގެ ހަތްވަނަ އަހަރީ ދުވަހުގެ ތަހުނިޔާ ޕާޓީގެ ޢާއްމު މެންބަރުންނަށް އަރިސް ކުރައްވާ ކަމަށާއި، ބާއްޖެވެރި މުސްތަޤްބަލަކަށް އެދިލައްވާ ކަމަށެވެ.\nOn the 7th anniversary of PPM which falls today, I, as its sole lawfully elected President, wish its entire membershipahappy anniversary andaprosperous future.\n— Maumoon Abdul Gayoom (@maumoonagayoom) October 27, 2018\nޕީޕީއެމްގެ ރައީސްގެ ހައިސިއްޔަތުން ޕާޓީގެ ޢާއްމު މެންބަރުންނަށް މަޢުމޫން ތަހުނިޔާ ފޮނުއްވިއިރު، ޕީޕީއެމްގެ ލީޑަރޝިޕާމެދު ވަނީ ބޮޑެތި ސުވާލުތަކެއް އުފެދިފައެވެ. މިވަގުތު ޕާޓީ ހިންގަމުންދަނީ ޕާޓީގެ މުސްތަޝާރު ރައީސް ޔާމީންގެ ބެލުމުގެ ދަށުންނެވެ. އަދި ދާދި ފަހުން ޚާއްޞަގޮތުން ބޭއްވި ކޮންގްރެސްގައި ޕާޓީގެ ރައީސްކަން ވެސް ވަނީ ރައީސް ޔާމީން އާ ހަވާލު ކުރައްވާފައެވެ.\nނަމަވެސް، ރިޔާސީ އިންތިހާބަށް ފަހު މިދިޔަ ސެޕްޓެމްބަރު މަހުގެ ތެރޭގައި ބޭއްވި ޕީޕީއެމްގެ ޚާއްޞަ ކޮންގްރެސްގެ ނިންމުންތައް އިލެކްޝަންސް ކޮމިޝަނުން ބަލައިގެންފައި ނުވާއިރު، އެ ޕާޓީގެ މިހާރުގެ ލީޑަރޝިޕާއެކު މުއާމަލާތް ކުރުންވެސް އީސީން ވަނީ ހުއްޓާލާފައެވެ. އަދި ޕީޕީއެމްގެ އާއްމު މެންބަރަކު ވަނީ ޕާޓީ ރައީސް މަޢޫމޫނާ ހަވާލު ކޮށްދެއްވުމަށްއެދި ސިވިލް ކޯޓަށް މައްސަލަވެސް ހުށަހަޅާފައެވެ.\nޕީޕީއެމްގެ ހަތްވަނަ އަހަރީ ދުވަހުގެ ތަހްނިޔާ މަޢުމޫން އާއްމު މެންބަރުންނަށް އަރިސްކުރެއްވިއިރު، ޕާޓީގެ އެކި ފަރާތްތަކުން ޕާޓީގެ އަހަރީ ދުވަހާ ގުޅިގެން ކުރައްވަމުން ގެންދަވާ ޓްވީޓްތައް ތަފާތެވެ. ބައެއް ފަރާތްތަކުން ރައީސް ޔާމީނަށް މަރުޚަބާ ދަންނަވާފައިވާއިރު، އަނެއްބައި ފަރާތްތަކުން މަރުޚަބާ ދަންނަވާފައިވަނީ ކުރީގެ ރައީސް މަޢުމޫނަށެވެ.\nޕީޕީއެމްގެ ހަތްވަނަ އަހަރީ ދުވަހާ އެ ޕާޓީ ބައްދަލުކުރީ ސިޔާސީ ގޮތުން ދަތި ދުވަސްވަރެއްގައެވެ. ރިޔާސީ އިންތިޚާބުން ޕީޕީއެމްގެ މުސްތަޝާރު، ރައީސް ޔާމީނަށް ނާކާމިޔާބީއާ ކުރިމަތިލާން ޖެހިވަޑައިގެންފައިވާއިރު، ބައެއް ފަރާތްތަކުން ވަނީ ޕާޓީއާ ފެޔަށް ޖެހި ޕާޓީއަށް ފާޑުކިޔަންވެސް ފަށާފައެވެ. ނަމަވެސް ޕީޕީއެމް އަކީ އަދިވެސް ގިނަ އަދަދެއްގެ އާއްމު މެންބަރުން ތިބި ޕާޓީއެކެވެ.\nރައީސް ދެއްކެވީ ބީރަށްޓެހި ވާހަކަތަކެއް: އިދިކޮޅު\nގާނޫނާއި ހިލާފަށް މުވައްޒަފުންގެ ހައްގުތަކަށް އަރައިގަތުން އިންތިހާއަށް އިތުރުވެއްޖެ - އިދިކޮޅު\nމާލެ އަތޮޅު ކައުންސިލްގެ ނައިބު ރައީސް ހައްޔަރުކޮށްފި\nއޮކްޓޯބަރ 27, 2018 12:18\nމަރުހާބާ ރާއިސް މައުމުނޫ\nއޮކްޓޯބަރ 27, 2018 12:20\nޕީޕީއެމްގެ7ވަނަ އަހަރީ ދުވަހުގެ މުނާސަބަތުގައި މައުމޫނު ނުލައި ޕާޓީގެ އެންމެހާ މެމްބަރުންގެ ނަމުގައި ޕާޓީގެ މުސްތަޝާރު ރައީސް އަބްދުﷲ ޔާމީންއައް ތަހުނިޔާ ދަންނަވަން.\nއޮކްޓޯބަރ 27, 2018 12:21\nޕީޕީއެމްގެ7ވަނަ އަހަރީ ދުވަހުގެ މުނާސަބަތުގައި މައުމޫނު ނުލައި ޕާޓީގެ އެންމެހާ މެމްބަރުންގެ ނަމުގައި ޕާޓީގެ ރައީސް ރައީސް އަބްދުﷲ ޔާމީންއައް ތަހުނިޔާ ދަންނަވަން.\nއޮކްޓޯބަރ 27, 2018 12:30\nމައުމޫނު ތީ ޕީ ޕީ އެން ގެ ގިނަ މެމްބަރުން ބަލާގަނަ މީހެއްނޫން\nއޮކްޓޯބަރ 27, 2018 12:45\nމައުމޫނަށް ޕީޕިއެމާއި އަންނިއާއި ދެކަނޑި 1 އުރަޔަކަށް ނުލެވޭނެ. ކޯޓުން ޕީޕީއެމް މައުމޫނާ ހަވާލު ކުރިޔަސް ގެންދެވޭނީ ނަން އެކަނި. މެންބަރުން ތިބޭނީ ޔާމީނާއެކު. ދެން ޕީޕީއެމޭ ކިޔާފަ އެމްޑީޕީ ކުދިންކޮޅު ގޮވައިގެން މައުމޫނު ޖަލްސާއެއް ވެސް ބާއްވަންވީނު. ސަޅިވާނެ\nއޮކްޓޯބަރ 27, 2018 15:40\nއަޅުގަނޑުމެން ތިބީ ޔާމިން އާއެކު\nއޮކްޓޯބަރ 27, 2018 15:44\nޕީޕީއެމްގެ7ވަނަ އަހަރީ ދުވަހުގެ މުނާސަބަތުގައި މައުމޫނު ނުލައި ޕާޓީގެ އެންމެހާ މެމްބަރުންގެ ނަމުގައި ޕާޓީގެ ރައީސް ރައީސް އަބްދުﷲ ޔާމީންއައް ތަހުނިޔާ ދަންނަވަން. ޥަރށް ސަލާން\nއޮކްޓޯބަރ 27, 2018 12:46\nމައުމޫނަށް ޕީޕީ އެމް ލިބުނީމަ ޕާޓީން ކެނޑޭނަން.\nއޮކްޓޯބަރ 27, 2018 12:50\nމަރުހަބާ ރ ޔާމީން\nއޮކްޓޯބަރ 27, 2018 12:53\nކަލެއަށް 40 އަހަރުން ވެސް ނުފުދުނީތަ ވެރިކަމާ ހެދި މޮޔަގޮވަނީ އަދިވެސް.\nއޮކްޓޯބަރ 27, 2018 12:55\nއޮކްޓޯބަރ 27, 2018 12:56\nޕީޕީއެމްގެ ރައީސް މައުމޫނުއަށް މަރުހަބާ: ޔާމީނަކީ ގަދަކަމުން ޕާޓީގެ ރައީސްކަން އަތުލައިގެން އުޅޭމީހެއް!\nއޮކްޓޯބަރ 27, 2018 13:00\nކަލޭ ޕީޕީއެމް ކިޔަން ލަދުގަންނަން ޖެހޭނެ. ކަލޭތީ ފައުންޑަ މެމްބަރެއްވެސް ނޫން. އަދި ފިޒިކަލީވެސް ފިޓެަްނޫން.\nއޮކްޓޯބަރ 27, 2018 13:31\nޕާޓީގެ އެންމެހާ މެމްބަރުންގެ ފަރާތުން ޕީޕީއެމްގެ މުޝްތަޝާރު ރައީސް ޔާމީން އަށް ތަހުނިޔާ ދަންނަވަން. މައުމޫން ނަޝީދު އަށް ތަހުނިޔާ ފޮނުވާލާ\nއޮކްޓޯބަރ 27, 2018 13:59\nމައުމޫނުގެ ތަހުނިޔާ އެއް އަހަރެމެން ބޭނުމެއް ނޫން. އެން ޑީ ޕީ މީހުނައް ފޮނުވާލާ،\nއޮކްޓޯބަރ 27, 2018 14:00\nއައި ސަޕޯރޓް ރައީސް ޔާމީން ވަން އެންޑް އޮންލީ ރައީސް ޔާމީން !\nއޮކްޓޯބަރ 27, 2018 14:14\nއަދުރޭ ހިސާބު ޖެހީމަ އަންނަނީ 8 ވަނަ އަހަރީދުވަސް.. މިވަނީ ކިހިނެތް\nއޮކްޓޯބަރ 27, 2018 14:26\nނާކާމިޔާބުވީ މައުމޫނު ޕާޜޓީން ބޭރުކުރުމުން.\nއޮކްޓޯބަރ 28, 2018 08:19\nނާކާމިޔާބެއްނުވޭ ވައްކަންކުރީ، މައުމޫނު ބޮޑަކަށް ހުރީ، ކަލެއަށް ނޭގެންޏާ ބުނެލީ އޯކޭ ދޯ\nއޮކްޓޯބަރ 27, 2018 15:08\nމައުމޫން ޕީޕީއެމް އެކޭ ނުކިޔާ މަޑުން ހުރޭ\nއޮކްޓޯބަރ 27, 2018 15:10\nމައުމޫނަކީ ޕީޕީއެމް އާއި ގައުމުގެވެސް ހަލާކު. ނަޝީދު، މައުމޫނާއި ، ގާސިމު ފަދަ އަމިއްލަ އެދުން ބޮޑުމީހުން ޖެހެނީ ސިޔާސީ ކަންކަމާ ދުރަށް ޖެހިލަން.\nއޮކްޓޯބަރ 27, 2018 15:51\nތިޔައީ ޕީޕީއެމްގެ މެމްބަރެއް ކަމާމެދު ޝައްކު ޕީޕީއެމް އުފެދުނީ ރައީސް ނަޝީދުގެ ޕާޓީގެ ލާދީނީ ކަމުން ލާގައުމީ ކަމުން ލާދީނީ ކަމުން އެފަދަ ބަޔަކާއި އެއްޕްލެޓްފޯމަށް އަރާ ހިސާބުން ޕާޓީގެ މެމްބަރު ކަމުގެ ހައިސިއްޔަތެއް ނޯންނާނެ.\nއޮކްޓޯބަރ 28, 2018 08:16\nކަލޭތީ ޕީޕީއެމްގެ ރައީސްކަން މަށަށް ކަށަވަރުވާދުވަހު ޕާޓީން ވަކިވާނަން، އެއްއިރަކު ރާއްޖޭގެ ރައީސުލްޖުމްހޫރިއްޔާ ގެ މަޤާމުގައި ހުރީތީ މިހާރުވެސް މަމީ ރައީސުލް ޖުމްހޫރިއްޔާއޭ ކިޔައިގެން އުޅެންވީނުން، ހުދުމުހުތާރު ވިޔަސް ތީބޮޑުވަރު\nއޮކްޓޯބަރ 28, 2018 11:16\nމައުމޫނުގެ ހަރުމުދާގަނޑެއްތަ ޕީޕީއެމް އަކީ. ކަލޭގެ ތަހުނިޔާ އަހަރެމެން ބޭނުމެއްނޫން.


Advertorial: Clique college ge tourism course gai baiverivaan jehey asulhu vaahaka\nކްލީކް ކޮލެޖް ޓޫރިޒަމް ކޯހުގައި ބައިވެރިވާންޖެހޭ އަސްލު ވާހަކަ!\nކްލީކް ކޮލެޖުގެ ދަރިވަރެއް: މި ކޯހަކީ ޓޫރިޒަމް ސިނާއަތަށް މުހިންމު ކޯހެއް -- ފޮޓޯ: ކްލީކް\nއަދާރަން ކްލަބް ރަންނާޅި ރިސޯޓުގެ އެޗްއާރުގައި މަސައްކަތް ކުރާ، އަހުމަދު ސިރާޖު ޔޫނުސު ޓޫރިޒަމް ސިނާއަތުގައި އުޅޭތާ ތިން އަހަރު ވެއްޖެ އެވެ. މިހާރު އެޗްއާރުގެ މި މަގާމުގައި އޭނާ ހުއްޓަސް ހުވަފެންކީ ކޮންމެވެސް ދުވަހަކު ޓޫރިޒަމް ސިނާއަތުގެ އެންމެ އުހުގައި ހުރުމެވެ. އެންމެ އުހަށް އެރޭނެ ސަނަދެއް ހޯދުމެވެ. އެހެންވެ، އެ ހުވަފެން އޭނާ އަބަދު ވެސް ދެކެ އެވެ. އެކަމަކު މިހާތަނަށް ރާއްޖޭގައި ހުރެގެން، ރިސޯޓުގައި ވަޒީފާ އަދާ ކުރަމުން ކުރިއަށްދާނެ ފުރުސަތެއް ނުލިބެ އެވެ.-- ނަމަވެސް ކްލީކް ކޮލެޖާއި އިނގިރޭސިވިލާތުގެ ކޮންފިޑަރޭޝަން އޮފް ޓޫރިޒަމް އެންޑް ހޮސްޕިޓާލިޓީ (ސީޓީއެޗްް ޔޫކޭ) ގުޅިގެން ފަށަން ތައްޔާރުވާ ކޯހާއެކު އޭނާގެ ހުވަފެނުގައި ހަގީގީ ކުލަ ޖައްސަން މިވަނީ ފުރުސަތު ލިބިފަ އެވެ. ޓޫރިޒަމް ސިނާއަތުގެ މި ކޯސްތައް ފަރުމާކޮށްފައިވަނީ ވަޒީފާގައި ތިބެ ކިޔަވައިގެން މަތީ ސަނަދެއް ހޯދޭ ގޮތަށެވެ. ހަމައެކަނި ޓެކްސް ފޮތުން ކިޔެވުމުގެ ބަދަލުގައި މަސައްކަތުގެ ތަޖުރިބާއާއެކު ވަޒީފާގައި ތިބެ ކިޔަވަން ފުރުސަތު ލިބޭ ގޮތަށެވެ.\n"މިއީ އިންޓަނޭޝަނަލް ސެޓްފިކެޓެއް. އެހެންވެ އަޅުގަނޑު ކުރިމަތިލީ. މި ކޯހުން ރިސޯޓުގެ ހުރިހާ ދާއިރާތަކެއް އެބަ އެނގޭ. އެހެންވެ މި ކޯހުގައި ބައިވެރިވީ.އުންމީދު ކުރަނީ ކޯސް ނިންމާފަ ރިސޯޓުގެ އެހެން ދާއިރާއަކަށް ބަދަލު ވާން. އޭރުން އެހެން ކަންކަން ވެސް އެނގިގެން ދާނެ. ވަރަށް ބޭރުންވޭ ފްރަންޓް އޮފީހުގައި މަސައްކަތް ކޮށްލަން ވެސް،" ސީޓީއެޗްް ޔޫކޭ ސެޓްފިކެޓް ފޯ އިން ހޮސްޕިޓާލިޓީ ކޯހުގައި ބައިވެރިވެފައިވާ ޔޫނުސް ބުންޏެވެ.\nމިއީ އެންމެ މީހެއްގެ ވާހަކަ އެކެވެ. ދުނިޔޭގެ ހޮސްޕިޓާލިޓީ އިންޑަސްޓްރީގެ ގިނަ ބަޔަކު ތަމްރީންވެފައިވާ "ސީޓީއެޗްް ޔޫކޭ" ގެ މިފަދަ ހަގީގީ އެތަށް ވާހަކައެއް އެބައޮތެވެ. މިހާރު މި ކޯސް ބެލެވެނީ މި ފަދަ އެތަށް ދިވެހިންނަށް ޓޫރިޒަމް ދާއިރާ އިން ކުރިއަށް ދާން އޮތް އުންމީދަކަށެވެ.\nމާލެ އަތޮޅު، ރިސޯޓެއްގެ ވަޒީފާގައި މީގެ ހަތަރު މަސް ކުރިން އުޅުނު، އެކަމަކު މިހާރު "ހުސްއަތާ ހުރި" އަހުމަދު ޒަރީރުއަކީ ވެސް މި ހުވަފެން ދެކޭ ޒުވާނެކެވެ. އުމުރުން 28 އަހަރުގެ ޒަރީރުއަކީ ކޮވިިޑް-19 އާ ގުޅިގެން ކުރިމަތިވި އިގްތިސޯދަށް ކުރިމަތިވި ގެއްލުމުގެ ދަތު އެންމެ ބޮޑުވި އެކަކެވެ. އޭނާ ފަދަ ޓޫރިޒަމް ސިނާއަތުގެ އެތަށް ބަޔަކު މި ތަދު ދަނީ އިހުސާސް ކުރަމުންނެވެ. އެކަަމަކު ވަޒީފާ އިން ބޭރުގައި މި ވަގުތު ބޭރުގައި ހުރި ނަމަވެސް އޭނާ ވެސް އުންމީދު ކުރަނީ ރަށުގައި ހުރެގެން މި ކޯސް ފުރިހަމަ ކުރުމެވެ.\n"މި ކޯސް ރަށުގައި ހުރެގެން އޮންލައިންކޮށް ވެސް ފުރިހަމަ ކޮށްލެވޭ. އެހެންވެ ބައިވެރިވީ. އޭރުން ފަހުން ރަނގަޅުވާނެ،" ޒަރީރު ކިޔައި ދިނެވެ.\nހޮސްޕިޓާލިޓީ އެންޑް ޓޫރިޒަމް ޕްރޮގްރާމްތަކުގެ ތެރޭގައި ހިމެނޭ "ގޯލްޑް ސްޓޭންޑާޑް ކޮލިފިކޭޝަން ޕްރޮވައިޑާ" ގެ ކޯސްތައް ކްލިކް ކޮލެޖުން ގެނެސް ދިނީވެސް އެހެންވެ އެވެ. މިކޯސްތައް މިހާރުވެފައިވަނީ ރާއްޖޭގެ ވަޒީފާގެ ބާޒާރަށް، ހާއްސަކޮށް ޓޫރިޒަމް ސިނާއަތަށް ނުކުނަން ބޭނުންވާ ޒުވާނުންނަށް އޮތް ރަނުގެ ފުރުސަތަކަށެވެ.\nމި ފުރުސަތަކީ، ގްރޭޑް 10 ނިންމި ދަރިވަރަކަށްވިޔަސް ޓޫރިޒަމް ދާއިރާގައި މިހާރު މަސައްކަތް ކުރަމުން އަންނަ ސްޓާފަކަށް ވިޔަސް ބައިވެރިވެވޭނެ ކޯހެކެވެ. އަދި ދާއިރާގައި މަސައްކަތް ކުރަމުން މާލެ އަށް ކިޔަވަން ނާދެވޭ މީހުންނަށާއި ޕެންޑެމިކްގެ ސަބަބުން ވަޒީފާތައް ގެއްލުނު މީހުން އަލުން ވަޒީފާ އެއް ހޯދާއިރު ތައުލީމީ ގާބިލްކަން ވަރުގަދަ ކުރަން ބޭނުންވާ މީހުންނަށެވެ.\n"އަޅުގަނޑުމެން މި ކޯސް ހިންގަން ފުރިހަމަ އަށް ތައްޔާރު ވެފައި މިވަނީ. އެހެންވެ ރިސޯޓުތަކުގައި އުޅޭ ކުދިންނަށް އެންމެ ފަސޭހަވާނެ ގަޑިއަށް ބަލައިގެން ކޯސް ބާއްވާ ގަޑިވެސް ވާނީ ބަދަލުކޮށް. މާލޭގައި ކްލާސް ކުރިއަށްދާއިރު ވަގުތުން ރިސޯޓުގައި ހުންނަ ދަރި ވަރަށް ބައިވެރިވެވޭނެ،" ކްލިކް ކޮލެޖުން ވާހަކަ ދެއްކި އޮފިޝަލަކު ވިދާޅުވި އެވެ.\nކޯހުގައި ބައިވެރިވާންވީ ކީއްވެ؟\nއިނގިރޭސިވިލާތުގެ ކޮންފިޑަރޭޝަން އޮފް ޓޫރިޒަމް އެންޑް ހޮސްޕިޓާލިޓީ (ސީޓީއެޗްް ޔޫކޭ) ގެ މިކޯހަށް ކުރިމަތިލުމުގެ ފުރުސަތު މިމަހުގެ 24 ވަނަ ދުވަހުގެ ނިޔަލަށް ވަނީ ހުޅުވާލާފަ އެވެ.\nމި ކޯހުގެ އެންމެ ހާއްސަ ސިފަތައް\n1. ގޯލްޑް ސްޓޭންޑާޑް ރެކޮގްނިޝަން: ސީޓީއެޗްް ޔޫކޭ އަކީ، ހޮސްޕިޓާލިޓީ އެންޑް ޓޫރިޒަމް ޕްރޮގްރާމްތަކުގެ ތެރޭގައި ހިމެނޭ ގޯލްޑް ސްޓޭންޑާޑް ކޮލިފިކޭޝަން ޕްރޮވައިޑާ އެކެވެ.\n2. އަވަހަށް ކެރިއާ ފެށޭނެ: ސްކޫލް ނިންމާ ދަރިވަރުންނަށް ސީޓީއެޗްގެ ފައުންޑޭޝަން ޕްރޮގްރާމަށް ވަގުތުން ޖޮއިން ކުރެވޭނެ އެވެ.\n3. ޕްރެކްޓިކަލް ސިލަބަސް: މި ކޯހުގައި، ފުޑް އެންޑް ބެވަރެޖަސް، ގެސްޓް ރިލޭޝަންސް ފަދަ ކަންކަން ކިޔަވައިދޭއިރު ދާއިރާގައި މަސައްކަތް ކުރާ މީހުންނަށް ޕްރެކްޓިކަލް ސަބްޖެކްޓުތަކުން ފައިދާ ކުރާނެ އެވެ.\n4. ވަޒީފާގެ ފުރުސަތު: ޓޫރިޒަމް ދާއިރާގެ އެކި ރިސޯޓުތަކާއި ހޮޓާތަކުން އިންޓާންޝިޕް ފުރިހަމަ ކުރުމުގެ ފުރުސަތު ކޯހުގެ ބައިވެރިންނަށް ލިބޭނެ އެވެ. އަދި ދާއިރާގެ މުހިއްމު މީހުންނާ ބައްދަަލުވާނެ އެވެ.\nޓޫރިޒަމް ދާއިރާއިން ކިޔަވާ ދަރިވަރެއް: ގިނަ އަދަދެއްގެ ޒުވާނުން ޓޫރިޒަމް ސިނާއަތުގައި މަސައްކަތް ކުރޭ -- ފޮޓޯ: ކްލިކް ކޮލެޖް\n5. ކޮންވީނިއަންސް: އޮންލައިން ކޮށް ނޫނީ ފޭސް ޓު ފޭސް ކޮށްވެސް މި ކޯސް ކުރި އަށްގެން ދެވޭނެ އެވެ. އަދި، ކިޔަވާ ގަޑިތަކުގެ ވަގުތުތަކަކީ ފްލެކްސިބަލް ގަޑިތަކަށް ހެދޭނެ އެވެ.\n6. ފްރީ ޑިގްރީ ސްކީމް: ކްލިކްގެ މި ކޯހަކީ ސަރުކާރުގެ ހިލޭ ޑިގްރީ ސްކީމުގެ ދަށުގައި ހިމެނޭ ކޯހެކެވެ.\n7. ހުސްނުވާ ފުރުސަތުތައް: މި ޕްރޮގްރާމަކީ އިންޓަ ކޮންޓިނެންޓަލް ހޮޓެލް ގްރޫޕް އާއި ރެޑިސަން ގްރޫޕް އަދި ސްޓާ އެލައެންސް ފަދަ ކުންފުނިތަކާ ޕާޓްނާޝިޕް / އެންޑޯޒް ކޮށްފައިވާ ޕްރޮގްރާމެކެވެ. ކޮންމެ ސްޓޭޖެއް ނިންމުމަށްފަހު ބޭރުގެ ޔުނިވާސިޓީތަކުގައި ކިޔެވުމުގެ ފުރުސަތު ފަހިވާނެ އެވެ.\nސިނާއަތުގެ ބޭފުޅުން ދެކެނީ އުންމީދީ ނަޒަރަކުން\nއޮންލައިންކޮށް ނުވަތަ ކްލީކް ކޮލެޖަށް ގޮސްގެން ވެސް ބައިވެރިވެވޭ މި ކޯހާމެދު ޓޫރިޒަމް ސިނާއަތުގެ ބޭފުޅުން ދެކެވަޑައިގަންނަވަނީ ކިހިނެއް ހެއްޔެވެ؟\nމިހާރުގެ ޓޫރިޒަމް މިނިސްޓަރު ޑރ. އަބްދުﷲ މައުސޫމްއަކީ މި ސިނާއަތަށް މީހުން ބިނާ ކުރުމުގައި ގިނަ ހިދުމަތްތަކެއް ކުރެވި ބޭފުޅެކެވެ. މި ކޯހާ ބެހޭގޮތުން ޓޫރިޒަމް މިނިސްޓަރު، ޑރ. މައުސޫމް ވިދާޅުވީ މިއީ ހޮސްޕިޓާލިޓީ އެންޑް ޓޫރިޒަމް ދާއިރާ އިން އިންޓަނޭޝަނަލް ސްޓޭންޑާޑް އަށް ކިިޔަވަން ލިބޭނެ ރަނުގެ ފުރުސަތެއް ކަމަށެވެ. އަދި މިފަދަ ޕްރޮގްރާމްތަކުގައި ބައިވެރިވުމުގެ ސަބަބުން، ހޮސްޕިޓާލިޓީ ދާއިރާގެ މަތީ މަގާމުތަކުން ދިވެހިން ފެންނާނެ ކަމަށެވެ.\nއިނގިރޭސިވިލާތުގެ ކޮންފިޑަރޭޝަން އޮފް ޓޫރިޒަމް އެންޑް ހޮސްޕިޓާލިޓީ (ސީޓީއެޗްް ޔޫކޭ) ކޯސް ޓޫރިޒަމް މިނިސްޓަރު ފައްޓަވައި ދެއްވަނީ -- ފޮޓޯ: ކްލީކް ކޮލެޖް\nހޮޓެލް ޖެންގެ ސޭލްސް ޑިރެކްޓަރު ޝަފިއްޔާ ވިދާޅުވި ގޮތުގައި މި ސިނާއަތުގައި އެންމެ ރަނގަޅު ހިދުމަތެއް ލިބޭނީ ކަމުގެ ތައުލީމާއި ތަމްރީނުން ކަމަށެވެ.\n"މިއީ ތައުލީމާއި ތަމްރީން ލިބޭނެ ކޯހެއް. އެހެންވެ ސީޓީކޭ- ޔޫކޭގެ މި ކޯހަކީ އަލަށް ނުކުންނަ ކުދިންނަށް ރަނގަޅު ފުރުސަތެއް،" ޝަފިއްޔާ ވިދާޅުވި އެވެ.\nއަދާރަން ގްރޫޕް އޮފް ކޮމްޕެނީސްގެ އެސިސްޓެންޑް ޖެނެރަލް މެނޭޖަރު- ޓެލެންޓު މެނޭޖަރު އެންޑް ކޮލިޓީ އެޝުއަރެންސް ތަރަކާ އަޕުއަމީ ވިދާޅުވި ގޮތުގައި ޓޫރިޒަމް އިންޑަސްޓްރީ ބޭނުންވަނީ ތައުލީމާއި ގާބިލްކަން ހުރި މީހުން ކަމަށެވެ. ސީޓީއެޗްގެ މި ކޯސްތަކުގެ ސަބަބުން ޓޫރިޒަމްގެ ސިނާއަތުގެ މަސައްކަތްތެރިންގެ އާ ޖީލެއް އުފެދިގެންދާނެ ކަމަށެވެ.\nތާޖު އެގްޒޯޓިކާ ރިސޯޓް އެންޑް ސްޕާގެ އެޗްއާރު ހުސެއިން ޝުއާޒް ވިދާޅުވި ގޮތުގައި މިއީ މުހިންމު ކޯހެއް ކަމާ، މި ކޯހަށް އެ ރިސޯޓުގެ އިޖުރިމާއި ޒިންމާގެ ދަށުން އެހީތެރިކަން ދޭނެ ކަމަށެވެ.\nއެޑްވަޓޯރިއަލް ކްލިކް ކޮލެޖް\nކްލިކް ކޮލެޖަށް ޔޫކޭގެ ޓޫރިޒަމް ކޯސް ތަކެއް